অসমৰ সংকটাপূৰ্ণ ভাষাসমূহ আৰু মিছিং ভাষাৰ ভৱিষ্যত – Tultul Kutum\nঅসমৰ সংকটাপূৰ্ণ ভাষাসমূহ আৰু মিছিং ভাষাৰ ভৱিষ্যত\nFebruary 9, 2018 September 24, 2018 Tultul KutumLeaveaComment on অসমৰ সংকটাপূৰ্ণ ভাষাসমূহ আৰু মিছিং ভাষাৰ ভৱিষ্যত\nAGOMÉ YOKYÉMÍLO, DÍRBÍÉSIN YOKDO.\nইউনেস্ক’ৰ অনুমান মতে বৰ্তমান প্ৰচলিত ৬০০০ কথিত ভাষাৰ ভিতৰত আধাখিনি এই শতিকাৰ শেষলৈ বিলুপ্ত হ’বগৈ৷ এই ভাষাসমূহৰ বিলুপ্তিৰ লগে লগেই হেৰাই যাব লগতে হেৰাই এই ভাষাসমূহৰ মাজত সোমাই থকা অসাধাৰণ বৈশিষ্টমূলক সংস্কৃতিক সম্পদৰ লগতে অমূল্য প্ৰকৃতি প্ৰদত্ত জ্ঞান৷ পিছে এই বিলুপ্ত হোৱাৰ প্ৰক্ৰিয়াটো বহু পৰিমাণে প্ৰাকৃতিক বুলিয়েই কব পাৰি৷ মানৱ সভ্যতাৰ আৰম্ভণিৰে পৰা কিছুমান নতুন ভাষাৰ জন্ম হৈ আহিছে আৰু পৰ্যায়ক্ৰমে কিছুমান ভাষা বিলুপ্তও হৈ গৈ আছে৷ কিন্তু আজি কালি মানৱ সভ্যতাৰ বিকাশে এনে এক পৰ্যায় পাইছেগৈ, এতিয়া আৰু নতুন ভাষাৰ প্ৰয়োজনীয়তা ক্ৰমান্বয়ে শেষ হৈ আহিছে, আনকি প্ৰচলিত ভাষা সমূহৰ ব্যৱহাৰো কিছু কিছু ক্ষেত্ৰত কম হৈ আহিছে৷ উদহৰণ স্বৰূপে তথ্য প্ৰযুক্তিৰ কথালৈয়ে আঙুলিয়াব পাৰি৷ আজি আমি এৰাব নোৱাৰা হৈ পৰা তথ্য প্ৰযুক্তিৰ বিশাল ক্ষেত্ৰখনত কেৱল ইংৰাজী ভাষাহে এতিয়ালৈকে ব্যৱহাৰ হয়, গতিকে আনবোৰ ভাষাৰ গুৰুত্ব কমি যোৱা স্বাভাৱিক৷ তাতে আকৌ আজিকালি সৰু সৰু স্বতন্তৰীয়া সমাজবোৰ নাইকিয়া হৈ এক বৃহৎ সমাজ ব্যৱস্থা গঢ়ি উঠাৰ লগে লগে মানুহৰ বাবে নিজৰ থলুৱা ভাষাতকৈ সংযোগী ভাষাবোৰৰহে প্ৰয়োজন বৃদ্ধি পাই আহিছে৷\n২০০০ চনৰ পৰা এই সময়লৈকে, অৰ্থাৎ এই নতুন সহস্ৰাব্দত পৰা প্ৰায় ওঠৰটা ভাষা পৃথিৱীৰ বুকুৰ পৰা নোহোৱা হৈ গৈছে৷ শেহতীয়াকৈ যোৱা ২০১৬ চনৰ ফেব্ৰুৱাৰীত, বৃটিছ কলম্বিয়া আৰু কানাডাত প্ৰচলিত নু-চা-নাল্থ (Nuu-chah-nulth) ভাষাৰ নাচাটলাট (Nuchatlaht) নামৰ উপ ভাষাটো বিলুপ্ত হ’ল, আলবান মাইকেল নামৰ শেষ ব্যৱহাৰকাৰীজনৰ মৃত্যুৰ লগে লগে৷ ভাৰতবৰ্ষতো দুটা ’আকা ক’ৰা’ আৰু ’পুশ্চিকৱাৰ’ নামৰ ভাষাদুটা এই সময়চোৱাতে নাইকিয়া হ’ল৷\nবৰ্তমান পৰিস্থিতিত এই বিলুপ্তিকৰণ প্ৰক্ৰিয়া কিছু ত্বৰাম্বিত হোৱা বুলি আশংকা কৰা হৈছে, যি ভাষাবিদ সকলৰ মাজত উদ্বেগৰ সৃষ্টি কৰিছে৷ ইয়াৰ বাবে মূলতঃ অৰ্থনৈতিক আৰু সাংস্কৃতিক গোলকীকৰণ, স্বতন্ত্ৰ ভাৱে আন সমাজৰ পৰা বিচ্ছিন্ন হৈ জীৱন ধাৰণ থকাৰ অসুবিধা, সংযোগী ভাষাৰ ব্যৱহাৰ বৃদ্ধি পোৱাৰ বাবে স্বতন্ত্ৰ ভাষা বিলাকৰ গুৰুত্ব কমি যোৱা, আৰু ব্যৱহাৰকাৰীৰ হীনমন্যতাকে দোষী বুলি ঠাৱৰ কৰিব পাৰি৷\nএটা ভাষা কথিতেই হওক বা লিখিতই হওক, হেৰাই যোৱাৰ বাবে কেৱল সেই ভাষা ব্যৱহাৰকাৰী সকলেই নহয়, ভাষা বিজ্ঞানৰ গৱেষক সকলো সমানে ক্ষতিগ্ৰস্ত হয়৷ ঐতিহ্য আৰু পৰম্পৰাৰ কথা বাদ দিলেও, ভাষাৰ মৃত্যুয়ে এখিনি মানুহৰ স্বকীয় অস্তিত্ত্ব বা চিনাকি নোহোৱা কৰি পেলায়৷ ভাষা বিজ্ঞানৰ ক্ষতি আৰু ঐতিহ্যৰ বিলোপৰ লগতে সেই ভাষাৰ লগত হেৰাই যোৱা প্ৰাকৃতিক জ্ঞান আৰু সংস্কৃতিৰ সংৰক্ষণৰ প্ৰয়োজনীয়তাৰ প্ৰতি লক্ষ্য ৰাখি বৰ্তমানে বিশ্বৰ সচেতন মহলে বিপদাপন্ন ভাষা বিলাকৰ সংৰক্ষণ, প্ৰসাৰৰ লগতে পুনৰুজ্জীৱিত কৰি তুলিবৰ বাবে নানান প্ৰচেষ্টা হাতত লৈছে৷ ভাৰত চৰকাৰৰ সংবিধানেই আমাৰ স্থানীয় ভাষা সমূহৰ স্থায়িত্বৰ ওপৰত গুৰুত্ব আৰোপ কৰিছে৷\nUNESCO বা ৰাষ্ট্ৰসংঘৰ শিক্ষা, বিজ্ঞান আৰু সাংস্কৃতিক বিভাগে পৃথিৱীৰ ভাষাসমূহৰ অৱস্থান নিৰ্ণয় কৰিবলৈ কিছুমান মানক থিৰ কৰিছে, যাতে এই ক্ষেত্ৰত প্ৰয়োজনীয় সমল বিলাক সঠিক উপায়েৰে বিনিয়োগ কৰিব পাৰি৷ তেওঁলোকে ভাষাসমূহত মূলতঃ ছটা ভাগত বিভক্ত কৰিছে৷ ভাগ সমূহ এনেধৰণৰ-\nবিপদাপন্নতাৰ ডিগ্ৰী আন্তঃ প্ৰাজন্মিক ভাষাৰ সংচৰণ আৰু ব্যৱহাৰ-\n(১)সুৰক্ষিতঃ সকলো প্ৰজন্মই এই ভাষা ব্যৱহাৰ কৰে, এটা প্ৰজন্মৰ পৰা আনটো প্ৰজন্মলৈ ভাষাৰ সংচৰণ বাধাপ্ৰাপ্ত নহয়।\n(২)সম্ভাৱ্য বিপদাপন্নঃ সকলো শিশুৱেই ব্যৱহাৰ কৰে, কিন্তু কেৱল ঘৰ বা কোনো বিশেষ ঠাইতহে।\nসামাজিক ভাৱে তেওঁলোকে আন সংযোগী ভাষা ব্যৱহাৰ কৰে।\n(৩) স্পষ্টভাৱে বিপদাপন্নঃ শিশু সকলে আনকি ঘৰতো এই ভাষা মাতৃভাষা হিচাপে নিশিকে বা ব্যৱহাৰ নকৰে।\n(৪) গুৰুতৰভাৱে বিপদাপন্নঃ কেৱল বৃদ্ধ (অৰ্থাৎ ককা আইতা স্থানীয়) লোকেহে ভাষাটো ব্যৱহাৰ কৰে, তাৰ তলৰ প্ৰজন্ম বিলাকে বুজিব পাৰে, কিন্তু তেওঁলোকে নিজৰ মাজত কথা পাতোতে সেই ভাষা ব্যৱহাৰ নকৰে।\n(৫) সংকটজনকঃ কেৱল বৃদ্ধ (অৰ্থাৎ ককা আইতা স্থানীয়) লোকসকলে কাচিৎ এই ভাষা ব্যৱহাৰ কৰে, কিন্তু সদায় নহয়।\n(৬)বিলুপ্তঃ এই ভাষা ব্যৱহাৰ কৰোতা কোনো জীয়াই থকা নাই।\nএই প্ৰক্ৰিয়াটোক মাৰ্কিন ভাষাবিদ চাহাৰ গ্ৰে থমচন আৰু টেৰেন্স ক’ফমেনে অৰ্থনৈতিক আৰু সামাজিক কাৰণত তিনি ধৰণে ভাষাৰ বিলুপ্ত বা সংকটজনক হৈ পৰিব পাৰে বুলি ব্যাখ্যা কৰিছে৷\n১- অৰ্থনৈতিক আৰু সাংস্কৃতিক কাৰণত এটা ভাষাৰ ব্যৱহাৰকাৰীৰ বুজনসংখ্যকে হঠাতে আন সংযোগী ভাষা ব্যৱহাৰ কৰা আৰম্ভ কৰে আৰু ভাষাটোৰ অকাল মৃত্যু হয়৷\n২- লাহে লাহে, প্ৰজন্মৰ পাছত প্ৰজন্মকৈ ভাষাৰ ব্যৱহাৰ কমি আহি এসময়ত ভাষাটো মৃত্যুমূখত পৰে৷\n৩- ভাষাৰ আধুনিকীকৰণৰ প্ৰচেষ্টাত আন ভাষাৰ পৰা ধাৰ কৰা লিপি, ব্যাকৰণ, শব্দ আদিয়ে ভাষাটোৰ বৈশিষ্ট্যমূলক উপাদান সমূহ নাইকিয়া কৰি পেলায়৷ শেষত ভাষাৰ নামটো থাকিলেও তাৰ অস্তিত্ত্ব নাইকিয়া হয়গৈ৷\nইউনেস্কোৰ তালিকাত অসমৰ বিপদাপন্ন ভাষা সমূহ-\nঅসমৰ জনতত্ত্ব বা Demography য়েই এই ৰাজ্যখনৰ ভাষিক বৈচিত্ৰ্যৰ ছবি ডাঙি ধৰে৷ বড়ো, মিছিং, ডিমাছা, কাৰ্বি, নেপালী আদি বৃহৎ জনগোষ্ঠীবোৰৰ উপৰিও জেমি নাগা, ৰাংখল, মাৰ, খাছিয়া, জয়ন্তীয়া, খেলমা, চাকমা, কুকি, টাই ফাঁকে, আদি নানান জনগোষ্ঠীয়ে ইয়াত বসতি স্থাপন কৰিছে৷ প্ৰত্যেক জনগোষ্ঠীৰে আছে সুকীয়া ভাষা, সংস্কৃতি, এতিহ্য আৰু পৰম্পৰা৷ অসমত কুকি জনগোষ্ঠীৰ ভিতৰত ভাৰত চৰকাৰে চিনাক্ত কৰা সাতত্ৰিছটা উপ-গোষ্ঠীৰ প্ৰায় বিলাকৰেই অসমত উপস্থিতি আছে৷ ইয়াৰ পৰাই অসমৰ জনগোষ্ঠীয় বিভিন্নতাৰ অনুমান কৰিব পাৰি৷ গতিকে এজন ভাষাবিদৰ বাবে অসম সোণৰ খনি স্বৰূপ৷ বৈশিষ্ট্যপূৰ্ণ ভাষা আৰু সংস্কৃতিৰে ভৰা অসমত অসমীয়া ভাষাৰ প্ৰকৃত গুৰুত্ব আচলতে সংযোগী ভাষা হিচাপেহে বুলি ক’লেও ভূল নহব৷\nইংৰাজী আৰু হিন্দীৰ দৰে বৃহৎ সংযোগী ভাষা বিলাকৰ প্ৰভাৱত অসমৰ বহু সৰু সৰু জনগোষ্ঠীয় ভাষা আজি বিপদাপন্ন হৈ পৰিছে৷ যদিও শেহতীয়া ভাৱে অসমত কোনো ভাষা একেবাৰে বিলুপ্ত হোৱাৰ তথ্য পোৱা নেযায়, তথাপি অসমৰ বহু প্ৰধান জনগোষ্ঠীয় ভাষাকো UNESCO ৰ তালিকাত ’বিপদাপন্ন’ বা vulnerable ৰ শাৰীতহে ৰখা হৈছে৷ ই সমগ্ৰ অসমবাসীৰ বাবেই এক ’অশনি সংকেত’৷ তলৰ তালিকাত অসমৰ কেইটামান প্ৰচলিত ভাষাৰ UNESCO ৰ তালিকাত অৱস্থিতি দেখুৱা হৈছে৷\nক্ৰমিক নং অনূসৰি ভাষাৰ নাম অৱস্থিতি মন্তব্য-\n১) বিষ্ণুপ্ৰিয়াঃ- সম্ভাৱ্য বিপদাপন্ন (vulnerable)\n২) বড়োঃ- সম্ভাৱ্য বিপদাপন্ন (vulnerable)\n৩) দেউৰীঃ- স্পষ্টভাৱে বিপদাপন্ন (Definitely Endangered)\n৪) মিছিং- স্পষ্টভাৱে বিপদাপন্ন (Definitely Endangered)\n৫) ডিমাছাঃ- সম্ভাৱ্য বিপদাপন্ন (vulnerable)\n৬) কাৰ্বিঃ- সম্ভাৱ্য বিপদাপন্ন (vulnerable) ডিমা হাচাওৰ উপৰিও অসম তথা উত্তৰপূৱৰ আন আন ৰাজ্য, মিয়ানমাৰ, বংলাদেশ আদি এইবিলাক ভাষাৰ ব্যৱহাৰকাৰী আছে।\n৭) বেইটেঃ- স্পষ্টভাৱে বিপদাপন্ন (Definitely Endangered)\n৮) মাৰঃ- সম্ভাৱ্য বিপদাপন্ন (vulnerable)\n৯) কছাৰী ভাষাঃ- স্পষ্টভাৱে বিপদাপন্ন (Definitely Endangered)\n১০) খাছীঃ- সম্ভাৱ্য বিপদাপন্ন (vulnerable)\n১১) মিজোঃ- সম্ভাৱ্য বিপদাপন্ন (vulnerable)\n১২) ৰেংমা নগাঃ- সম্ভাৱ্য বিপদাপন্ন (vulnerable)\n১৩) জেমি নগাঃ- সম্ভাৱ্য বিপদাপন্ন (vulnerable)\n১৪) মেচ ভাষাঃ- গুৰুতৰভাৱে বিপদাপন্ন (Severely endangered)\n১৫) ৰাভাঃ- সম্ভাৱ্য বিপদাপন্ন (vulnerable)\n১৬) টাই ফাঁকেঃ- গুৰুতৰভাৱে বিপদাপন্ন ( Severely endangered)\n১৭) তিৱাঃ- স্পষ্টভাৱে বিপদাপন্ন (Definitely Endangered)\n১৮) হিল মিৰিঃ- স্পষ্টভাৱে বিপদাপন্ন (Definitely Endangered)\nএটা কথাত কোনো দ্বিমত থাকিব নোৱাৰে যে, এই বিপদাপন্ন ভাষাবোৰ বিলুপ্ত হৈ গ’লে সেই জনগোষ্ঠী বিলাকৰ লগতে সমগ্ৰ মানৱ জাতিয়ে কিছু অমূল্য সম্পদ হেৰুৱাই পেলাব৷ UNESCO ৰ লগতে ভাৰত চৰকাৰেও এই ভাষাবিলাকৰৰ প্ৰসাৰ আৰু সংৰক্ষণৰ বাবে নীতি নিৰ্দেশনা জাৰী কৰিছে৷ কিন্তু স্থানীয় লোকৰ সজাগতা তথা অংশগ্ৰহণৰ অবিহনে এইবিলাক আঁচনি সফল হোৱাৰ আশা অতি কম৷\nবিপদাপন্ন ভাষাবিলাকৰ প্ৰসাৰ আৰু সংৰক্ষণৰ বাবে সাধাৰণতে দুটা কাৰ্য্য পদ্ধতি অৱলম্বন কৰা যায়৷ ইয়াৰে প্ৰথমটো হ’ল- সজাগতা সৃষ্টি আৰু আধুনিকীকৰণৰ যোগে নতুন প্ৰজন্মক সেই ভাষা ব্যৱহাৰ কৰিবলৈ উৎসাহ দিয়া, বাধ্যতামূলক নীতি নিয়ম প্ৰণয়ন কৰা আৰু এইদৰে বিপদাপন্ন ভাষাটোৰ ব্যৱহাৰকাৰীৰ সংখ্যা বৃদ্ধি কৰা৷ কিন্তু এই ব্যৱস্থাটোৰ আঁসোৱাহ নথকা নহয়৷ আগতেই কোৱাৰ দৰে ভাষাৰ বিলুপ্তিকৰণৰ প্ৰক্ৰিয়াটো আচলতে এক স্বয়ংক্ৰিয় সামাজিক প্ৰক্ৰিয়া, প্ৰয়োজন শেষ হোৱাৰ লগে লগে হাজাৰ চেষ্টা কৰিলেও ভাষা এটা কৃত্ৰিম ভাৱে জীয়াই ৰখা বৰ কঠিন কাম৷ আৰু এই ব্যৱস্থা একেবাৰে ক্ষণস্থায়ী৷ সেই ভাষাৰ ব্যৱহাৰকাৰীসকলেই যদি ভাষাটোৰ প্ৰয়োজনবোধ নকৰে তেনে সেই ভাষাটোৰ প্ৰসাৰৰ সকলো ব্যৱস্থা এক প্ৰাকৃতিক নিয়মৰ বিপৰীতে যায়৷ কিন্তু সেইবুলি এটা ভাষাক উপায়বিহীন হৈ মৰিবলৈ এৰি দিলে হব লগা ক্ষতিও বহন কৰিব পৰা বিধৰ নহয়৷ গতিকে আজিকালি চৰকাৰ তথা আন চৰকাৰী সংস্থাসমূহে বিপদাপন্ন ভাষাবিলাকৰ ’অভিলেখীকৰণ’ বা Documentation কৰাৰ ওপৰত গুৰুত্ব দিছে৷ শুনিবলৈ বেয়া হলেও-এই উপায়টোৱেই আজিকালি বহুত বেছি গ্ৰহণযোগ্য বুলি ভাবিবলৈ ধৰিছে৷ ইয়াৰ দ্বাৰা ভাষাটো কৃত্ৰিম ভাৱে জীয়াই ৰাখিব নোৱাৰিলেও তাৰ ভিতৰত সোমাই থকা সম্পদসমূহ সংৰক্ষণ কৰিব পৰা যায়৷ আৰু ভৱিষ্যতে কেতিয়াবা আৰ্থ-সামাজিক পৰিস্থিতি হলে এই অভিলেখ বিলাকৰ সহায়ত ভাষটো পুনৰুজ্জীৱিত কৰি তোলাৰ সম্ভাৱনাও থাকি যায়৷\nগতিকে গোলকীকৰণে চাৰিওফালৰ পৰা সকলো ক্ষেত্ৰতে গ্ৰাস কৰি অহা এনে সংকটপূৰ্ণ মূহুৰ্তত মিছিং ভাষাটো ৰক্ষা কৰিব নোৱাৰিলে ভাষাৰ লগতে আমাৰ কৃষ্টি-সংস্কৃতিও হেৰাই যোৱাটো খাটাং। Dok léga:pé Do:nyi Po:lok omma nolum kumpangko, kajé ngolu Mising Agomsém turmonan léga:pé Mising agomki lunam atnam mo:supko suplai.\nPrevious এক সন্ন্যাসীৰ কথা\nNext মিচিং ভাষা দিৱসৰ একলম


পথৰুঘাটৰ ঐতিহাসিক কৃষক বিদ্ৰোহৰ ১২৮ বছৰ.... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nপথৰুঘাটৰ ঐতিহাসিক কৃষক বিদ্ৰোহৰ ১২৮ বছৰ….\nডিজিটেল সংবাদ মঙলদৈঃ আজি কৃষক শ্বহীদ দিৱস। এই কৃষক শ্বহীদ দিৱস পথৰুঘাটৰ ৰণৰ শ্বহীদ সকলৰ স্মৃতিত প্ৰতিবছৰে পাথৰিঘাটত পালন কৰি অহা হৈছে। পথৰুঘাটৰ ৰণ ব্ৰিটিছ ইষ্ট ইণ্ডিয়া কোম্পানীৰ শাসনৰ বিৰুদ্ধে ভাৰতত ঘটা এক ঐতিহাসিক কৃষক বিদ্ৰোহ। ১৮৯৪ চনৰ ২৮ জানুৱাৰী তাৰিখে অসমৰ দৰং জিলাৰ মঙলদৈ চহৰৰ পৰা প্ৰায় ১৬ কিলোমিটাৰ পশ্চিমত অৱস্থিত পথৰুঘাট নামে ঠাইত স্থানীয় খেতিয়কসকলে মাটিৰ খাজনা বৃদ্ধিৰ প্ৰতিবাদ কৰোঁতে ব্ৰিটিছ পক্ষই প্ৰতিবাদকাৰী কৃষকসকলৰ ওপৰত গুলিচালনা কৰে। পথৰুঘাটত সংঘটিত হোৱা এই বিদ্ৰোহকে পথৰুঘাটৰ ৰণ বুলি কোৱা হয়।\nইয়াণ্ডাবু সন্ধিৰ চৰ্ত অনুযায়ী অসম ১৮২৬ চনৰ ২৪ ফেব্রুৱাৰীত ব্রিটিছ শাসনৰ অধীনস্থ হয়৷ ১৮৩৩ চনত মঙলদৈৰ সদৰ হিচাপে দৰং এখন পৃথক জিলা আছিল৷ বিভিন্ন কাৰণৱশতঃ ১৮৩৫ চনত ইয়াৰ সদৰ স্থান তেজপুৰলৈ স্থানান্তৰ কৰা হয়৷ ইয়াৰ আগতে কোঁচ ৰজা নৰনাৰায়ণে বর্তমানৰ মঙলদৈ চহৰৰ দাঁতি-কাষৰীয়া হাউলি মোহনপুৰক সদৰ হিচাপে লৈ স্বাধীন ৰাজ্য গঢ়ি তুলিছিল৷ তেওঁলোকৰ বংশৰে ধর্মনাৰায়ণে মোগল আক্রমণ প্রতিহত কৰিবৰ বাবে ১৬১৪ চনত আহোম ৰজা স্বর্গদেউ প্রতাপ সিংহৰ সহায় বিচাৰিছিল৷ ফলত দৰং মিত্র ৰাজ্য হিচাপে আহোম ৰাজত্বৰ অধীনলৈ আহে৷\nদেশদ্রোহী বদন বৰফুকনৰ আহবানক্রমে ১৮২২ চনত মানৰ আক্রমণ হয়৷ বিনিময়ত মানসকলে আহোম ৰাজত্বৰ অৱসান ঘটালে৷ এই বিদ্রোহ দমনৰ উদ্দেশ্যে মাতি অনা ব্রিটিছ কেপ্টেইন ৱেলছে অসম এৰি যোৱাৰ পাছত বুঢ়াগোহাঁই পূর্ণানন্দ আৰু বদন বৰফুকনৰ মতানৈক্যৰ ফলতে অসমৰ বুকুলৈ অন্ধকাৰ নামি আহে৷ দৰঙী প্রজাসকলেও মানৰ আক্রমণৰ বিপৰীতে দৃঢ় প্রতিৰোধ গঢ়ি তুলিছিল যদিও কোনো কামত নাহিল৷ মানৰ অত্যাচাৰ, উৎপীড়ন আৰু হত্যাকাণ্ডই সৃষ্টি কৰিলে এক অৰাজক পৰিস্থিতিৰ৷ তেনে এক দোদুল্যমান অৱস্থাৰ সুযোগ গ্রহণ কৰি ব্রিটিছে ইয়াণ্ডাবু সন্ধিৰ চন অনুযায়ী অসম অধিকাৰ কৰে৷ ব্রিটিছ শাসকবর্গই অসমৰ প্রশাসনীয় দুর্বলতা বুজি ঔপনিৱেশিক সাম্রাজ্য বিস্তাৰৰ অভিপ্রায় কার্যকৰী কৰাৰ চেষ্টা কৰিছিল৷ আহোম শাসকৰ পৰা ব্রিটিছে অসমৰ পৰা মানক খেদি পঠিওৱাৰ আহবান পাই সাদৰেৰে গ্রহণ কৰিছিল সেই প্রস্তাৱ৷\nসর্বসাধাৰণ ৰাইজেও তাৎক্ষণিকভাৱে মানৰ অত্যাচাৰৰ পৰা অসমক ৰক্ষা কৰা ব্রিটিছক ত্রাণকৰ্তা ৰূপতহে বহুদিনলৈ গ্রহণ কৰিছিল৷ মানৰ অত্যাচাৰ, আহোমৰ দিনৰ বন্দী দশা আদি জীৱন্ত কষ্টৰ পৰা মুক্তি পোৱাৰ আশা দেখি বহু প্রজাই ইংৰাজৰ শাসন মানি লৈছিল৷ কিন্তু হিতে বিপৰীত হ’ল৷ সহজ-সৰল দৰিদ্র কৃষকে কোঁচ-আহোমৰ ৰাজত্ব কালত পোৱা সুবিধাবোৰ ব্রিটিছ প্রশাসনে ক্রমান্বয়ে বিলুপ্ত কৰি অর্থনৈতিক শোষণ আৰম্ভ কৰিবলৈ ধৰিলে৷\nদৰঙৰ কৃষকসকলৰ ওপৰত প্রথমে ‘নাঙল’ কৰ লগায়৷ নাঙলখনে প্রতি তিনি টকাকৈ দিবলগীয়া এই কৰৰ জৰিয়তে ১৮৩২-৩৩ চনত চল্লিছ হাজাৰ টকা আদায় কৰে৷ এই হাৰত কিছু বছৰ কৰ তোলাৰ পাছত নতুন পিয়ল আৰম্ভ কৰি বস্তি মাটি, ৰোপিত মাটি আৰু ফৰিঙতি মাটি–এই তিনি শ্রেণীত বিভক্ত কৰি মাটিৰ জৰীপ কৰে৷ এই নতুন পিয়ল মতে, বস্তি মাটি অর্থাৎ ঘৰ-বাৰী কৰা মাটিত বছৰি এটকা, ৰোপিত মাটিত অর্থাৎ দ আৰু খেতিৰ উপযোগী মাটিত বছৰি ডেৰ টকা, বাম বা ওখ খেতিৰ মাটিত এটকা হিচাপে (এপূৰা মাটি) টকা আদায় কৰিছিল৷\nএইদৰে বর্ধিত খাজনাৰ বাবে দৰঙী ৰাইজ ক্ষোভিত, অসন্তুষ্ট আৰু হতাশাত ভূগিব লগীয়া হয়৷ সেয়েহে প্রজাসকলে ৰাইজ মেল পাতি ইয়াৰ পৰিত্রাণৰ উপায় বিচাৰিলে৷ ইতিমধ্যে ৰঙিয়া অঞ্চলত বর্ধিত হাৰত খাজনা পৰিশোধ নকৰাৰ সিদ্ধান্ত লোৱাৰ পৰিপ্রেক্ষিতত ভালেমান আন্দোলনকাৰীক গ্রেপ্তাৰ কৰে৷ ৰাইজে তেওঁলোকক মুকলি কৰাৰ কাৰণে হাকিমৰ ওচৰত আৱেদন জনায়ো সফল নোহোৱাত ৰঙিয়া থানা ঘেৰাও কৰি তেওঁলোকক মুকলি কৰাৰ চেষ্টা চলাইছিল৷ পুলিচে গুলীচালনা কৰি আন্দোলনকাৰীক ছত্রভংগ দিয়াইছিল৷ এয়া ১৮৯৩-৯৪ চনৰ কথা৷ এই বিদ্রোহৰ বাতৰি কামৰূপ আৰু দৰং জিলাৰ চুকে-কোণে বিয়পি পৰিছিল৷\nনলবাৰী, বৰভাগ, বজালী, বৰমা, সৰুক্ষেত্রী আদি ঠাইত ৰাইজ মিলিত হৈ বর্ধিত খাজনা আদায় নিদিয়াৰ সিদ্ধান্তৰ খবৰ বনজুইৰ দৰে নামনি অসমৰ সকলো ঠাইতে বিয়পি পৰাৰ সময়তে দৰং জিলাৰ কৃষক ৰাইজো এনে শোষণৰ প্রত্যাহবান জনাবলৈ সাজু হৈছিল। ১৮৯৪ চনৰ ২৮ জানুৱাৰীৰ দিনা দূৰ-দূৰণিৰ গাঁৱলীয়া কৃষক ৰাইজ খাজনা বৃদ্ধিৰ প্রতিবাদত দৰং জিলাৰ ছিপাঝাৰ অঞ্চলৰ পথৰুঘাট নামৰ ঠাইখনত মিলিত হৈছিল ৷\nতহচিলদাৰৰ বাংলোৰ আগত সমৱেত হৈ “হৰি বোল”, “আল্লাহু আকবৰ” আদি ধ্বনি দি ব্ৰিটিছৰ আগত প্ৰতিবাদ আৰম্ভ কৰি খাজনা কমাবলৈ দাবী উত্থাপন কৰিলে।তাতেই দৰং জিলাৰ জিলাধিপতি মি. এণ্ডাৰচন, আৰক্ষী অধীক্ষক জে আৰ বেৰিংটন আৰু মঙলদৈৰ মহকুমাধিপতি মি. ৰেমিংটনো সশস্ত্ৰ বাহিনীসহ তাত উপস্থিত হ’ল আৰু খাজনা কমাই দিয়া নহ’ব বুলি দৃঢ় অৱস্থান গ্ৰহণ কৰে। ৰাইজ উত্তেজিত হৈ পৰে আৰু দুইপক্ষৰ মাজত তৰ্ক-বিতৰ্কৰ সৃষ্টি হয়। ক্ৰমশঃ পৰিস্থিতি উত্তেজনাপূৰ্ণ হৈ পৰে আৰু চৰকাৰী বাহিনীয়ে বেৰিংটনৰ আদেশমৰ্মে মানুহৰ ওপৰত গুলীচালনা কৰে।ৰাইজেও উত্তেজনাৰ বশৱর্তী হৈ বন্দুকৰ গুলীৰ প্রত্যুত্তৰ দিলে পথাৰৰ দলিচপৰা, কুঁহিয়াৰ, খৰি আদিৰে৷ পুলিচৰ গুলীত ১৪০জনে প্রাণ দিলে আৰু বহুজন চিৰদিনলৈ পংগু হ’ল৷\n১৮৯৪ চনৰ ২৮ জানুৱাৰী তাৰিখে পথৰুঘাটৰ ৰণত ছহীদ হোৱা সাতকুৰি কৃষক ছহীদলৈ প্ৰতিদিন ডিজিটেল সংবাদৰ তৰফৰ পৰা শ্ৰদ্ধাঞ্জলি নিবেদন কৰিলোঁ।\nগোৱালপাৰা আঞ্চলিক বন বিভাগৰ অভিযানঃ ২৪ ঘণ্টাত দুটাকৈ বৃহৎ কাঠফলা কল উচ্ছেদ…\nযুৱতীক ব্লেকমেইলিংঃ বিবাহিত আক্ৰাছু নেতাক গুৱাহাটীৰ পৰা গ্ৰেপ্তাৰ…


THIRD CHAPTER- PRESENT MODES OF BUSINESS- CLASS IX- তৃতীয় অধ্যায়ঃ ব্যৱসায়ৰ সাম্প্ৰতিক প্ৰকাৰ বা ধৰণসমূহ-নৱম শ্ৰেণী-ব্যৱসায় অধ্যয়ন(BUSINESS STUDIES) - Gorajan Goodluck Tutor Centre\nHome class ix commerce নৱম শ্ৰেণী বাণিজ্য ব্যৱসায় অধ্যয়ন THIRD CHAPTER- PRESENT MODES OF BUSINESS- CLASS IX- তৃতীয় অধ্যায়ঃ ব্যৱসায়ৰ সাম্প্ৰতিক প্ৰকাৰ বা ধৰণসমূহ-নৱম শ্ৰেণী-ব্যৱসায় অধ্যয়ন(BUSINESS STUDIES)\nTHIRD CHAPTER- PRESENT MODES OF BUSINESS- CLASS IX- তৃতীয় অধ্যায়ঃ ব্যৱসায়ৰ সাম্প্ৰতিক প্ৰকাৰ বা ধৰণসমূহ-নৱম শ্ৰেণী-ব্যৱসায় অধ্যয়ন(BUSINESS STUDIES)\nAdmin July 23, 2021 class ix, commerce, নৱম শ্ৰেণী, বাণিজ্য, ব্যৱসায় অধ্যয়ন,\n১/ ই-বাণিজ্য মানে কি ?\nউত্তৰঃ ই-বাণিজ্য হৈছে এক ইলেকট্ৰ'নিক পদ্ধতি যাৰ দ্বাৰা বিভিন্ন ধৰণৰ বাণিজ্যিক কাৰ্যকলাপ সমূহ ইন্টাৰনেটৰ মাধ্যমেৰে সম্পাদন কৰা হয় ৷\n২/ ই-ব্যৱসায়ৰ অৰ্থ লিখা ৷ ই-বাণিজ্য আৰু ই-ব্যৱসায়ৰ সম্পৰ্ক উল্লেখ কৰা ৷\nউত্তৰঃ ই-ব্যৱসায় হৈছে ব্যৱসায়ৰ উদ্যোগিক আৰু বাণিজ্যিক কাৰ্যকলাপ সমূহ কম্পিউটাৰ নেটৱৰ্ক বা ইন্টাৰনেটৰ যোগেদি সম্পন্ন কৰা ৷\nই-বাণিজ্য আৰু ই-ব্যৱসায়ৰ সম্পৰ্কঃ\nযিহেতু বাণিজ্য হৈছে ব্যৱসায়ৰ এটা অংশ সেয়েহ এই কথা নিশ্চিত ভাৱে ক'ব পাৰি যে ই-ব্যৱসায়ৰ পৰিসৰ ই-বাণিজ্যিৰ পৰিসৰতকৈ বহু বেছি ৷ তাৰ উপৰিও উৎপাদন,মজুত পন্য ব্যৱস্থাপনা, সামগ্ৰি উন্নয়ন, হিচাপবিদ্যা, পুঁজি , মানৱ সম্পদ, ব্যৱস্থাপনা, ইন্টাৰনেট আদিৰ যোগেদি সামগ্ৰী কিনা-বেচা কৰা এই সকলোবোৰ ই-বাণিজ্যৰ অন্তৰ্গত ৷\n৩/ ই-ব্যৱসায়ৰ পৰিসৰসমূহ কি কি ?\nউত্তৰঃ ই-ব্যৱসায়ৰ পৰিসৰসমূহ হ'লঃ\n(ক) ব্যৱসায়ৰ পৰা ব্যৱসায়লৈ বাণিজ্য\n(খ) ব্যৱসায়ৰ পৰা গ্ৰাহকলৈ বাণিজ্য\n(গ) আন্তঃব্যৱসায় বাণিজ্য\n(ঘ) গ্ৰাহকৰ পৰা গ্ৰাহকলৈ বাণিজ্য\n৪/ পৰম্পৰাগত ব্যৱসায় আৰু ই-ব্যৱসায়ৰ মাজৰ পাৰ্থক্য দেখুওৱা ৷\n৫/ সাম্প্ৰতিক সময়ত ই-ব্যৱসায়ৰ সুবিধাসমূহ উল্লেখ কৰা ৷\nউত্তৰঃ সাম্প্ৰতিক সময়ত ই-ব্যৱসায়ৰ সুবিধাসমূহ তলত উল্লেখ কৰা হ'লঃ\nই-ব্যৱসায়ৰ যোগেদি পৃথিৱীৰ যিকোনো প্ৰান্তৰ যিকোনো ব্যৱসায়ৰ সৈতে লেন-দেন কৰিব পৰা যায় তথা গ্ৰাহকে সৃষ্টি কৰিব পৰা যায় ৷ যিহেতু ইন্টাৰনেট সমগ্ৰ বিশ্বজুৰি বিয়পি আছে, সেয়েহ ই-বানিজ্য পৃথিৱীৰ যিকোনো প্ৰান্তৰ পৰা সম্পাদন কৰিব পাৰি বা ইয়াৰ পৰিসৰ যিকোনো এক স্থানলৈ বিস্তাৰ কৰিব পাৰি ৷\n(খ) মধ্যস্ততাকাৰী বিলুপ্তিকৰণঃ\nএবিধ সামগ্ৰী উৎপাদনস্থলীৰ পৰা গ্ৰাহকৰ কাষ পোৱালৈকে কেইবাটাও স্তৰ অতিক্ৰম কৰিব লগা হয় আৰু এই প্ৰত্যেকটো স্তৰতে বিভিন্ন মধ্যস্থতাকাৰী জড়িত হৈ থাকে ৷ এই ব্যৱসায়ত ইন্টাৰনেটৰ যোগেদি এটা অৰ্ডাৰ দিয়া হয় আৰু এনে স্থলত মধ্যস্থতাকাৰীৰ প্ৰয়োজনীয়তা নোহোৱা হয় ৷\n(গ) সহজ বিতৰণঃ\nইন্টাৰনেটৰ যোগেদি বহু তথ্য সহজে লাভ কৰিব পাৰি বা বিভিন্ন সেৱাৰ বিষয়ে জানিব পাৰি ৷ ই ব্যৱসায় যিহেতু ইন্টাৰনেটৰ যোগেদিহে সম্পাদন কৰে, সেয়েহ ই বিতৰণ পদ্ধতি সহজসাধ্য কৰি তোলে তথা মূল্যৰ পৰিমাণ হ্ৰাস কৰে ৷\n(ঘ) ক্ষিপ্ৰ সমাধানঃ\nইন্টাৰনেট হৈছে ই ব্যৱসায়ৰ মূল আধাৰ ৷ ইন্টাৰনেটৰ জৰিয়তে গ্ৰাহক আৰু ব্যৱসায়ীসকলৰ মাজত এক সুমধুৰ সম্পৰ্ক গঢ় লয়, যাৰ ফলত যিকোনো লেনদেনৰ ক্ষেত্ৰত উদয় হোৱা কোনো ধৰণৰ অসুবিদা বা সমস্যাৰ ক্ষিপ্ৰ সমাধান কৰিব পৰা যায় ৷\n(ঙ) নতুন সামগ্ৰী উন্মোচনঃ\nই-ব্যৱসায়ৰ জৰিয়তে এটা ব্যৱসায়ে উৎপাদন কৰা এবিধ নতুন সামগ্ৰী উন্মোচন কৰিব পাৰে আৰু ইয়াৰ সবিশেষ তথ্য গ্ৰাহকক আগবঢ়াব পাৰে ৷\n(চ) ব্যক্তিগত খৰচ হ্ৰাসঃ\nসাধাৰণতে এটা ব্যৱসায়ত কেইবাজনো কৰ্মচাৰী জড়িত হৈ থাকে, কিন্তু এটা ই-ব্যৱসায়ত এটা কম্পিউটাৰৰ জৰিয়তে সেইখিনি কাম কৰিব পৰা হয় ৷ বৰঞ্চ তেনে কাম আৰু অধিক খৰতকীয়া বা শুদ্ধকৈ কৰা সম্ভৱ হয় ৷ সেয়েহ ই-ব্যৱসায়ৰ ফলত ব্যৱসায়ৰ কৰ্মচাৰীসকলৰ লগত হোৱা খৰচ নোহোৱা হয় বা ব্যৱসায়ৰ খৰছসমূহ কমি যায় ৷\n৬/ অন্লাইন ধন পৰিশোধ সেৱাৰ বিভিন্ন পদ্ধতিসমূহ লিখা ৷\nউত্তৰঃ অন্লাইন ধন পৰিশোধ সেৱাৰ বিভিন্ন পদ্ধতিসমূহ তলত উল্লেখ কৰা হ'ল -\n(ক) কেচ্ অন ডেলিভাৰিঃ\nএয়া হৈছে ই-ব্যৱসায়ৰ এক জনপ্ৰিয় ধন পৰিশোধ পদ্ধতি ৷ ইয়াত এজন গ্ৰাহকে অনলাইনযোগে ধন হস্তান্তৰ নকৰাকৈ যিকোনো সামগ্ৰী ইন্টাৰনেটত অৰ্ডাৰ কৰিব পাৰে আৰু তেওঁ সেই সামগ্ৰীবিধ হাতত আহি পোৱাৰ সময়ত নগদ ধন প্ৰদান কৰে ৷ ই গ্ৰাহকৰ বাবে েটা অতি সহজ আৰু সুবিধাজনক পৰিশোধ সেৱা ৷\nচে্ক হৈছে এক জনপ্ৰিয় বিত্তীয় আহিলা ৷ নগদ ধনৰ বিকল্প হিচাপে এঠাইৰ পৰা আন ঠাইলৈ বা এজন ব্যক্তিৰ পৰা অন এজন ব্যক্তিলৈ চে্ক যোগে ধন সহজে হস্তান্তৰ কৰিব পাৰি ৷\n(গ) নেট্-বেংকিং হস্তান্তৰঃ\nএই সুবিধাৰ সহায়ত এজন গ্ৰাহকে তেওঁ দিবলগীয়া ধন তেওঁৰ বেংক একাউন্টাৰ পৰা দিবলগীয়া ব্যক্তিৰ বেংক একাউন্টলৈ ইন্টাৰনেটৰ মাধ্যমেদি অতি সহজে হস্তান্তৰ কৰিব পাৰে ৷ যি কাৰ্য এজন ব্যক্তিয়ে শাৰীৰিকভাৱে বেংকলৈ গৈ কৰে, সেই কাম তেওঁ বেংকলৈ নোযোৱাকৈ বিশেষকৈ পৰিশোধৰ ক্ষেত্ৰত মোবাইল বা কম্পিউটাৰৰ সহায়েৰে সম্পাদন কৰিব পাৰে ৷ সাধাৰণতে এই সুবিধা বেংকে ইয়াৰ গ্ৰাহকসকলক প্ৰদান কৰে আৰু তাৰ বাবে User ID আৰু Password দিয়ে ৷\n(ঘ) ডেবিট কাৰ্ড আৰু ক্ৰেডিট কাৰ্ডঃ\nবৰ্তমানৰ আধুনিক জনজীৱনত ডেবিট কাৰ্ড আৰু ক্ৰেডিট কাৰ্ড হেছে অত্যন্ত জনপ্ৰিয় বিত্তীয় আহিলা ৷ ইয়াক প্লাষ্টিক মানি বুলিও কোৱা হয় আৰু সমগ্ৰ বিশ্বতে ই বহুলভাৱে ব্যৱহূত আৰু সামদৃত ৷ বৰ্তমান সমগ্ৰ বিশ্বতে হোৱা মূঠ অন্লাইন লেদেনৰ প্ৰায় ৯৫% ইয়াৰ যোগেদি সম্পন্ন হয় ৷\n৭/ ই-ব্যৱসায় সম্বন্ধীয় বিভিন্ন প্ৰকাৰৰ সুৰুক্ষা আৰু নিৰাপত্তা ব্যৱস্থা সমূহ উল্লেখ কৰা ৷\nউত্তৰঃ ই-ব্যৱসায় সম্বন্ধীয় বিভিন্ন প্ৰকাৰৰ সুৰুক্ষা আৰু নিৰাপত্তা ব্যৱস্থা সমূহ তলত উল্লেখ কৰা হ'ল -\n(ক) লেনদেনৰ বিপদশংকা\n(খ) তথ্য মজুত কৰণৰ বিপদশংকা\n(গ) তথ্য প্ৰেৰণৰ বিপদশংকা\n(ঘ) বুদ্ধিবৃত্তি সংক্ৰান্ত আৰু গোপনীয়তা ৰক্ষাৰ বিপদশংকা\n৮/ ই-ব্যৱসায়ৰ বাবে প্ৰয়োজন হোৱা সম্পদসমূহৰ বিষয়ে বৰ্ণনা কৰা ৷\nউত্তৰঃ ই-ব্যৱসায়ৰ বাবে প্ৰয়োজন হোৱা সম্পদসমূহৰ বিষয়ে তলত বৰ্ণনা কৰা হ'লঃ\n(ক) কম্পিউটাৰ হাৰ্ডৱেৰঃ\nএটা ই-ব্যৱসায় সূচাৰুৰূপে চলাবলৈ হ'লে কম্পিউটাৰ আৰু কম্পিউটাৰ সম্বন্ধীয় কিছুমান যন্ত্ৰ-পাতি বা হাৰ্ডৱেৰৰ প্ৰয়োজন হয় ৷ যেনেঃ কম্পিউটাৰ কি-বৰ্ড, ইউ.পি.এছ. প্ৰিন্টাৰ ইত্যাদি ৷ ইয়াৰ লগতে েটা ভাল ছফ্টৱেৰো প্ৰয়োজন হয় ৷\n(খ) কাৰিকৰী অৰ্হতা সম্পন্ন কৰ্মচাৰীঃ\nএটা ই-ব্যৱসায় ভালকৈ পৰিচালনা কৰিবলৈ হ'লে এনে কিছুমান কৰ্মচাৰীৰ প্ৰয়োজন হয়, যিসকলে কাৰিকৰী দিশত পাৰ্গত, অৰ্হতাসম্পন্ন, দক্ষ আৰু নিপুন তথা কম্পিউটাৰ জগতৰ বিষয়ে বিশেষ জ্ঞান থকা বিধৰ হয় ৷ ইয়াৰ বাবে কাৰিকৰী দিশত ডিগ্ৰী বা ডিপ্লমা থকা বা অভিজ্ঞতা সম্পন্ন কৰ্মচাৰী নিয়োগ কৰা হয় ৷\n(গ) সু-সজ্জিত ৱেবচাইটঃ\nকোম্পানীসমূহে এটা সুন্দৰ আৰু সু-সজ্জিত ৱেবচাইট বনাব লগা হয় ৷ যিটো শাধাৰণতে কাৰিকৰী দিশত অভিজ্ঞ বা দক্ষ ব্যক্তিয়ে প্ৰস্তুত কৰে ৷ ৱেবচাইটত কোম্পানী সমূহে সামগ্ৰী সম্পৰ্কে বা লেন-দেনৰ সবিশেষ উল্লেখ কৰা প্ৰয়োজন ৷ এজন গ্ৰাহকৰ বাবে প্ৰয়োজন হোৱা বা তেওঁ আশাকৰা সকলো তথ্য ৱেবচাইটত সন্নিৱিষ্ট থকা উচিত ৷ তাৰোপৰি ইয়াত কোম্পানীৰ লক্ষ্য, উদ্দেশ্য, বুৰঞ্জী, ই-মেইল আই ডি, সামগ্ৰী সবিশেষ তথ্য, বিত্তীয় তথ্য, জাননী, অডিঅ', ভিডিঅ' প্ৰেজেনটেশ্যন ইত্যাদি থকা উচিত যাতে যিকোনো ব্যক্তিয়ে বিচৰা তথ্য সহজে লাভ কৰিব পাৰে ৷\n(ঘ) ইন্টাৰনেট কানেকচনঃ\nৱেৱচাইটৰ যোগেদি সমগ্ৰ পৃথিৱীৰ লগত সংযোগ স্থাপন কৰিবলৈ হ'লে েক ভাল আৰু উন্নত মানদণ্ডৰ\nইন্টাৰনেট কানেকচন থকাটো অত্যন্ত প্ৰয়োজনীয় ৷ ইন্টাৰনেট সেৱাই সমগ্ৰ পৃথিৱীখনকে সকলো সময়তে সংযোগ কৰি ৰাখে ৷ এটা ভাল ইন্টাৰনেট কানেকচন বিভিন্ন প্ৰকাৰৰ হ'ব পাৰে যেনেঃ ব্ৰডবেণ্ড কানেকচন, ৱায়াৰলেচ কানেকচন, ডাটা কানেকচন ইত্যাদি ৷\nTags # class ix # commerce # নৱম শ্ৰেণী # বাণিজ্য # ব্যৱসায় অধ্যয়ন\nTags: class ix, commerce, নৱম শ্ৰেণী, বাণিজ্য, ব্যৱসায় অধ্যয়ন


বিকল্প চিকিৎসা- ডা° অঞ্জন প্ৰতীম দাস - সাহিত্য ডট অৰ্গ\nবিকল্প চিকিৎসা বুলি ক’লে বহুতৰে মনত প্ৰশ্ন হয় যে এইটো আকৌ কেনেকুৱা বা কি চিকিৎসা পদ্ধতি? হয়, আমি বহুতেই নাজানো বা জনাৰ ইচ্ছা নকৰো যে বিকল্প চিকিৎসা আচলতে কি? আহকচোন আমাৰ ব্যস্ততাপূৰ্ণ জীৱনৰ সময়ৰ জোলোঙাৰ পৰা অকণমান সময় খৰচ কৰি জানিবলৈ বা বুজিবলৈ চেষ্টা কৰো যে কিনো এই বিকল্প চিকিৎসা?\nবিকল্প চিকিৎসা হ’ল আমাৰ মূল পাশ্চাত্য চিকিৎসা ব্যৱস্থাৰ বাহিৰে বা পাশ্চাত্য চিকিৎসা প্ৰণালী (এলোপেথ্যি) ব্যৱহাৰ নকৰাকৈ কৰা চিকিৎসা৷ ইয়াৰ পৰিসৰ বৃহৎ৷ অসংখ্য চিকিৎসা প্ৰণালীৰে গঠিত এই বিকল্প চিকিৎসা৷ হাৰবেল (Herbal) মেডিচিন, এক্যুপ্ৰেচাৰ (Acupressure), এক্যুপাংচাৰ (Acupuncture), চুজ’ক (Sujok) থেৰাপি, মেগনেট (Megnat) থেৰাপি, মিউজিক (Music) থেৰাপি, চিৰ’প্ৰেকটিক (Chiropractic) থেৰাপি, কালাৰ (Colour) থেৰাপি, লাইট (Light) থেৰাপি, ইত্যাদিৰ সমষ্টি এই বিকল্প চিকিৎসা৷ যোগ, ইউনানী, আয়ুৰ্বেদ, হোমিঅ’পেথ্যিক চিকিৎসা প্ৰণালীও কিছু কিছু ক্ষেত্ৰত বিকল্প চিকিৎসাৰে অন্তৰ্ভুক্ত৷\nআমাৰ শৰীৰৰ বিভিন্ন ৰোগ এই চিকিৎসাৰ দ্বাৰা নিৰাময় কৰা হয় সুফলভাৱে৷ আমি ভাবিব নোৱাৰাকৈ আচৰিত ধৰণে ৰোগী সুস্থ হৈ উঠে এটা সময়ত এলাগী আমাৰ এই বিকল্প চিকিৎসাৰ দ্বাৰা৷ যিকোনো ধৰণৰ বিষ বিকল্প চিকিৎসাৰ দ্বাৰা প্ৰায় ৮০% ভাল কৰা হয়৷ স্নায়ু (Nerve) ৰ যিকোনো সমস্যা বিকল্প চিকিৎসাৰ দ্বাৰা খুব কম দিনৰ ভিতৰত সমাধান কৰা সম্ভৱ৷ আনকি বহু দিনৰ পৰা ভুগি থকা ’স্পন্দোলাইচিছ’ (Cervical And Lumber Spondylitis) বেমাৰো অতি সহজে আৰু সুকলমে কোনো ধৰণৰ পাৰ্শ্ব-প্ৰতিক্ৰিয়া নোহোৱাকৈ ভাল কৰা সম্ভৱ৷ বাত বিষত (Arthritis) ভুগি থকা ৰোগীকো বিকল্প চিকিৎসাৰ দ্বাৰা নিৰোগী কৰিব পাৰি৷ গেষ্ট্ৰিকৰ সমস্যা (Chronic Gastritis), টোপনি নহা (Insomnia), হাৰ্টৰ ৰোগ (Chronic Heart Disease), বিভিন্ন চৰ্ম ৰোগ (Skin Problems), যকৃতৰ বিভিন্ন সমস্যা (Liver Disease), হাঁপানি ৰোগ (Asthma) ইত্যাদি প্ৰায় সকলো ধৰণৰ ৰোগৰ চিকিৎসা সফলতাৰে কৰা হয় বিকল্প চিকিৎসাৰ দ্বাৰা৷ আনকি নিচামুক্তিৰ কাৰণেও (Deaddiction) বিকল্প চিকিৎসাৰ সহায় লোৱা হয় আৰু এশ শতাংশ সুফল পোৱা যায়৷ ’Stress’ আৰু ’Depression’ আজিৰ সমাজৰ এটি ব্যাধি হৈ পৰিছে৷ ইয়াকো আমি বিকল্প চিকিৎসাৰ দ্বাৰা দূৰ কৰিব পাৰো আৰু বহু এনেকুৱা মানুহ যি এই Stress আৰু Depression ত ভুগি আছে আমাৰ চিকিৎসা কেন্দ্ৰত চিকিৎসা লৈ আছে আৰু সুফল পাইছে৷\nবিকল্প চিকিৎসাৰ বিষয়ে যদি আমি বহলাই আলোচনা কৰো তেতিয়া সম্পূৰ্ণ এটা দিনো কম হ’ব৷ গতিকে আমি বেছি সময় খৰচ নকৰি আজি ইমানতে সমাপ্ত কৰি আগলৈ আৰু ইয়াৰ বিষয়ে আলোচনা কৰাৰ আশা এটি মনত পুহি ৰাখিলো৷\nশেষত এটা কথা কৈ থব বিচাৰিছো যে আহক আমি সকলোৱে নিৰোগ হওঁ আৰু ৰোগমুক্ত পৃথিৱী এখন গঢ়ো৷ বিকল্প চিকিৎসাৰ সহায়ত অলপো পাৰ্শ্বপ্ৰতিক্ৰিয়া নোহোৱাকৈ সকলো ৰোগকেই আঁতৰ কৰি ৰাখো৷\n← বিমান যাত্ৰাৰ লটিঘটি- অচিন্ত্য শইকীয়া\nবাতৰি বিলোৱা মানুহজনৰ মনৰ খবৰ বিচাৰি- প্ৰদীপ পাটগিৰি →


এজেকিয়েল 28 - पवित्र बाइबिल [ইণ্ডিয়ান ৰিভাইচ ভাৰচন] - (এজে 28)\nতাৰ পাছত যিহোৱাৰ বাক্য পুনৰায় মোৰ ওচৰলৈ আহিল, আৰু ক’লে,\n“হে মনুষ্য সন্তান, তুমি তূৰৰ শাসনকৰ্ত্তাজনক কোৱা, ‘প্ৰভু যিহোৱাই এই কথা কৈছে: তোমাৰ হৃদয় গৰ্ব্বিত হ’ল! তুমি কৈছা, “মই এজন দেৱতা! মই সমুদ্ৰৰ মাজত দেৱতাবোৰৰ আসনত বহি থাকিম!” যদিও তুমি নিজ মনক দেৱতাৰ মন বুলি মানিছা, তথাপি তুমি মাথোন মানুহ হে, কিন্তু ঈশ্বৰ নহয়;\nতুমি নিজকে দানিয়েলতকৈ জ্ঞানী বুলি ভাবিছা, আৰু তোমাক আচৰিত কৰিব পৰা কোনো গুপুত কথা নাই!\nতোমাৰ জ্ঞান আৰু বুদ্ধিৰে তুমি নিজকে প্রতিপত্তিশালী কৰিলা আৰু সোণ আৰু ৰূপ আৰ্জ্জি তোমাৰ ভঁৰালত ৰাখিলা।\nতোমাৰ বাণিজ্য, তোমাৰ জ্ঞান আছিল; তুমি ধন-সম্পত্তি বঢ়ালা আৰু তোমাৰ ধন-সম্পত্তিৰ কাৰণে তোমাৰ মন গৰ্ব্বিত হ’ল!\nএই কাৰণে প্ৰভু যিহোৱাই এই কথা কৈছে: কিয়নো তুমি নিজ মনক দেৱতাৰ মন বুলি মানিছা,\nএই কাৰণে চোৱা, মই বিদেশীসকলক তোমাৰ বিৰুদ্ধে আনিম, যি সকল আন জাতিবোৰৰ মাজৰ ভয়ানক মানুহ! তেওঁলোকে তোমাৰ জ্ঞান-কান্তিৰ বিৰুদ্ধে নিজ নিজ তৰোৱাল উলিয়াব আৰু তোমাৰ উজ্জ্বলতা অশুচি কৰিব!\nতেওঁলোকে তোমাক গাতলৈ নমাই পঠিয়াব আৰু তোমাৰ সাগৰৰ মাজ ঠাইত হত হোৱা লোকৰ দৰে মৃত্যু হ’ব!\nযি জন লোকে তোমাক বধ কৰিব, সেই জন লোকৰ আগত তুমি সঁচাকৈ তেতিয়াও, “মই এজন দেৱতা” বুলি ক’বা নে? তুমি মনুষ্য মাত্ৰ কিন্তু ঈশ্বৰ নহয়, আৰু যি জন লোকে তোমাক বধ কৰিব, সেই জনৰ হাতত তোমাক শোধাই দিয়া হ’ব!\nতুমি বিদেশীসকলৰ হাতত অচুন্নৎসকলৰ দৰে মৰিবা, কিয়নো মই এই কলোঁ!’ এয়ে প্ৰভু যিহোৱাৰ ঘোষণা।”\nপুনৰায় যিহোৱাৰ বাক্য মোৰ ওচৰলৈ আহিল, আৰু ক’লে,\n“হে মনুষ্য সন্তান, তুমি তূৰৰ ৰজাৰ বিষয়ে বিলাপ কৰা আৰু তেওঁক কোৱা, ‘প্ৰভু যিহোৱাই এই কথা কৈছে: তুমি সৰ্ব্ব গুণৰ সমষ্টি, পূৰ্ণজ্ঞানী আৰু পৰমসুন্দৰ আছিলা!\nঈশ্বৰৰ বাৰী এদনত, তুমি আছিলা! সকলো বহুমূল্য পাথৰ তোমাৰ আৱৰণ আছিল: চুনী, পীতমণি, হীৰা, বৈদূৰ্য্য মণি, গোমেদক, সূৰ্যকান্ত, নীলকান্ত, পদ্মৰাগ আৰু মৰকত! আৰু সোণেৰে তোমাৰ খঞ্জৰী আৰু বাঁহীৰ বাদ্য তোমাৰ মাজত আছিল! তুমি সৃষ্টি হোৱা দিনাই, সেইবোৰ তুমি আৱৰণ কৰিবলৈ তোমাৰ বাবে যুগুত কৰা হৈছিল!\nমই তোমাক ঈশ্বৰৰ পবিত্ৰ পৰ্ব্বতত স্থাপন কৰিছিলোঁ আৰু অভিষিক্ত কৰা কৰূবৰ দৰে তুমি ঢাকি ধৰোঁতা আছিলা! তুমি জুইৰ নিচিনা চক্‌মকীয়া পাথৰবোৰৰ মাজত অহা-যোৱা কৰিছিলা।\nতোমাত অন্যায় পোৱা নোযোৱালৈকে তুমি সৃষ্ট হোৱা দিনৰ পৰাই তোমাৰ আচাৰ-ব্যৱহাৰত সিদ্ধ আছিলা।\nতোমাৰ বাণিজ্যৰ বাহুল্যত তোমাৰ ভিতৰখন অত্যাচাৰেৰে পৰিপূৰ্ণ হোৱাৰ কাৰণে তুমি পাপ কৰিলা! মই তোমাক অশুচি বুলি ঈশ্বৰৰ পৰ্ব্বতৰ পৰা বাহিৰ কৰিলোঁ; আৰু হে ঢাকি ধৰোঁতা কৰূব, জুইৰ দৰে চক্‌মকীয়া পাথৰবোৰৰ মাজৰ পৰা মই তোমাক লুপ্ত কৰিলোঁ।\nতোমাৰ সৌন্দৰ্য্যৰ কাৰণে তোমাৰ হৃদয় গৰ্ব্বিত হৈছিল; তোমাৰ উজ্জ্বলতাৰ কাৰণে তুমি নিজ জ্ঞান নষ্ট কৰিলা! মই তোমাক মাটিৰ সমান কৰিলোঁ! ৰজাসকলে তোমাক দেখা পাবলৈ তোমাক তেওঁলোকৰ সন্মূখত ৰাখিলোঁ।\nতোমাৰ অপৰাধ অধিক হোৱাত, তোমাৰ বাণিজ্যৰ অন্যায়েৰে তোমাৰ ধৰ্মধামবোৰ তুমি অপবিত্ৰ কৰিলা! এই হেতুকে মই তোমাৰ মাজৰ পৰাই অগ্নি উলিয়ালোঁ। সেয়ে তোমাক গ্ৰাস কৰিব। আৰু তোমাক সকলোৱে দেখাকৈ মই তোমাক মাটিত ভষ্ম কৰিম।\nজাতিবোৰৰ মাজত তোমাক জনা সকলোৱেই তোমাক দেখি বিস্ময় মানিব; তুমি ত্ৰাসৰ বিষয় হ’বা আৰু তোমাৰ অস্তিত্ব কেতিয়াও নাথাকিব’!”\n“হে মনুষ্য সন্তান, তুমি চীদোনৰ ফালে মুখ কৰি তাইৰ বিৰুদ্ধে ভাববাণী প্ৰচাৰ কৰা!\nআৰু কোৱা, প্ৰভু যিহোৱাই এই কথা কৈছে, হে চীদোন! মই তোমাৰ বিপক্ষ; মই তোমাৰ মাজত গৌৰৱান্বিত হ’ম, যেতিয়া মই তাক দণ্ড দিম আৰু তাৰ মাজত পবিত্ৰীকৃত হ’ম। তেতিয়া মই যে পবিত্র, সেয়ে তোমাত প্রকাশিত হ’ম!\nকিয়নো মই তাৰ মাজলৈ মহামাৰী আৰু তাৰ আলিবোৰত ৰক্তপাত কৰিবলৈ মানুহ পঠিয়াম। আৰু যেতিয়া চাৰিওফালৰ পৰা তোমাৰ বিৰুদ্ধে তৰোৱালৰ দ্বাৰাই হত হোৱা লোক পতিত হ’ব, তেতিয়া মই যে যিহোৱা, সেই বিষয়ে তোমালোকে জানিবা!\nতাৰ পাছত ইস্ৰায়েল-বংশক বিন্ধোতা কোন হুল বা দুখ দিওঁতা কোনো কাঁইট বা তাইৰ চাৰিওফালে থকা তাইক হেয়জ্ঞান কৰা লোকসকলৰ মাজত কোনো অৱশিষ্ট নাথাকিব; তেতিয়া মই যে প্ৰভু যিহোৱা, সেই বিষয়ে তেওঁলোকে জানিব!’\nপ্ৰভু যিহোৱাই এই কথা ঘোষণা কৰিছে: ‘মই যেতিয়া ইস্ৰায়েল বংশৰ ছিন্ন-ভিন্ন হোৱা লোকসকলৰ পৰা তেওঁলোকক গোট খুৱাম, আৰু যাতে জাতি সমূহৰ সাক্ষাতে মই তেওঁলোকৰ মাজত পবিত্ৰীকৃত হ’ম, তেতিয়া মই মোৰ দাস যাকোবক দিয়া দেশখনত তেওঁলোকে নিজ দেশতে বাস কৰিব।\nতেতিয়া তেওঁলোকে নিৰ্ভয়ে বাস কৰিব আৰু তেওঁলোকে ঘৰ সাজিব, দ্ৰাক্ষাবাৰী পাতিব আৰু নিৰ্ভয়ে বাস কৰি থাকিব যেতিয়া মই চাৰিওফালে তেওঁলোকক হিংসা কৰোঁতা সকলক দণ্ড দিম; তেতিয়া, মই যে তেওঁলোকৰ ঈশ্বৰ যিহোৱা, সেই বিষয়ে তেওঁলোকে জানিব’।”


বিলাসিতাৰ সুখ – মূল-বিলাসিতা কি সুখ, লেখক- অৰবিন্দ সৰস্বত (অনুবাদ: পৰিস্মীতা গগৈ) – ফটাঢোল\nমূল-বিলাসিতা কি সুখ\nলেখক- অৰবিন্দ সৰস্বত।\nযেতিয়াই অন্য বিকশিত ৰাষ্ট্ৰৰ সুখ সুবিধাবোৰৰ কথা ক’ৰবাত পঢ়োঁ বা শুনিবলৈ পাওঁ তেতিয়াই মোৰ হৃদয়ৰ পৰা দুখবোৰ নিমিষতে অন্তৰ্ধান হৈ যায়। মোৰ এই কথাষাৰ শুনি আপোনালোকে আকৌ ভাবি নল’ব যে আনৰ সুখ সুবিধা দেখিলে মোৰ জ্বলন হয়। এচিকুটো আত্মপ্ৰৱঞ্চনা নকৰাকৈ যদি কও মই আকৌ এনেকুৱা সুখ সুবিধাবোৰ তেওঁলোকৰ দুভাগ্য বুলিহে ভাবোঁ।\nসুখ সুবিধাৰ যি মায়াজাল আমাৰ দেশত আছে, সেয়া আন ক’ৰবাত আছে বুলি মোৰ বিশ্বাস নহয়। এতিয়া আপোনালোকেই কওকচোন, সেই সুখ সুবিধাৰ কিয়েবা প্ৰয়োজন যিয়ে আপোনাক বন্দী কৰি থয়। শুনিবলৈ পোৱা মতে আমেৰিকাত বিজুলী থকা নথকাৰ সমান। যদি সঁ‌চাকৈয়ে কথাটো সঁ‌চা, তেন্তে তাৰ ঘৰতে থকা মানুহখিনিয়ে এক বা দুটা প্ৰয়োজনীয় কাৰণতহে বাহিৰলৈ ওলাবলৈ সুবিধা পায়। এতিয়া আমাৰ ইয়াত চাওক, দিনটোৰ দহঘন্টায়ে বিজুলী নাথাকে। বিজুলী থাকিলেও প্ৰায়ে জলদেৱতা গৈ ক’ৰবাত লুকাই থাকেগৈ। গতিকে এনেকুৱা পৰিস্থিতিবোৰত মানুহবোৰ ঘৰৰ ভিতৰৰ পৰা ওলাই আহি চাৰিআলিবোৰত জুম বান্ধেহি। দিনটোৰ চৌবিশ ঘন্টাৰ প্ৰায় ষোল্ল ঘন্টাই মানুহবোৰে বাহিৰত আনন্দ উপভোগ কৰে; আৰু এনেকুৱা মুহুৰ্তবোৰত মনুষ্যন্দ্ৰিয় মুখ আৰু শ্ৰৱণ যন্ত্ৰই যি সুখ আৰু আনন্দ লাভ কৰে সেইবোৰ সেই পাশ্চাত্য দেশবোৰত ক’ত পায়। আমাৰ ইয়াততো পুৰুষেই হওক বা স্ত্ৰীয়ে হওক অন্তৰত পুঞ্জীভূত হৈ থকা জগতৰ সমস্ত বিদ্বেষবোৰ বাহিৰ কৰিবলৈ এনেকুৱা মুহূৰ্তবোৰৰ সদ ব্যৱহাৰ কৰে। পৰচৰ্চা কৰাৰ যি সুখ সেই সুখ জানো পঞ্চতাৰকা হোটেলত অনুভৱ কৰিব পাৰিব! এতিয়া আপুনিয়েই কওকচোন, এনে সুখ সুবিধা নথকা দেশত আকৌ কিহৰ বিকাশ।\nট্ৰেফিক নিয়মৰ ক্ষেত্ৰতো বিভিন্ন ধৰণৰ বিশেষত্ব দেখিবলৈ পোৱা যায়। বিকশিত ৰাষ্ট্ৰবোৰত বি এম ডব্লিউ, মাৰ্চিডিছৰ দৰে ইমান উচ্চশ্ৰেণীৰ শক্তিশালী গাড়ীবোৰো সেই এধানিমান ৰঙা লাইটটোৰ আঙুলিৰ মূৰত নাচে। আমাৰ ইয়াত আকৌ লাখটকীয়া অট’ ৰিক্সাইও এসোপামান ক’লা ধোঁ‌ৱা উৰুৱাই ট্ৰেফিক নিয়মক বুঢ়া অঙ্গুঠা দেখুৱাই বীৰদপে গমন কৰে। ডাঙৰ ডাঙৰ গাড়ীবোৰৰ কথা নক’লোৱেবা। সিহঁতে আকৌ যেতিয়াই ইচ্ছা তেতিয়াই ৰাষ্টাত, ফুটপাথত দৌৰি থাকে।\nবিদেশত মডাৰ্ণ আৰ্টৰ বৰ ডিমাণ্ড আছে। কিন্তু তাত ইয়াৰ উচিত প্ৰাপ্য দিয়া দেখা নাযায়। আমাৰ ইয়াততো মানুহে মুখৰ ভিতৰতে ব্ৰাছ- ব্ৰাছ লৈ ফুৰে। য’তেই অন্তৰত আৱেগৰ জোঁ‌ৱাৰ উঠিল ওঁ‌ঠ দুটা জোঙা কৰি ফিচ………ফিচকাৰি মাৰি দিলে আৰু বচ দেৱালত মডাৰ্ণ আৰ্ট তৈয়াৰ। ইফালে বিদেশত হেনো ৰাষ্টাত থু পেলালেও জৰিমনা ভৰিব লাগে। এইয়া বাৰু অন্যায় নহয়নে? সম্ভৱতঃ এই সকলোবোৰৰ বাবে তাৰ প্ৰশাসনেই দায়ী!\nআমি নিজৰ বিকাশৰ প্ৰাথমিক স্তৰটোও পাহৰা নাই।সেয়েহে সেই সময়ৰ আমাৰ বৈশিষ্ট্যবোৰ মাজে মাজে সংসদত প্ৰদৰ্শণ কৰি গোটেই দেশতে প্ৰচাৰ কৰাৰ লগতে আমাৰ বাস্তৱিক পৰিচয় শিশু সকলৰ হৃদয়তো জন্মা-জন্মান্তৰৰ বাবে স্থায়ীকৈ স্থাপন কৰি দিওঁ। আমি আমাৰ শাৰীৰিক ক্ষমতা বা একেৰাহে কৈ থাকিব পৰা যি দক্ষতা তাৰ সঠিক প্ৰদৰ্শন সংসদত মাইক, চকী-মেজ ভাঙি অথবা ধৰ্ণাৰ সহায়ত চিঞৰ বাখৰ কৰি কৰোঁ। যেতিয়াই আমাৰ মনত ক্ষোভ উৎপন্ন হয় তেতিয়াই আমি চৰকাৰী বস্তু যেনে-বাছ, ট্ৰেইনৰ কাঁ‌চ, টিন, গ্ৰীল আদি ভাঙি তাৰ বৰ্হিপ্ৰকাশ কৰোঁ। এতিয়া আপুনিয়ে কওকচোন এইবোৰ কি বিদেশত সম্ভৱ!\nতাত মানুহবোৰে ভয়তে ৰাতি ঘৰৰ ভিতৰত শুৱে। কিন্তু, আমাৰ ইয়াত! আমাৰ ইয়াততো সাধাৰণ জনতাই ৰাতি বুটমাহ চোবাই পানী গলধঃকৰণ কৰি কৰি গ্ৰহ নক্ষত্ৰৰ গতি বিধি নিৰিক্ষণ কৰি নিঃচিন্তকৈ মুকলি আকাশৰ তলত ৰাতিটো পাৰ কৰে।\nবিদেশত মানুহবোৰে সপ্তাহান্তিক প্ৰক্ৰিয়াৰ হিচাপতে চলে। আমাৰ ইয়াততো চৰকাৰী কৰ্মাচাৰীয়ে যেতিয়াই মন যাই তেতিয়াই কাৰ্যালয়তে সপ্তাহান্তিক উদযাপন কৰি আনন্দ উপভোগ কৰিব পাৰে।\nএতিয়া কথা হ’ল, এনেকুৱা ইমানবোৰ বিসংগতি থকাৰ পিছতো তাৰ মানুহবোৰে নিজকে বিকশিত বুলি যদি ভ্ৰম পুহি ৰাখে তেন্তে আমি কেৱল মুখ টিপি হঁ‌হাৰ বাহিৰেনো আৰু কি কৰিব পাৰোঁ\n« চাঁধা, এক প্ৰেম কথা – দেবজিত শৰ্মা\nআপদীয়া পদ্য – চৈয়দ আহমেদ শ্বাহ »\nসুন্দৰ অনুবাদ | একেই আকাশ একেই বতাহ,হাঁহি কান্দোনৰ একেই প্ৰকাশ | ইউনাইটেড উই ষ্টেন্ড |সুভেচ্ছা থাকিল\nআন্তৰিক ধন্যবাদ জনালোঁ।\nVl lagil pohi\nবৰ ধুনীয়া অনুবাদ পৰিস্মীতা ৷ আমি যে কেতিয়া সভ্য হবলৈ শিকিম?\nআপোনাৰ মন্তব্যই উৎসাহিত কৰিলে কাকতিদা। তাকেহে সভ্যতা যেন এতিয়াও আমাৰ পৰা বহু যোজন দূৰৈত।\nসুন্দৰ লেখা । পঢ়ি ভাল লাগিল ।\nReal picture. Bastava.


Home AYAN UTTAM RUPALI-PARDA অয়ন উত্তম ৰূপালী পৰ্দা ৰূপালী পৰ্দা\nxukhdukh.com January 06, 2015 AYAN UTTAM, RUPALI-PARDA, অয়ন উত্তম, ৰূপালী পৰ্দা,\nদৰ্শকৰ দৃষ্টিৰে 'অহেতুক'\nএটা দুৰ্বল কাহিনী, কিন্তু সঠিক পৰিচালকৰ হাতত পৰিলে ছবিখন দৰ্শকে আঁকোৱালি লয়৷ সম্পূৰ্ণ বাণিজ্যিক ছবি ‘অহেতুক’৷ গান আছে, সুন্দৰ ‘লোকেশ্যন’ আছে, কম-বেছি পৰিমাণে ‘একশ্যন’ আছে আৰু আছে পৰিচালকৰ নিপুণ কৰ্ম৷ বাণী দাসৰ পৰিচালনাৰ ‘অহেতুক’ উপভোগ কৰি দৰ্শক হিচাপে অনুভৱ কৰোঁ— কাহিনীটো যিদৰে আগবঢ়াই নিছিল ঠিকেF আছিল, শেষত যেন লৰালৰিকৈ শেষ কৰিলে৷ বিষয়টোৰ প্ৰতি কৌতুহল এটা আছিল— হাজাৰ কোটি টকাৰ কেলেংকাৰি৷ ভাবিছিলোঁ— বিষয়টোৱে দৰ্শকক ভবাই তুলিব, নতুনকৈ কিছু তথ্যৰ উন্মোচন ঘটাব, কিছু নজনা কথা জানিবলৈ দিব৷এইক্ষেত্ৰত কিছু পৰিমাণে হতাশ হ’লেও মনোৰঞ্জনধৰ্মী ছবি হিচাপে ‘অহেতুক’ এখন ‘ভাল অসমীয়া ছবি’৷ বিশেষকৈ ‘টি আৰ পি’তকৈ নায়কৰ চৰিত্ৰত গুঞ্জন ভৰদ্বাজে ‘অহেতুক’ত ভাল অভিনয় কৰিছে৷ পৰিচালকে সেই সুবিধা দিছে আৰু তাৰেই ফল দেখুৱালে গুঞ্জনে৷ কম সময়ৰ বাবে অভিনয় কৰা তপন দাসেও নিজৰ সৰ্বোচ্চখিনি উজাৰি দিছে৷ পৃথ্বীৰাজ ৰাভাই অৱশ্যে চেষ্টা কৰিলে ভাল অভিনয় কৰিব পাৰিলেহেঁতেন, কিন্তু ক’ৰবাত অকণমাণ বিচ্যুতি থাকি গ’ল৷\nছবিখনৰ ‘প্লাছ পইণ্ট’ নায়িকা অমৃতা গগৈৰ অভিনয়৷ ‘পেদেল মাৰি মাৰি’ নামৰ জনপ্ৰিয় গীতটোৰ ভিডিঅ’ত অভিনয় কৰি ইতিমধ্যে দৰ্শকৰ মন জয় কৰিবলৈ সক্ষম হোৱা অমৃতা গগৈৰ এইখন প্ৰথম ছবি (মুক্তিপ্ৰাপ্ত)৷ অমৃতাৰ জড়তাহীন অভিনয়খিনিৰ বাবেই দৰ্শকে ছবিখন আঁকোৱালি লৈছে বুলি ক’লেও বেছি কোৱা নহ’ব৷ নিষ্পাপ মুখৰ গৰাকী অমৃতাৰ চৰিত্ৰটোৱে দৰ্শকৰ সহানুভূতি পাবলৈ সক্ষম হৈছে৷ আগন্তুক দিনবোৰত অমৃতা এগৰাকী সফল অভিনেত্ৰী হোৱাৰ আশা কৰিব পাৰি৷\nসংগীত ছবিখনৰ আন এটি সম্পদ৷ সংগীত পৰিচালক পৰাণ (জ’জ’)য়ে ছবিখনৰ কাহিনীৰ সৈতে সংগতি ৰাখি সংগীত প্ৰস্তুত কৰিছে৷ জুবিনৰ অভিনয় তথা কণ্ঠৰ ‘অহেতুক’ শীৰ্ষক গীতটি আৰু জনগোষ্ঠীয় নৃত্যৰ গীতটি মনপৰশা হৈছে৷ অৱশ্যে ‘আইটেম’ত প্ৰস্তুতি পৰাশৰে আগৰ ছবিসমূহৰ দৰে সৰ্বোচ্চখিনি উজাৰি দিব নোৱাৰিলে৷ কেমেৰাত নাহিদ আহমেদে সুন্দৰ কাম কৰিছে যদিও দুই-এটা দৃশ্য ‘জাৰ্ক’ মাৰিছে৷ ৰাজ-ৰাণী প্ৰডাকশ্যনৰ হৈ ছবিখন প্ৰযোজনা কৰিছে ৰাজকুমাৰ জৈনে৷\nসংলাপ প্ৰক্ষেপণৰ যি চিৰাচৰিত নিয়ম অসমীয়া ছবিত দেখা যায়— অৰ্থাৎ জোখতকৈ বেছি সময় লোৱাৰ যি ধাৰা, সেয়া ‘অহেতুক’ত অব্যাহত থাকিল৷ অমৃতা গগৈ আৰু তপন দাসৰ বাহিৰে বাকীসকল অভিনেতা-অভিনেত্ৰী এই ধাৰা (?)ৰ পৰা আঁতৰি থাকিব নোৱাৰিলে৷ এই ধাৰা অব্যাহত নথকাটোৱেই অসমীয়া ছবিৰ বাবে মংগলজনক আৰু সুবিধাজনক, কাৰণ দৰ্শকে বৰ্তমান এই ধাৰা বেয়া পায়৷ ‘স্পীড’ সকলোৱেই বিচাৰে৷ একেদৰে ‘অহেতুক’ত দুই-এটা দৃশ্য লগাতকৈ বেছি দীঘল কৰিলে— যেনে, প্ৰথমেই তিনিগৰাকী বান্ধৱীৰ কথোপকথনখিনি৷ আনহাতে কিছু দৃশ্য বৰ লৰালৰিকৈ শেষ কৰিলে— যেনে, নায়ক আৰু নায়কৰ বন্ধুৱে অপহৃত নায়িকাৰ সন্ধান পোৱাৰ দৃশ্যটি৷ ‘একশ্যন’ৰ কামখিনি আৰু অকণমান দীঘলীয়া কৰাৰ থল আছিল, কাহিনীয়ে দাবী কৰে৷\nশেষত ক’ব পাৰি, ‘অহেতুক’ এখন ভাল মনোৰঞ্জনধৰ্মী ছবি আৰু অসমীয়া ছবিপ্ৰেমীসকলে ছবিখন চোৱা উচিত৷ ‘অনুৰাধা চিনেপ্লেক্স’ত দৰ্শক আশা কৰা ধৰণে দেখা পাইছিলোঁ আৰু ওলাই আহোঁতে বিৰক্তিৰ চিন দেখা পোৱা নাছিলোঁ৷\nTags # AYAN UTTAM # RUPALI-PARDA # অয়ন উত্তম # ৰূপালী পৰ্দা\nBikram M Baruah বিক্ৰম ম বৰুৱা March 29, 2015 at 2:19 PM\nঅসমীয়াত action শব্দটো 'একচন' এনেকৈ লিখিলেই ভাল যেন লাগে৷ 'একশ্যন' কিবা বঙালী, বঙালী যেন লাগিছে৷ 'বেংক' আৰু 'ব্যাংক'ৰ দৰে কথাটো৷\nBikram M Baruah বিক্ৰম ম বৰুৱা March 29, 2015 at 2:20 PM\nতেনেদৰে 'লোকেশ্যন’ সলনি 'লোকেচন' !!


ৰূপৰ পদক নহয়, সোণৰ পদক পাব মীৰাবাঈ চানুৱে! – News Time Assam by Pratham Khabar\nঘৰ/খেল/ৰূপৰ পদক নহয়, সোণৰ পদক পাব মীৰাবাঈ চানুৱে!\nৰূপৰ পদকৰ পৰা স্বৰ্ণ পদকলৈ সলনি হ'ব চাংখম মীৰাবাঈৰ অলিম্পিকৰ পদক\n0 183 1 মিনিট পঢ়া\nMirabai Chanu stands chance to get gold if Chinese weightlifter fails dope test\nটকিঅ’ অলিম্পিকত ৰূপৰ পদক জয়ৰে ভাৰতলৈ গৌৰৱ কঢ়িয়াই আনিলে মীৰাবাঈ চানুৱে। ২৪ জুলাইৰ দিনটো ভাৰতীয় ভাৰত্তোলক মীৰাবাঈৰ লগতে সমগ্ৰ ভাৰতবাসীৰ বাবে হৈ ৰ’ল এক বিশেষ দিন। ৪৯ কেজি শাখাত পদক আজুৰিবলৈ সক্ষম হ’ল ভাৰতীয় খেলুৱৈগৰাকী।\nশনিবাৰে অলিম্পিকৰ ভাৰত্তোলন প্ৰতিযোগিতাত মীৰাবাঈক পাছ পেলাই সোণৰ পদক পালে চীনৰ খেলুৱৈ ঝিহুই হৌয়ে। ভাৰতৰ মীৰাবাঈ চানুৱে ক্লিন এণ্ড জাৰ্কত বিশ্ব অভিলেখ গঢ়াৰ লগতে ২০২ কেজি ওজন দাঙি ৰচিলে ইতিহাস।\nসোমবাৰে ৰূপৰ পদক পিন্ধি টকিঅ’ৰ খেলুৱৈ ভিলেজৰ পৰা ভাৰতলৈ উভতি আহিল উত্তৰ-পূবৰ জীয়ৰী মীৰাবাঈ। পিছে এতিয়া চৰ্চালৈ আহিছে মীৰাবাঈয়ে সোণৰ পদক লাভ কৰাৰ কথা। কিয়নো অলিম্পিকত সোণৰ পদক লাভ কৰা ঝিহুই হৌৰ কৰোৱা হ’ব ড’পিং টেষ্ট। ড’পিং টেষ্টৰ জৰিয়তে পৰীক্ষা কৰা হ’ব খেলুৱৈগৰাকীয়ে ড্ৰাগছ সেৱন কৰে নে নকৰে। খেলত ভাল পাৰদৰ্শিতা দেখুৱাবলৈ খেলুৱৈসকলে ড্ৰাগছ সেৱন কৰাটো নিষিদ্ধ অলিম্পিকত। যদিহে চীনৰ খেলুৱৈ ঝিহুই হৌৰ শৰীৰত ধৰা পৰে ড্ৰাগছ সেৱনৰ কোনো লক্ষণ, তেন্তে খেলুৱৈগৰাকীৰ পৰা আঁজুৰি লোৱা হ’ব স্বৰ্ণ পদক।\nতেতিয়া ৰূপৰ পদকৰ পৰা স্বৰ্ণ পদকলৈ সলনি হ’ব চাংখম মীৰাবাঈৰ অলিম্পিকৰ পদক।\nAssam Gold Medal Mirabai Chanu News Time Assam Pratham Khabar 24x7 Pratham Khabar TV Tokyo Olympics 2020 Weightlifting\nঅনুষ্কাৰ ফটোগ্ৰাফাৰৰ ৰূপত সুনীল চেট্টীৰ কন্যা, ছচিয়েল মিডিয়াত ভাইৰেল ফটো\nঅশান্ত অসম-মিজোৰাম সীমান্ত, সীমা বিবাদে লৈছে নতুন মোৰ


আজিৰ কাৰেণ্ট এফেয়ার্চ শিতানত পি এম কেয়াৰ পুঁজি, RIC মিটিং, জগন্নাথ ৰথ যাত্রা, সাম্প্রদায়িক টুইট। কভিড-১৯ ৰ আয়ুবের্দিক মেডিচিন আদি বিষয় সামৰি লোৱা হৈছে। পঢ়ক আমাৰ Daily Current Affairs G.K. 23-06-2020 । Updated Daily নিয়মীয়াকৈ। ডাউনলোড কৰক আমাৰ এণ্ড্রইড এপ।\n১) ভাৰতত থলুৱাভাবে ৫০০০০ ভেণ্টিলেটৰ প্রস্তুত কৰিবৰ বাবে পি এম কেয়াৰ পুঁজিৰ পৰা কিমান পৰিমাণৰ ধনৰ আৱণ্টন দিয়া হৈছে ?\nক) ২০০০ কোটি\nখ) ৩০০০ কোটি\nগ) ১০০০ কোটি\nঘ) ১৫০০ কোটি\n২) ভাৰতৰ কোনখন ৰাজ্যৰ উচ্চ ন্যায়ালয়ে টুইটাৰ, কেন্দ্রীয় চৰকাৰ আৰু ৰাজ্যিক চৰকাৰ সমূহলৈ সাম্প্রদায়িক টুইটৰ বিৰুদ্ধে ব্যবস্থা লবৰ বাবে জাননী জাৰি কৰিছে ?\n৩) কোনখন ৰাষ্ট্রই ২০২০ বর্ষত সীমিত হজযাত্রা অনুষ্ঠিত কৰিব ?\nখ) Saudi Arab\n৪) ভাৰতৰ কোনটো কোম্পানীয়ে কভিড-১৯ ৰ আয়ুবের্দিক মেডিচিন প্রস্তুত কৰি উলিয়াইছে বুলি দাবী কৰিছে ?\n৫) কোনখন ৰাষ্ট্রই ভাৰতীয় নাগৰিকক “বিশ্ব সন্ত্রাসবাদী” বুলি পাকিস্থানে কৰা চেষ্টাক ব্লক কৰিছে ?\n৬) ৰাছিয়া-ভাৰত-চীনৰ মাজত ২৩ জুনত অনুষ্ঠিত হোৱা মন্ত্রী পর্যায়ৰ বৈঠকত ভাৰতৰ হৈ কোনে অংশগ্রহণ কৰিছে ?\nক) এছ জয়শংকৰ\nখ) ৰাজনাথ সিং\nগ) নির্মলা সীতাৰামন\nঘ) হর্ষ বর্ধন\n৭) কোনখন ৰাষ্ট্রই সাময়িকভাবে H-1B ভিছা আৰু আন কামৰ বাবে প্রদান কৰা ভিছা বন্ধ কৰিছে ?\n৮) উচ্চতম ন্যায়ালয়ে ঐতিহাসিক জগন্নাথ ৰথ যাত্রা কোনখন চহৰত অনুষ্ঠিত কৰাৰ অনুমতি প্রদান কৰিছে ?\n১) ২০০০ কোটি\nপি এম কেয়াৰ পুঁজিৰ পৰা ভাৰতত থলুৱাভাবে ৫০০০০ ভেণ্টিলেটৰ প্রস্তুত কৰিবৰ বাবে ২০০০ কোটি টকাৰ অনুদান আগবঢ়াইছে। ভাৰতৰ সকলো ৰাজ্য আৰু কেন্দ্রীয় শাসিত অঞ্চলৰ চৰকাৰী হস্পিতেলসমূহত এই ভেণ্টলেটৰ যোগান ধৰা হ’ব।\nতেলেংগানা উচ্চ ন্যায়ালয়ে চচিয়েল নেটৱর্কিং চাইট টুইটাৰ, কেন্দ্রীয় চৰকাৰ আৰু ৰাজ্যিক চৰকাৰ সমূহলৈ কাৰণ দর্শোৱাৰ জাননী জাৰি কৰি প্রশ্ন কৰিছে যে কিয় কভিড-১৯ ৰ লগত জড়িত কৰি তথা মুছলীম সকলক লক্ষ্য কৰি কৰা টুইট সমূহ মছি দিয়া হোৱা নাই।\n৩) চৌদি আৰৱ\nচৌদি আৰৱে ঘোষণা কৰিছে যে কৰণাৰ সংক্রমণৰ বাবে ২০২০ বর্ষত “অতি সীমাবদ্ধতাৰে” হজ যাত্রা অনুষ্ঠিত কৰিব।যিসকল লোক চৌদি আৰৱত বাস কৰি আছে তেওঁলোকৰ বাবেহে এইবাৰ হজ মুকলি থাকিব।\n২৩ জুন, ২০২০ তাৰিখে পটঞ্জলিয়ে ঘোষণা কৰিছে যে তেওঁলোকে কভিড-১৯ ৰ আয়ুবের্দিক মেডিচিন প্রস্তুত কৰি উলিয়াইছে। আনহাতে এই প্রসংগত চৰকাৰী কতৃপক্ষ বা বৈজ্ঞানিক ভাবে কোনো নিশ্চিতি প্রদান কৰা হোৱা নাই।\nৰাষ্ট্রসংঘৰ নিৰাপত্তা পৰিষদৰ ১২৬৭ খন অনুমোদন কমিটিত পাকিস্থানে ভাৰতীয় নাগৰিকক “বিশ্ব সন্ত্রাসবাদী “ হিচাপে স্বীকৃতি প্রদান কৰিব লাগে বুলি কৰা প্রস্তাবক আমেৰিকাই নাকচ আৰু ব্লক কৰিছে।\n৬) এচ জয়শংকৰ\nকেন্দ্রীয় বৈদেশিক পৰিক্রমা দপ্তৰৰ মন্ত্রী এচ জয়শংকৰে ২৩ জুন, ২০২০ তাৰিখে ৰাছিয়া-ভাৰত-চীনৰ মাজত মন্ত্রী পর্যায়ৰ এক ভার্চুৱেল বৈঠকত ভাৰতৰ হৈ অংশগ্রহণ কৰে।\nআমেৰিকাৰ ৰাষ্ট্রপতি ডনাল্ড ট্রাম্পে ২২ জুনত এক আদেশ জাৰি কৰি H-1B ভিছা সাময়িকভাবে বাতিল কৰিছে। উল্লেখযোগ্য যে এই ভিছা ভাৰতৰ আই টি খণ্ডৰ ব্যক্তিসকলৰ মাজৰ এক জনপ্রিয় ভিছা।\nবিশ্বখ্যাত জগন্নাথ মন্দিৰৰ ৰথ যাত্রা উচ্চতম ন্যায়ালয়ৰ অনুমোদনৰ পাছত বহু সীমাবদ্ধতাৰ মাজত আজি ২৩ জুন তাৰিখে পুৰীত আৰম্ভ হয়।\nআপুনি যদি আমাৰ Daily Current Affairs G.K. 23-06-2020 । Updated Daily পঢ়ি ভাল পাইছে তেন্তে আমাৰ ৱেবচাইট চাবস্কাইব কৰক\nআমেৰিকাৰ ৰাষ্ট্রপতি ডনাল্ড ট্রাম্প আৰু প্রধানমন্ত্রী নৰেন্দ্র মোডীৰ মাজত টেলিফোনিক বার্তালাপ\nDaily Current Affairs G.K. 10-06-2020\nDaily Current Affairs G.K. 18-06-2020\nআমেৰিকা আৰু চীনৰ মাজৰ সম্পর্কত ফাটঃ বিশ্ব স্বাস্থ্য সংস্থাৰ পৰা সমর্থন প্রত্যাহাৰ কৰিলে আমেৰিকাই\nCurrent Affairs for the month of December, 2019


ক্লিপ্ট’মেনিয়াৰ বিপদ : — Vikaspedia\nধৰি লওক শিশুটিৰ বয়স আঠ বছৰ। সি ঘৰৰ পৰা পইচা চুৰি কৰিবলৈ লৈছে। তাক সুধিলে সি জোৰ দি নাই নিয়া বুলি কয়। কিন্তু আপুনি ধৰিব পাৰিছে পইচা সিয়েই নিছে। তাৰ দ্বাৰা এনে ঘটনা বাৰম্বাৰ ঘটিছে। আপোনাৰ শিশুটিয়ে প্ৰায় সদায় স্কুলৰ পৰা বেলেগ বেলেগ পেঞ্চিল, ইৰেজাৰ আদি তাৰ বেগত সুমুৱাই ঘৰলৈ অনা আপোনাৰ চকুত পৰে। আপুনি তাক সোধেনে- পেঞ্চিল-ইৰেজাৰ আদি কৰে কাৰ, সি সুধি বা খুজি আনিছেনে, কিয় আনিছে, তাৰতো সেইবোৰ বস্তু আছেই ইত্যাদি প্ৰশ্ন। শিশুটিক লগত লৈ আপুনি কাৰোবাৰ ঘৰলৈ ফুৰিবলৈ গৈছে। সি বা তাই কাৰোবাৰ ঘৰৰ পৰা কিবা বস্তু মনে মনে উঠাই লৈ আনে নেকি? তেতিয়া নিশ্চয় তাক প্ৰশ্ন কৰে সেইটো কি বস্তু ক’ত পালে। সি যিটো উত্তৰ দিলে সেই উত্তৰটো আপুনি কিমান বিশ্বাসযোগ্য বুলি ভাবে?\nদেখাত এইবোৰ সাধাৰণ কথা হয়তো। বহুতে ঘৰতে ল’ৰা-ছোৱালীয়ে কৰা এইবোৰ সৰু-সুৰা দুষ্টামি বুলি ধৰি লয়। কিন্তু সৰু বুলি ভবা এনেবোৰ ঘটনাই গোটেই জীৱনত কেনে ধৰণৰ পৰিস্থিতিৰ সৃষ্টি কৰেগ, সেয়া হয়তো বহুতে প্ৰথমতে উপলব্ধি কৰিব নোৱাৰে। যেতিয়া উপলব্ধি কৰে তেতিয়া বহুত দেৰিয়েই হৈ যায় কিজানি। যদিহে সকলোৱে জানে ‘ক্লিপ’ মেনিয়া নামৰ ৰোগ এবিধৰ বিষয়ে। যি বিধ ৰোগৰ লক্ষণেই হৈছে আনৰ বস্তু মনে মনে হস্তগত কৰা। লাগিলে সি বা তেওঁ ৰজা-মহাৰজাৰ ঘৰৰ সন্তান বা আলাসৰ লাডুৱে হওক। যিয়ে খুজিলে আকাশৰ তৰাটোও সকলোৱে দিবলৈ যত্ন কৰে। তথাপি তেওঁ আনৰ সাধাৰণ বস্তু এটাতো চকুত পৰিলে ঠিৰেৰে থাকিব নোৱাৰে। যেনেতেনে হাতৰ কিটিপতে বা পকেটস্থ কৰিব পাৰিলেহে শান্তি পায়। এয়া ৰোগ নহয় কি? গতিকে শিশু অৱস্থাৰে পৰা সিহঁতৰ এনেধৰণৰ কাণ্ড-কাৰখানাবোৰ মন কৰিবলগীয়া। কাৰণ কোনে জানে, কোনেও গম নোপোৱাকৈ কণমানি বুলি ভাবি থকা সেই শিশুটিয়েই আজি ইটো, কালি সিটোকৈ লোকৰ সৰু-সুৰা বস্তু নিজৰ বেগত বা পকেটত ভৰাই হৈ পৰিব পাৰে ‘পেথালজিকেল ষ্টিলিং’ অৰ্থাৎ ‘ক্লিপ্ট’মেনিয়া’ নামৰ ৰোগবিধৰ চিকাৰ। এনে ৰোগৰ দ্বাৰা আক্ৰান্তসকলক ক্ষমাৰ চকুৰে চোৱা হয় বহু সময়ত তেনে ৰোগাক্ৰান্তৰ পৰিয়ালৰ লোকে পাছত বস্তুবোৰ ঘূৰাই দিয়ে। ৰ’ব, এনে ধৰণৰ কথা চিন্তা কৰি ভয় খোৱাৰ কাৰণ নাই। আমি আমাৰ সন্তানসকলৰ কাৰ্য প্ৰথমতে মন কৰিব লাগিব। সৰুৰে পৰা নিয়মানুৱৰ্তিতা, অপৰাধবোধৰ অনুভূতি জাগ্ৰত কৰিব পৰাটোত গুৰুত্ব দিব লাগে। পিছে ল’ৰা-ছোৱালীক মাৰি-পাটি, গালি পাৰি ঠিক কৰিবলৈ যোৱাটো ভুল চিন্তা। শিশু মৰম আকলুৱা। মৰমেৰে সিহঁতক বশ কৰিব নোৱাৰাৰ কাৰণ নাই। সেইবুলি ছল পাবলৈকো দিব নালাগে। ভাৰসাম্যতাৰ ছাবিকাঠী পিতৃ-মাতৃৰ হাততে।\nঘৰৰ পৰা পইচা কৰিলে সাৱধান হ’ব। সেইদৰে সাৱধান হ’ব লাগে আনৰ বস্তু মনে মনে লৈ আনিলে। বুজোৱাৰ পাছতো এনে ধৰণৰ ঘটনা। যদি বাৰে বাৰে কৰিছে, তেনেহ’লে কথাটো গুৰুত্ব দিবলগীয়া। এইটো ঠিক যে মনে মনে আনৰ বস্তু লৈ অনা, ঘৰৰ পইচা চুৰ কৰা মানেই কোনো শিশু ক্লিপ্ট’মেনিয়া ৰোগীৰূপে চিনাক্ত কৰা নাযায়। এনে ধৰণৰ আচৰণ সৰুতে থাকিলেও কিছু ডাঙৰ হ’লে আঁতৰি যায়। কিন্তু চিন্তা কৰিব লগা হ’ব পাৰে তেতিয়া-যেতিয়া ডাঙৰ হ’লেও এনে আচৰণ থাকি যায়। ক্লিপ্ট’মেনিয়া বা যিয়েই নহওক আনৰ বস্তুৰ প্ৰতি এৰাব নোৱাৰা মোহ থকাটো বেয়া, লৈ অনা বেয়া, ঘৰৰ পইচা চুৰ কৰা বেয়া সেইবুলি ভাবিয়েই শিশু অৱস্থাতে সুশিক্ষা আৰু প্ৰশিক্ষণ দিব লাগে।\nএতিয়া চাওঁ আহক- আনৰ বস্তুৰ প্ৰতিনো ল’ৰা-ছোৱালী কিয় ইমান আসক্ত হয় যিটো সি বা তাই মনে মনে লৈ ননাকৈ থাকিব নোৱাৰে।\n*অপৰিণত মানসিকতাৰ বাবে শিশুৱে সংযম ৰক্ষা কৰিব নোৱাৰে।\n*নিজৰ নথকা বাবে।\n*নিজৰ ভিতৰত থকা খং বা ক্ষোভৰ বাবেও এনে কাৰ্য কৰে। আমাৰ বা মোৰ এইটো নাই। মোক লাগে ভাবৰ বশৱৰ্তী হৈ কৰে। ভাল ভাবে নোৱাৰিলে ভুল পথেৰেই সেইটো হস্তগত কৰে।\n*অভাৱ, তাড়না, প্ৰয়োজন নাথাকিলেও সম্পূৰ্ণ মানসিক কাৰণেও চুৰিৰ প্ৰ্ৱণতা দেখা যায়। সেয়েহে দৰিদ্ৰ লোকেই কেৱল চুৰি নকৰে। অপৰ্যাপ্ত থকাসকলৰ শিশুটিয়েও কাৰ ঘৰৰ কি বস্তু তুলি লৈ আনিব পাৰে ঠিকনা নাই। হ’ব পৰা বিপদ এটাৰ পৰা হাত সাৰিবলৈ সাৱধানতা ল’বই লাগিব। প্ৰথমতে স্কুলৰ পৰা অহাৰ পাছত বেগত আনৰ পেঞ্চিল, ইৰেজাৰ ইত্যাদি দেখিলে প্ৰশ্ন কৰিব, ঘূৰাই দিয়াৰ ব্যৱস্থা কৰিব। যদি নোসোধাকৈ মনে মনে লৈ আনিছে, সেইটো যে বেয়া কথা মৰমেৰে বাৰম্বাৰ বুজাব। যদি ঘৰত পইচা চুৰ কৰে তেনে ঘৰৰ পইচা লুকুৱাই নথৈ কিছু খুচুৰা পইচা সি পোৱাতে থ’ব। ক’ব পইচা লাগিলে খুজিবলৈ। বেছি হকা-বধা নকৰি সামান্য পইচা দিবলৈকে চেষ্টা কৰিব। শিশুটিৰ তেনেকৈয়ে পইচাৰ প্ৰতি লোভ বা মোহ কমিব। অপ্ৰাপ্তিয়ে তাড়না বঢ়ায়। টিভিত দেখা কাৰ্টুন ছবি বা চিনেমাৰ চুৰি কৰা দৃশ্যই শিশুৰ মন প্ৰভাৱিত কৰে। কিন্তু শিশুক বুজাব লাগে, সেয়া বাস্তৱ নহয়, কল্প কাহিনীহে। তাৰ পৰিণামো উপলব্ধি কৰিবলৈ দিব লাগে। আজিকালি দোকানত দেখা বিভিন্ন সামগ্ৰী, টিভি বিজ্ঞাপন আদিয়ে ল’ৰা-ছোৱালীৰ মনোযোগ বৰকৈ আকৰ্ষণ কৰে। সময় আগ বঢ়াৰ লগে লগে পিতৃ-মাতৃৰ সচেতনতাও বৃদ্ধি পোৱাৰ প্ৰয়োজনীয়তা আহি পৰিছে। আনৰ বস্তু হস্তগত কৰাটো সমস্যা হৈ দেখা দিলে মনোবিশেষজ্ঞৰ পৰামৰ্শ লোৱা নিতান্তই দৰকাৰ হ’ব। ইচ্ছাক সংযত কৰিবলৈ শিকোৱাটোৱেই জীৱনৰ শিক্ষা। শিশু অৱস্থাতে যদি এই শিক্ষা শিশুৰ হৃদয়ত প্ৰোথিত কৰি দিয়া হয় তেনে এটা শৃংখলাবদ্ধ জীৱন নিশ্চয় আশা কৰিব পাৰি। এই দায়িত্ব পিতৃ-মাতৃৰ পৰা মনোবিশেষজ্ঞলৈকে।


মনৰ কথাঃ ৰাজনীতিত ফেচিষ্ট বনাম গণ-আন্দোলনঃ প্ৰতিষ্ঠিত সাংবাদিকৰ লেখাত এয়া কিহৰ ইংগিত? :: দীপজ্যোতি গগৈ - অসমীয়াৰ সুখ-দুখ\nHome Unlabelled মনৰ কথাঃ ৰাজনীতিত ফেচিষ্ট বনাম গণ-আন্দোলনঃ প্ৰতিষ্ঠিত সাংবাদিকৰ লেখাত এয়া কিহৰ ইংগিত? :: দীপজ্যোতি গগৈ\nমনৰ কথাঃ ৰাজনীতিত ফেচিষ্ট বনাম গণ-আন্দোলনঃ প্ৰতিষ্ঠিত সাংবাদিকৰ লেখাত এয়া কিহৰ ইংগিত? :: দীপজ্যোতি গগৈ\nxukhdukh.com July 16, 2020\nৰাজনীতিত ফেচিষ্ট বনাম গণ-আন্দোলনঃ\nপ্ৰতিষ্ঠিত সাংবাদিকৰ লেখাত এয়া কিহৰ ইংগিত?\nঅসমৰ এগৰাকী জ্যেষ্ঠ তথা জনপ্ৰিয় সাংবাদিক প্ৰাণজিত শইকীয়া ডাঙৰীয়া বৰ্তমান DY-365 নামৰ সংবাদ চেনেলৰ কাৰ্যবাহী সম্পাদকৰ দায়িত্বত আছে। তেখেতে সিদিনা অখিল গগৈৰ সম্পৰ্কত ফেচবুকত লিখিছে, লেখাটি আমাৰ অসম কাকতেও প্ৰকাশ কৰিছে। তেওঁ মূলতঃ দুটা কথা কৈছে। তাৰে প্ৰথমটো হৈছে যে অখিল গগৈৰ উপদেষ্টা নিৰ্বাচনৰ ভুলক অখিলৰ আজিৰ অৱস্থা বাবে জগৰীয়া কৰিছে। শইকীয়াই ব্যক্তিগত ভাৱে দিয়া পৰামৰ্শবিলাক অখিল গগৈয়ে নামানে বুলি কৈ বুজাব খুজিছে যে নেকি যে, অখিল গগৈ আজি জেলত নাথাকি মন্ত্ৰী-MLA হৈ থাকিলহেঁতেন যদিহে সেইবিলাক কথা শুনিলেহেঁতেন।\nএই কথাটো বহুবাৰ নিতুমনি শইকীয়া নামৰ সম্পাদকজনেও নিজা চেনেলৰ পৰ্দাত কৈছে। ইয়াৰ দ্বাৰা তেওঁলোকে তিনিটা কাম খুব কৌশলেৰে দাঙি ধৰিছে বুলি আমাৰ অনুভৱ হয়। এক. অখিলৰ ব্যক্তিগত উপদেষ্টা নিৰ্বাচনৰ ব্যৰ্থতাক অধিক প্ৰাথমিকতা দি বৰ্তমানৰ ফেচিজিমে গ্ৰাস কৰা পলিটিক্সক জনতাই যাতে নুবুজে তাক পথভ্ৰষ্ট (Mislead) কৰাৰ এক কৌশল। দ্বিতীয়টো হৈছে ব্যক্তিগত পৰামৰ্শ বিলাকৰ কথা টানি পাকে-প্ৰকাৰে অখিলৰ দৰে অদ্বিতীয় সংগ্ৰামী নেতা এগৰাকীক ক্ষমতালিপ্সু নেতাৰ ৰূপত প্ৰজেক্ট কৰা (কাৰণ শইকীয়াই হয়তো অখিলক সেই ৰূপত চাবলৈহে ব্যক্তিগত ভাৱে বাঞ্চা কৰে বা বিচাৰে)। তৃতীয়তে প্ৰাণজিত শইকীয়া বা নিতুমনি শইকীয়া দৰে সম্পাদকসকলৰ উপস্থাপনাৰ কৌশলটো অতি সাংঘাটিক যেনহে বোধ হয়। এই সম্পাদকসকলৰ মতে ভাৰতীয় সংসদীয় গণতন্ত্ৰ সুচাৰুৰূপে চলি আছে,ভোটবিলাক জেগাত পৰি আছে- গতিকে 'পৰিৱেশ-প্ৰক্ৰিয়াত' ব্যৱস্থাগত পৰিবৰ্তনৰ আন্দোলনৰ চিন্তা-চৰ্চাৰে কোনো হকা-বাধা কৰা দৰকাৰ নাই। তেওঁলোকে হয়তো সংবিধান স্বীকৃতি মত-প্ৰকাশ আৰু গণতান্ত্ৰিক প্ৰতিবাদৰ পথৰ এনে অহিংস আন্দোলনক স্বীকাৰ কৰি ৰাজনৈতিক ব্যৱস্থাৰ সলনি কথা কোৱা সংগ্ৰামী নেতৃত্বৰ কথাবিলাক গ্ৰহণ কৰিব নিবিচাৰে; প্ৰচাৰ কৰিবলৈ বেয়া পায়। পিছে তেওঁলোকৰো এই মনোভাৱৰ সলনি হ'লহেঁতেন, যদিহে বিশ্বাসৰ মূল ভেঁটিটো শুদ্ধ হ'লহেঁতেন। দ্বিতীয় যিটো কথা শইকীয়া ডাঙৰীয়াই লিখিছে সেইটো এনেধৰণৰ যে- অনাগত ২০২১ৰ নিৰ্বাচনত বিজেপি চৰকাৰে অখিলক মুকলিকৈ কৰি দিলেও শাসনলৈ আহিব। গতিকে অখিলক মুক্ত কৰি বিজেপিয়ে নিজৰ জয় অধিক উপভোগ্য কৰি তোলক!\nকিমান সুচতুৰ ভাৱে এই বিজেপিৰ ফেচিষ্ট দমনমূলক নীতিক নিৰ্বাচনৰ জয়-পৰাজয় লগত সাঙুৰি দিলে ৰাইজে নিশ্চয় মন কৰিব পাৰিছে! ইয়াৰ দ্বাৰা বিজেপিক কঠোৰ সঁকিয়নী নিদি মৃদু মৰমেৰে যেন নিজৰেই ধৰণৰ এক সাধাৰণ উপদেশ এফাঁকি দিছে। জনতাই যাতে ফেচিষ্ট চৰকাৰৰ বিৰুদ্ধে প্ৰৱল জনমত গঢ়াৰ আচল সংগ্ৰামখনৰ ধাৰা বুজিব উঠিব নোৱাৰে,ইয়াৰ তীব্ৰতা আৰু গুৰুত্বক ভৱিষ্যত প্ৰজন্মই অনুধাৱন কৰিব নোৱাৰে; তাৰ উদ্দেশ্যৰেই এনে প্ৰতিষ্ঠিত সাংবাদিক-বুদ্ধিজীৱিয়ে এনে কথা কৈ BJP-RSS ৰ ফেচিষ্ট পলিটিক্সক, এক সুবিধাজনক (advantage) পজিশ‍্যনত ৰখাৰ, পৰিকল্পনাৰ এক পৰিকল্পিত প্ৰচাৰৰ ই এক ক্ষুদ্ৰ অংশ বুলি ক'লেও হয়তো সম্ভৱতঃ বঢ়াই কোৱা নহ'ব।\nআৰু এটা কথা-কংগ্ৰেছৰ দিনৰ অখিলৰ ওপৰত হোৱা অত্যাচাৰৰ কথা কৈ এতিয়া BJP-RSS ৰ নির্দেশত হোৱা অত্যাচাৰৰ কথাক যদি মান‍্যতা দিয়াৰ এক প্ৰয়াস চলিছে, তেন্তে এই উদ্দেশ্য নিশ্চয়কৈ সঠিক নহয়। দুটা পৃথক শাসকীয় দলৰ নিজা নিজা ভুল দৃষ্টিভংগী আৰু কৰ্মৰ মাজত তুলনা কৰি কোনটো ভাল কোনটো বেয়া যদি কোনো তুলাচনীৰে জোখাৰ মানস কৰিছে, সেই চিন্তাত এক ফেচিষ্ট শাসনক একচিত্তে মানি লোৱাৰ মানসিকতাহে তাত প্ৰকাশ পাইছে। ইয়াৰ ইংগিত কিন্তু প্ৰাণজিত শইকীয়াৰ লেখাটোৰ শেষৰ ফালে স্পষ্টকৈ প্ৰকট হৈ পৰিছে। ছদ্মবেশী ৰূপত ৰাষ্ট্ৰৰ গুনগান গাই ফুৰা,বৰ্তমানৰ ক্ষমতালিন্সু ফেচিষ্ট ৰাজনৈতিক ব্যৱস্থাক সৰ্বোত্তম ৰূপত ৰাখিব বিচৰা ব্যক্তিসকলৰ উদেশ্য ৰাইজে সময়ত বুজি উঠাতো ভাল হব!\nশেহতীয়াকৈ মানস কোঁৱৰ, বিতু সোনোৱালৰ জামিন লাভে অসমৰ জনতাৰ প্ৰতিবাদৰ ক্ষমতাকে প্ৰদৰ্শন কৰি তোলা নাইনে? যোৱা কেইদিনত বহু লোকেই ছচিয়েল মিডিয়া যোগে যি গৰজি উঠিল,ইয়াক দেখি নিশ্চয়কৈ চৰকাৰী পক্ষ,ৰাষ্ট্ৰ বাহিনীৰ ভিতৰ-চৰাত অলপ হলেও কঁপনি উঠিছে। ছচিয়েল মিডিয়াৰ শক্তিও যে ক্ৰমবৰ্ধমান,ৰাজপথৰ সংগ্ৰামৰ লগতে পৰিপূৰক চাপৰ সৃষ্টি কৰিব পৰা এক বিশাল শক্তি হৈ পৰিছে, এই ধাৰণা এই আধুনিক সময়ত নতুনকৈ দেশে দেশে প্ৰতিষ্ঠিত হৈছে। মানস কোঁৱৰ, বিতু সোনোৱালৰ দৰে ৰাজনৈতিক বন্দীৰ মুক্তিত চৰকাৰে বাধা নিদিয়াটোও ইয়াৰৰেই প্ৰমাণ।\nসময়ৰ লগত সংগ্ৰামৰ ৰাস্তাবিলাকো সলোৱাটো প্ৰয়োজনীয়। অখিল গগৈকে ধৰি আন আন কাঁ আন্দোলনৰ বাবে কাৰাবাসত থকা বন্দী সকলৰ মুক্তিৰ দিন চমু চাপিছে, মানস আৰু বিতুহঁতৰ ন্যায়িক জয়ৰ পৰা এই কথা অনুধাৱন কৰিব পাৰি। ৰাইজে,বিশেষকৈ ছাত্ৰ সমাজে ছচিয়েল মিডিয়া যোগেদি কা বিৰোধী সংগ্ৰামখন,ৰাষ্ট্ৰৰ ফেচিষ্ট নীতি বিৰোধী সংগ্ৰামখন অৱধাৰিতৰূপত চলাই নিব লাগিব। অখিল গগৈ আৰু তেওঁৰ সতীৰ্থ সকলৰ মুক্তিয়েই অসমৰ ৰাইজৰ লক্ষ্য নহয়। ৰাজহুৱা সংগ্ৰামখন কোনোদিন ব্যক্তিকেন্দ্ৰিক নাছিল; আৰু সেইয়া হ'বলৈ দিলে ব্যৰ্থতা বাদে একো নেদেখিম। এওঁলোকৰ মুক্তিৰ দাবী বৃহত্তৰ সংগ্ৰামখনৰ এটি অংশ বুলিহে গণ্য কৰিব লাগিব। আৰু শক্তিৰে জাপি দিয়া কোনো আইন তথা দমনমূলক নীতি ওফৰাই অসমৰ ৰাইজৰ সামুহিক স্বাৰ্থ ৰক্ষা কৰাৰ নিশ্চিতি লাভ কৰাহে যে মূল লক্ষ্য, সেই কথাহে কিন্তু নিশ্চিত।


'ক'লা' চাফা... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nগোগামুখত পুৱাই উদ্ধাৰ সুগৰি পহুঃ সোৱণশিৰি বনাঞ্চলৰ পৰিৱৰ্তে কাজিৰঙাত কৰিব মুকলি... • গোৱালপাৰাৰ লক্ষীপুৰ আৰক্ষীৰ জালত দুই হত্যাকাৰী... • সোণৰ খনিৰ বাবে বিস্ফোৰক কঢ়িয়াই অনা ট্ৰাকত বিস্ফোৰণঃ ১৭ জন নিহত ৬০ জন আহত... • মঙলদৈ প্ৰেছ ক্লাৱত ঐতিহাসিক পথৰুঘাট ৰণ বিষয়ক আলোচনা চক্ৰৰ আয়োজন... • ৫০ বছৰীয়া হ'ল অৰুণাচলঃ সোণালী জয়ন্তী বৰ্ষৰ স্মৃতি যুগমীয়া কৰাৰ বাবে বিভিন্ন পদক্ষেপ গ্ৰহণ... • প্ৰকৃতি সুৰক্ষা আৰু ৰক্ত দানৰ প্ৰতি সজাগতা সৃষ্টিৰ বাবে পদযাত্ৰাঃ টীয়কত উপস্থিত দৰংৰ যুৱক... • নতুন সংসদ ভৱন নিৰ্মাণ ব্যয় ২৯ শতাংশ বৃদ্ধিঃ ৯৭১ কোটিৰ পৰা ১,২৫০ কোটিলৈ বৃদ্ধি কৰা হ'ল নিৰ্মাণ ব্যয়.... • জোনবিল মেলাৰ আজি দ্বিতীয়টো দিনঃ অনুষ্টুপীয়াকৈ অনুষ্ঠিত বিনিময় প্ৰথা... • শিশুৰ বাবে মাস্ক বাধ্যতামূলক নহয়ঃ কেন্দ্ৰীয় স্বাস্থ্যমন্ত্ৰণালয়ৰ নতুন নিৰ্দেশনা... • গণৰাজ্য দিৱসত কোনে ক’ত কৰিব পতাকা উত্তোলন ...\nঅসমীয়া প্ৰতিদিন ৰ দ্বাৰা\t Dec 1, 2021 ত শেষ সম্পাদনা কৰা হৈছে\nগাড়ীৰ পৰা জপিয়াই ক’লা ল’ৰা কফিনৰ ভিতৰত সোমাল । যোৰহাটৰ নিৰ্মল চাৰিআলিত ২৯ নৱেম্বৰ, ২০২১ত এটা সৰু ঘটনাক কেন্দ্ৰ কৰি অনিমেষ ভূঞা নামৰ ছাত্ৰ নেতাজনক ঘুচিয়াই হত্যা কৰা মূল অভিযুক্ত ক’লা ল’ৰা ওৰফে নীৰজ দাসৰো অধ্যায় ৩০ নৱেম্বৰৰ নিশা অন্ত পৰিল।\nমোহন চন্দ্ৰ দাস নামৰ ব্যক্তিজনৰ পুত্ৰ আছিল ক’লা ল’ৰা। এই ব্যক্তিজনক কেন্দ্ৰ কৰিয়েই সেই দিনা এই অবাঞ্চিত ঘটনা ঘটিছিল। আৰক্ষীৰ ভাষ্য অনুসৰি নিশা ক’লা ল’ৰাক ড্ৰাগছৰ ঘাটি দেখুৱাবলৈ লৈ গৈছিল আৰক্ষীৰ দুখন বাহনে। প্ৰথমখন বাহনত আছিল ক’লা ল’ৰা। বিপথে পৰিচালিত কৰি ক’লা ল’ৰাই আৰক্ষীৰ জিম্মাৰ পৰা পলাবলৈ গাড়ীৰ পৰা জাপ দিওঁতে পিছত থকা আৰক্ষীৰ এছক’ৰ্ট বাহনখনৰ খুন্দাত আহত হৈছিল এই অভিযুক্তটো।\nআৰক্ষীৰো ৩ জন লোক এই দুৰ্ঘটনাত আহত হৈছিল আৰু চিকিৎসালয়ত চিকিৎসকে মৃত্যু ঘোষণা কৰিছিল নীৰজ দাস নামৰ অপৰাধীটোৰ। এনেকৈয়ে অন্ত পৰিল ক’লা ল’ৰা অধ্যায়। যোৰহাটৰ এই ঘটনাই কেৱল অসমতে নহয়, সমগ্ৰ দেশতেই চৰ্চা লাভ কৰিছিল।\nৰাইজে দাবী কৰি আছিল যে এনে বৰ্বৰ কাণ্ড সংঘটিত কৰা সকলক কঠোৰ শাস্তি দিব লাগে। ক’লা ল’ৰা নামৰ এই অৰাধীটোৰ অপৰাধৰ তালিকা বৰ দীঘল। মাহেকত ৩/৪ বাৰ থানালৈ যোৱাটো ক’লা ল’ৰাৰ নিয়ম হৈ পৰিছিল। থানাহে যেন ইয়াৰ আছিল আন এখন ঘৰ।\nডিঙিত শকত সোণৰ চেইন, হাত-বুকু সকলোতে টেটু। দেখিলেই লাগে ই এটা খলনায়ক। বুকুৰ বাওঁফালে লিখি লৈছিল টেটু কৰি ইংৰাজী আখৰে এটা শাৰী। আনকি ডিঙিতো দুটাকৈ ষ্টাৰ টেটু কৰি নিজকে খলনায়ক ৰূপত প্ৰকাশ কৰিবলৈ চেষ্টা কৰিছিল ক’লা ল’ৰাই।\nক’লা ল’ৰাৰ পৰিয়ালটোৱেই অপৰাধৰ সৈতে জড়িত ৯০ টাৰো অধিক গোচৰ তাৰ নামত আছিল। গোচৰক লৈ কোনো দিনেই কেৰেপ কৰা নাছিল ই। ঘৰত ধনৰ অভাৱ নাই। এসময়ত অতি দৰিদ্ৰ পৰিয়াল আছিল যদিও এতিয়া অগাধ সম্পত্তিৰ গৰাকী আছিল পৰিয়ালটো।\nমোহন চন্দ্ৰ দাস নামৰ এই লোকজনৰ ৩ সন্তানেই অপৰাধ জগতৰ বাসিন্দা। কি নকৰে তেওঁলোকে। এক প্ৰকাৰৰ ডন বুলি ভাৱে নিজকে। ডাঙৰ পুত্ৰ ৰাকেশ দাস যোৰহাটৰ মাৰোৱাৰীপট্টিত ব্যৱসায়িসকলৰ ধন লেনদেনৰ সৈতে জড়িত। কাৰোবাক কোনোবাই ধন দিব আছে, পাব আছে সেই সমস্যাৰ সমাধান ৰাকেশ দাসে কৰি দিয়ে।\nদাবী-ধমকি দিয়াত ৰাকেশ দাসৰ নাম আছে। তাৰ পাছতেই নীৰজ দাস ওৰফে ক’লা ল’ৰা। আৰু সৰু ল’ৰাৰ নাম অকনি দাস। ভোগদৈ নৈৰ পাৰত থকা বড়িগাঁৱত ঘৰ। কৃষি আৰু মৎস্য ব্যৱসায়ৰ সৈতে বড়িগাঁৱৰ লোকসকল জড়িত। কৈৱৰ্ত এই গাওঁখনত সংস্কাৰ আন্দোলন আৰম্ভ হৈছিল ১৯৩৪ চনতেই।\nমহাত্মাগান্ধীৰ অনুপ্ৰেৰণাৰে সেই সময়ৰ নেতা কৃষ্ণ শৰ্মাই গাওঁখনত সংস্কাৰবাদী আন্দোলনৰ শুভাৰম্ভ কৰিছিল। সলনি হৈছিল বহু লোকৰ জীৱন। কিন্তু সলনি নহ’ল মোহন দাসৰ দৰে লোকসকল। সন্তানৰ নামত তেওঁলোকে গঢ় দিলে একো একোজন অপৰাধী।\nঅপৰাধৰ ঘাটি বুলিও কয় এই গাওঁখনৰ কিছু লোকৰ ঘৰক। কিন্তু এই বড়িগাঁৱতে আছে বহু শিক্ষিত আৰু সমাজৰ হিতৰ কথা চিন্তা কৰা মানুহো। মানুহে যোৰহাটক সমালোচনা কৰিছে। বড়িগাঁৱক লৈ আলোচনা চলিছে। চৰ্চালৈ আহিছে নিৰ্মল চাৰিআলি। মোহন দাস নামৰ লোকজনে পুত্ৰসকলক শিকাইছিল ধনবল আৰু বাহুবলেৰে মহিয়ান হবলৈ। মাছৰ ব্যৱসায়ৰ পৰা বৰফ, ড্ৰাগছ, সুৰা কি ব্যৱসায় নকৰে তেওঁলোকে!\nঅভিযোগ আছে এই অঞ্চলটোত ড্ৰাগছৰ ক’লা বজাৰ ক’লা ল’ৰাৰ নেতৃত্বতে চলিছিল। পিতৃৰ দৰে দুগৰাকী মহিলাক বিয়া কৰাই কাকোৱেই মানুহ বুলি নভবা ক’লা ল’ৰাই পুত্ৰক কিনি দিছিল লাখটকীয়া বাইক। বাপেকৰ দৰেই সৰুৰে পৰাই উদণ্ডামি দেখিছে বা শিকিছে।\nৰাজপথত বাইক লৈ ষ্টাণ্ট কৰে, বাধা কোনে দিয়ে। এই ক’লা ওৰফে নীৰজে নিৰ্মল চাৰিআলি আৰু সমীপৰ স্থানত ৰাজত্ব চলাইছিল। একেদৰে ক’লা ল’ৰাৰ খুৰাকৰ ল’ৰা বিতুপন দাসক নিৰ্মল চাৰিআলিৰ কালেক্টৰ মাষ্টৰ বুলিয়েই জানে।\nক’লাৰ অধ্যায় সমাপ্তি ঘটিল। থাকি গ’ল ক’লা ল’ৰাৰ কু-কীৰ্তি। এই দুধৰ্ষ অপৰাধীটোৰ মৃত্যুৰ পিছত সাময়িকভাৱে ৰাইজে স্বস্তিৰ নিশ্বাস এৰিছে। ক’লা ল’ৰাহে ছাফা হ’ল। বহু দিশ উন্মুচিত নহ’ল। ৯০ টাকৈ গোচৰ থকাৰ পিছতো ড্ৰাগছৰ বেপাৰ মেলাৰ পাছতো ক’লা ল’ৰা কেনেদৰে বাহিৰত আছিল?\nমানুহে কোৱাৰ দৰে কোনোবা উচ্চপদস্ত আৰক্ষী বিষয়াৰ হাত ক’লাৰ মূৰৰ ওপৰত আছিল নেকি! ক’লা ল’ৰাৰ মৃত্যুত ফটকা ফুটিছে। মানুহে ভাল পাইছে। এই সুবিধাৰে আৰক্ষীয়েও তেওঁলোকৰ বিৰুদ্ধে উঠা অভিযোগ আৰু ভাৱমূৰ্তি উদ্ধাৰ কৰিছে।\nমৃত্যু কাৰোৰে কাম্য নহয়। কিন্তু এই মৃত্যু বহুতেই বিচাৰিছিল। কোনোৱে কটাক্ষ কৰি কৈছে প্ৰথমবাৰ ফাষ্টট্ৰেক ক’ৰ্ট দেখিলো। আন কাৰোবাৰ বাবে এইয়া কাণপুৰৰ পুনৰাবৃত্তি। খুদ উচ্চপদস্ত বিষয়া হঠাৎ পদাৰ্থ বিজ্ঞানী হৈ পৰিছে। নিউটনৰ তৃতীয় সূত্ৰৰ জৰিয়তেও বহু কথা কৈ দিছে। সকলো কামৰে এক বিপৰীত প্ৰতিক্ৰিয়া থাকে। এইবোৰ কথাও বুজা জনে বুজিছে।\nপ্ৰশ্ন উঠিছিল সেই দিনা আৰক্ষীৰ ভূমিকাক লৈ। ক’ত হেৰাইছিল যোৰহাটৰ আৰক্ষী? মুখ্যমন্ত্ৰীৰ ভ্ৰমণৰ বাবে আনসকলৰ জীৱন-নিৰাপত্তৰ প্ৰশ্ন সেইদিনা গৌন হৈছিল নেকি?এইবোৰ প্ৰশ্নৰ উত্তৰো জানো আমাক নালাগিব! যি হ’ল ভালেই হ’ল বুলি ৰাইজে কৈছে। কিন্তু এনেবোৰ ঘটনা পুনৰাবৃত্তি হৈ থাকিলে আইন-আদালতৰ বা কি দৰকাৰ সেয়াও ভাবিবলগীয়া…।\nগৰুখুঁটি কৃষি প্ৰকল্পত উপস্থিত মুখ্যমন্ত্ৰী হিমন্ত বিশ্ব শৰ্মা…\nদ্বিতীয়বাৰৰ বাবে প্ৰমেন কুমাৰ ভূঞাক লখিমপুৰ জিলা কিষাণ মৰ্চাৰ সভাপতিৰ দায়িত্ব…\nগোগামুখত পুৱাই উদ্ধাৰ সুগৰি পহুঃ সোৱণশিৰি বনাঞ্চলৰ পৰিৱৰ্তে কাজিৰঙাত কৰিব…\nগোগামুখত পুৱাই উদ্ধাৰ সুগৰি পহুঃ সোৱণশিৰি বনাঞ্চলৰ পৰিৱৰ্তে কাজিৰঙাত…


পুনৰ ক’ভিডৰ ত্ৰাস! অনিশ্চয়তাৰ দিশে ৰাজ্যৰ জনগণ - Prag News\nHomeআঞ্চলিকপুনৰ ক’ভিডৰ ত্ৰাস! অনিশ্চয়তাৰ দিশে ৰাজ্যৰ জনগণ\nগুৱাহাটী : দেশৰ লগতে অসমতো দ্ৰুতগতিত বৃদ্ধি পাবলৈ ধৰিছে কৰ’নাৰ সংক্ৰমণ৷ বুধবাৰৰ দিনটোত ১৯৫জন লোক নতুনকৈ আক্ৰান্ত হয় কৰ’নাত৷ ইয়াৰে গুৱাহাটী মহানগৰীতে আক্ৰান্ত হয় ১০৪ জন লোক৷ আনহাতে চিকিৎসাধীন হৈ থকা ৩১জনক বিগত ২৪ঘণ্টাত ক’ভিড মুক্ত বুলি ঘোষণা কৰা হয়৷ এতিয়াও ৰাজ্যৰ বিভিন্ন চিকিৎসালয়ত চিকিৎসাধীন হৈ আছে ৮৪৭জন ক’ভিড ৰোগী৷\nইফালে, ক’ভিড ৰোগীৰে ভৰি পৰিছে মহানগৰীৰ কালাপাহাৰৰ হাস্পতাল৷ ৭নৱেম্বৰৰ পৰা এতিয়ালৈ ৮৯৪জনক ভৰ্তি কৰোঁৱা হয় কালাপাহাৰ ক’ভিড হাস্পতালত। হাস্পতালখনত ১৬০খন বিছনাৰ ব্যৱস্থা আছে। বৰ্তমান ১২৯জন আক্ৰান্ত চিকিৎসাধীন হৈ আছে হাস্পতালখনত। আইচিইউৰ ৩৮খন বিছনাৰ পৰিৱৰ্তে আই চি ইউত ১২ জন চিকিৎসাধীন হৈ আছে।\nনতুন ৰোগীক ভৰ্তি কৰাবলৈ বিছনাৰ অভাৱৰ বাবে অধিকাংশ আক্ৰান্তক হোম আইছ’লেচনৰ পৰামৰ্শ দিয়া বুলি জানিব পৰা গৈছে৷ আনহাতে, ক’ভিড সংক্ৰমণলৈ লক্ষ্য ৰাখি যোৰহাট, শিৱসাগৰ জিলাৰ পাছত এই বিশ্বনাথ জিলাতো জিলা উপায়ুক্তই জাৰি কৰিছে ১৪৪ ধাৰা৷\nPrevious articleমোদীয়ে ল’লে কোভাক্সিনৰ দ্বিতীয়টো ড’জ !\nNext articleতেজপুৰত দুৰ্ঘটনাত নিহত দুজন, এজনৰ অৱস্থা সংকটজনক


নিজ পত্নীক চুম্বন কৰাটোও অপৰাধ! পানীৰ মাজৰ পৰা টানি আনি গণপ্ৰহাৰ স্বয়ম্ভূ সংস্কাৰ ৰক্ষীৰ\nআমাৰ সমাজত সংস্কাৰ ৰক্ষাৰ বাবে সদা সষ্টম সংস্কৃতি ৰক্ষাৰ একাংশ স্বয়ম্ভূ ঠিকাদাৰ। কোনো ব্যক্তিৰ ব্যক্তিগত কাৰ্যতো অবাধ হস্তক্ষেপেৰে সংস্কাৰ ৰক্ষাৰ স্বঘোষিত যুঁজত জপিয়াই পৰে এইসকল স্বয়ম্ভূ সংস্কাৰ ৰক্ষক।\nযৌনতাক অপৰাধ হিচাপে গণ্য কৰা সমাজৰ এই সকল সংস্কাৰ ৰক্ষাৰ ঠিকাদাৰে কিদৰে সহ্য কৰিব পাৰে ৰাজহুৱা স্থানত চুম্বন! লাগিলে চুম্বন কৰ্তা কেইগৰাকী নীতিগতভাৱে স্বীকৃত স্বামী-স্ত্ৰীয়ে নহওক কিয়! এই সংস্কাৰ ৰক্ষাৰ স্বঘোষিত যুঁজখনত আকৌ বিশেষভাৱে আগবঢ়া উত্তৰ ভাৰতীয় ৰাজ্যসমূহ।\nএই উত্তৰ ভাৰতীয় ৰাজ্যৰে অন্যতম ৰাজ্য উত্তৰ প্ৰদেশত পত্নীক চুম্বন কৰাৰ বাবেই গণপ্ৰহাৰত নামি পৰিল একাংশ উন্মাদ লোক। ইতিমধ্যে এই ঘটনাৰ এটা ভিডিঅ’ সামাজিক মাধ্যমত ভাইৰেল হৈ পৰিছে। ভাইৰেল ভিডিঅ’টোৱে এতিয়া সমগ্ৰ দেশতে তীব্ৰ প্ৰতিক্ৰিয়াৰ সৃষ্টি হৈছে। উত্তৰ প্ৰদেশৰ অযোধ্যাত এই ঘটনা সংঘটিত হৈছে।\nঅযোধ্যাৰ সৰজু নদীত গা ধুই থকাৰ সময়ত এজন লোকে তেওঁৰ পত্নীক চুম্বন কৰাৰ অপৰাধত একাংশ লোকে তেওঁক অপদস্ত কৰাৰ লগতে তেওঁক শাৰীৰিকভাৱেও প্ৰহাৰ কৰে। ম’ৰেল পুলিচৰ ভূমিকাত অৱতীৰ্ণ হোৱা একাংশ উন্মাদ লোকে নদীত গা ধুই থকা লোকজনে পত্নীক চুম্বন কৰাৰ পিছতে চাৰিওফালৰ পৰা আগুৰি ধৰে আৰু পানীৰ পৰা বলপূৰ্বকভাৱে পাৰলৈ টানি আনে।\nএনে আকস্মিক পৰিস্থিতিত হতম্ভৱ হৈ পৰা মহিলাগৰাকীয়ে স্বামীক আক্ৰমণকাৰীৰ হাতৰ পৰা ৰক্ষা কৰিবলৈ চেষ্টা কৰে যদিও বিফল হয় আৰু উন্মাদ দলটোৱে তেওঁৰ সন্মুখতে উপৰ্যুপৰি স্বামীক প্ৰহাৰ কৰে।\nসামাজিক মাধ্যমত ভিডিঅ’টো ভাইৰেল হৈ পৰাৰ পাছত এই ঘটনাৰ বিৰুদ্ধে তীব্ৰ প্ৰতিক্ৰিয়াৰ সৃষ্টি হয় আৰু অযোধ্যা আৰক্ষীয়ে বিষয়টো সন্দৰ্ভত ব্যৱস্থা গ্ৰহণৰ বাবে বাধ্য হয়। ইতিমধ্যে আৰক্ষীয়ে এই সন্দৰ্ভত তদন্ত আৰম্ভ কৰিছে আৰু প্ৰয়োজনীয় আইনী ব্যৱস্থা গ্ৰহণ কৰা হ’ব বুলি উল্লেখ কৰিছে।\nআক্ৰমণকাৰী লোকসকলৰ মাজৰে এজন লোকে অযোধ্যাত এনেধৰণৰ অশ্লীলতা সহ্য কৰা নহ’ব বুলি মন্তব্য কৰা ভিডিঅ’টোত স্পষ্টৰূপত শুনিবলৈ পোৱা গৈছে।\nকিন্তু দেশৰ ভিতৰতে আটাইতকৈ বেছি অপৰাধ সংঘটিত হোৱা ৰাজ্যখনত এনে অপৰাধসমূহলৈ পিঠি দি পত্নীক চুম্বন কৰাৰ বাবেই শাস্তি প্ৰদানৰ বাবে জপিয়াই পৰা এই সকল লোকৰ কাণ্ডই এতিয়া ব্যক্তিগত জীৱনলৈও ভাবুকি কঢ়িয়াই অনাটো উদ্বেগজনক হিচাপে পৰিগণিত হৈছে।


১৯ এপ্ৰিলৰ পৰা মঙলদৈ মহাবিদ্যালয়ত আন্তঃমহাবিদ্যালয় বাস্কেটবল প্ৰতিযোগিতা\nপোন প্ৰথমবাৰৰ বাবে আন্তঃমহাবিদ্যালয় পৰ্যায়ৰ কোনো প্ৰতিযোগিতা আয়োজনৰ সুবিধা লাভ কৰিছে দৰং জিলাৰ মঙলদৈ মহাবিদ্যালয়ে। মহাবিদ্যালয়খনে ১৯ এপ্ৰিলৰ পৰা ২১ এপ্ৰিললৈ তিনিদিনীয়াকৈ গুৱাহাটী বিশ্ববিদ্যালয়ৰ অন্তৰ্গত আন্তঃমহাবিদ্যালয় বাস্কেটবল প্ৰতিযোগিতা অনুষ্ঠিত কৰিব।\nএই প্ৰতিযোগিতাখনক লৈ ইতিমধ্যে মহাবিদ্যালয় কৰ্তৃপক্ষই সকলো ধৰণৰ প্ৰস্তুতি সম্পন্ন কৰা পৰিলক্ষিত হৈছে। মহাবিদ্যালয়খনত সকলো ধৰণৰ সা-সুবিধা সম্পন্ন এখন অত্যাধুনিক বাস্কেটবলৰ ক’ৰ্টো সাজি উলিওৱা পৰিলক্ষিত হৈছে।\nইফালে প্ৰতিযোগিতা সম্পৰ্কে সকলো ধৰণৰ নীতি-নিয়ম মহাবিদ্যালয়খনৰ ৱেবছাইট www.mangaldaicollege.org ত উপলব্ধ কৰা বুলিও জানিবলৈ দিয়ে আয়োজক কৰ্তৃপক্ষই। তাৰোপৰি আয়োজক সমিতিয়ে গুৱাহাটী বিশ্ববিদ্যালয়ৰ অধীনৰ মহাবিদ্যালয় সমূহক এই প্ৰতিযোগিতাখনত অংশগ্ৰহণ কৰিবলৈ অনুৰোধ জনায়।\nপ্ৰতিযোগিতাখন সম্পৰ্কত আয়োজক সমিতিৰ সভাপতি তথা মঙলদৈ মহাবিদ্যালয়ৰ অধ্যক্ষ ড০ কে কে নাথে নৰ্থ-ইষ্ট নাওক জানিবলৈ দি নিজৰ মত ব্যক্ত কৰি কয় যে প্ৰথমবাৰৰ বাবে আয়োজন কৰা প্ৰতিযোগিতাখনত প্ৰায় ১০খনতকৈও অধিক মহাবিদ্যালয়ে অংশগ্ৰহণ কৰিব।\nউল্লেখ্য যে গুৱাহাটী মহাবিদ্যালয়ৰ উপাচাৰ্য প্ৰফ. মৃদুল হাজৰিকাই ১৯ এপ্ৰিলৰ ৰাতিপুৱা ১০ বজাত আন্তঃমহাবিদ্যালয় বাস্কেটবল প্ৰতিযোগিতাখন উদ্বোধন কৰিব। উদ্বোধনী অনুষ্ঠানত প্ৰফ. এইচ পি শৰ্মাৰ লগতে বহুতো গণ্য মান্য ব্যক্তি উপস্থিত থাকিব বুলি সদৰী কৰে মহাবিদ্যালয়ৰ অধ্যক্ষ ড০ নাথে।


মাৰাত্মক ড্ৰাগছ আৰু গৰু চিণ্ডিকেটৰ বিৰুদ্ধে ৰাজ্যত অব্যাহত আছে ব্যাপক অভিযান। মুখ্যমন্ত্ৰী হিচাপে ড০ হিমন্ত বিশ্ব শৰ্মাই দায়িত্বভাৰ লোৱাৰ পাছৰে পৰা এই এমাহ ৰাজ্যৰ আৰক্ষী-প্ৰশাসনে ড্ৰাগছ ব্যৱসায়ীৰ বিৰুদ্ধে ব্যাপক অভিযান চলাই বহু ব্যৱসায়ীক ইতিমধ্যে গ্ৰেপ্তাৰ কৰিবলৈ সক্ষম হৈছে।\nসেয়েহে বিৰোধীৰ মনত এক প্ৰশ্নৰ উদয় হৈছে যে পূৰ্বতে সৰ্বানন্দ সোণোৱাল নেতৃত্বাধীন বিজেপি চৰকাৰখন ড্ৰাগছৰ লগতে গৰুৰ চোৰাং বেহাৰ বিৰুদ্ধে নিমাত আছিল কিয় বা তদানীন্তন মুখ্যমন্ত্ৰী সৰ্বানন্দ সোণোৱালে ইয়াক লৈ কিয় ব্যৱস্থা গ্ৰহণ কৰা নাছিল?\nইপিনে, মুখ্যমন্ত্ৰী তথা গৃহ মন্ত্ৰী ড০ হিমন্ত বিশ্ব শৰ্মাৰ ড্ৰাগছৰ বিৰুদ্ধে এই তৎপৰতাৰ শলাগ লৈ তেওঁৰ প্ৰশংসাত পঞ্চমুখ হৈ পৰিছে সাংসদ তথা এআইয়ুডিএফ প্ৰধান বদৰুদ্দিন আজমল।\nড্ৰাগছৰ বিৰুদ্ধে অভিযান চলোৱাৰ বাবে মুখ্যমন্ত্ৰী হিমন্ত বিশ্ব শৰ্মাক ধন্যবাদ জনায় এআইয়ুডিএফ প্ৰধান বদৰুদ্দিন আজমলে।\nআনহাতে, বদৰুদ্দিন আজমলৰ এক বক্তব্যৰ পৰা অনুমান কৰিব পাৰি যে সৰ্বানন্দ সোণোৱাল কিয় ড্ৰাগছৰ বিৰুদ্ধে অভিযান চলোৱাত ব্যৰ্থ হৈছিল?\nআজমলৰ মনত প্ৰশ্ন ‘এই কামটোৱেই আগৰ চৰকাৰে কিয় কৰিব পৰা নাছিল?’\nআজমলৰ এই প্ৰশ্নই নিশ্চয়কৈ প্ৰাক্তন মুখ্যমন্ত্ৰী সৰ্বানন্দ সোণোৱালৰ ভুমিকাত প্রশ্ন তুলিছে।\nতেওঁ লগতে কয় ‘ড্ৰাগছৰ দৰে বহু চিণ্ডিকেট অসমত চলি আছে। ড০ হিমন্ত বিশ্ব শৰ্মাৰ নেতৃত্বত সেই চিণ্ডিকেট বিলাকো অসমত বন্ধ হ’ব।‘\nইপিনে, অসমখন ড্ৰাগছ মুক্ত আৰু চিণ্ডিকেটমুক্ত হ’ব বুলি আশা প্ৰকাশ কৰে সাংসদগৰাকীয়ে।\nচাপৰত সুৰা বিপণী স্থাপনৰ বিৰুদ্ধে প্ৰতিবাদ অব্যাহত ‘আক্ৰাছু’ৰ; প্ৰতিবাদী ধৰ্ণা, স্মাৰক পত্ৰ প্ৰদান


স্বাস্থ্য সাৱধানতা : — Vikaspedia\nনিৰাপদে থাকিবলৈ ৰঞ্জন ৰশ্মিৰ প্ৰভাৱ কম কৰিবলৈ তলত দিয়া কিটিপ সমূহ মানি চলক -\nকম্পিউটাৰৰ ক্ষতিকৰ বিকিৰনৰ পৰা হাতসৰাত আপোনাক সহায় কৰিবলৈ ইয়াত কেইটামান কিটিপ দিয়া হল -\n(১) ম’বাইল ফোনৰ পৰা বিকিৰন হোৱা ৰঞ্জন ৰশ্মিৰ পৰা ৰেহাই পাবলৈ কেটামান কিটিপ বাৰ্ত্তালাপ কৰোতে বা মেছেজ পাঠাওঁতে ম’বাইল ফোনৰ পৰা ৰঞ্জন ৰশ্মি বিকিৰিত হয়। স্বাস্থ্যৰ প্ৰতি থকা ভাবুকি প্ৰতিপন্ন হোৱা নাই যদিও সঘনে ম’বাইল ফোন ব্যৱহাৰ কৰি থকা কিছুমান (সকলো বিলাক নহয়) ব্যক্তিৰ ক্ষেত্ৰত দেখা গৈছে যে ই মুখ আৰু মগজুৰ কেনচাৰৰ সম্ভাৱনা বৃদ্ধি কৰে আৰু সৰু লৰা-ছোৱালীৰ আচৰনৰ সমস্যা ঘটায়।\n১)কম ৰশ্মি নিৰ্গত কৰা ফোন কিনকঃ\nআপোনাৰ ফোনটোত থকা EWG’s buyer’s guide অনুসৰন কৰক (আপোনাৰ ফোনৰ মডেল নম্বৰ বেটাৰিত লিখা থাকিব পাৰে)। কম পৰিমানে ৰঞ্জন ৰশ্মি বিকিৰন কৰিও আপোনাৰ প্ৰয়োজনীয়তা পূৰ কৰিব পৰা ম’বাইল ফোনৰ দ্বাৰা আপোনাৰ হাতত থকা ফোনটো সলনি কৰি লওঁক।\n২)স্পিকাৰ বা হেডৃছেট ব্যৱহাৰ কৰক:\nহেডছেটে ফোনতকৈ কম পৰিমানে ৰঞ্জন ৰশ্মি বিকিৰন কৰে. চেলফুন গাইডৰ সহায়ত তাৰযুক্ত বা তাৰহীন (কোনটো উত্তম তাৰ ওপৰত বিশেষজ্ঞসকলৰ মাজত মতভেদ আছে) ব্যৱহাৰ কৰক। কিছুমান হেডছেটে অব্যাহত ভাবে নিন্ম পৰ্য্যায়ৰ বিকিৰণ কৰি থাকে, গতিকে ব্যৱহাৰৰ কৰাৰ পিছত ইয়াক কানৰ পৰা আঁতৰাই ৰাখক। আপোনাৰ ফোনটো স্পিকাৰ মুডত ব্যৱহাৰ কৰিলেও মূৰত বিকিৰনৰ প্ৰভাৱ কম হয়।\n৩)অধিক শুনক আৰু কম কথা কওঁক:\nআপুনি যেতিয়া কথা কয় বা মেছেজ পঠায় তেতিয়া আপোনাৰ ফোনৰ পৰা ৰশ্মি নিৰ্গত হয় কিন্তু মেছেজ ৰিচিভ কৰোতে ৰশ্মি বিকিৰন নহয়। অধিক শুনা আৰু কমকৈ কথা কলে বিকিৰনৰ প্ৰভাৱ কম হয়।\n৪)ফোনটো আপোনাৰ দেহৰ পৰা দূৰত ৰাখক:\nকথা কৈ থাকোতে ফোনটো আপোনাৰ দেহাৰ পৰা দূৰৈত ৰাখক (হেডছেট বা স্পিকাৰৰ জৰিয়তে), আপোনাৰ কানৰ ওচৰত নহয়, পকেটত, বা আপোনাৰ বেল্টত ৰাখক য’ত দেহৰ কোমল কলা বিলাকে ৰশ্মিখিনি শুহি লয়।\n৫)কথা কোৱাতকৈ মেছেজ হে পঠাওঁক:\nফোনে কথা কোৱা অৱস্থাতকৈ মেছেজ পঠাওঁতে কম শক্তি (কম ৰশ্মি) ব্যৱহাৰ কৰে। আনহাতে, কানৰ ওচৰত ৰাখি কথা কোৱাৰ বিপৰীতে মেছেজ কৰোতে ফোনটো মূৰৰ পৰা দূৰত থাকি মূৰত ৰশ্মি বিকিৰনৰ প্ৰভান কম পেলায়।\n৬)ছিগনেল কম থাকিলে? ফোনৰ পৰা দূৰৈত থাকক:\nফোনত কম ছিগনেল বাৰ থাকিলে ই অধিক ৰশ্মি বিকিৰণ কৰি টাৱাৰৰ পৰা ছিগনেল পাবলৈ চেষ্টা কৰে। শক্তিশালী চিগনেল থাকিলেহে কল কৰিব বা কল গ্ৰহন কৰিব।\n৭)সৰু লৰা-ছোৱালীয়ে ফোন ব্যৱহাৰ কৰাটো সীমিত কৰক:\nসৰু লৰা-ছোৱালীৰ মগজুৱে প্ৰাপ্ত-বয়স্ক ব্যাক্তিসকলতকৈ দুগুনে ম’বাইল ফোনৰ ৰঞ্জন ৰশ্মি শুহন কৰি লয়। ই ডব্লিউ জি (EWG)য়ে অন্ততঃ ছখন দেশৰ স্বস্থ্যসন্থাৰ লগত লগ লাগি সৰু লৰা-ছোৱালীৱে জটিল কালিন অৱস্থাৰ বাহিৰে ম’বাইল ফোন ব্যৱহাৰ কৰাটো সীমিত কৰিছে।\n৮)ৰেডিয়েচন শ্বিল্ড পৰিহাৰ কৰক:\nৰেডিয়েচন শ্বিল্ড যেনে এনটেনাত থকা কেপ বা কি-পেডত থকা কভাৰে সংযোগৰ মানদণ্ড হ্ৰাস কৰে অৰু ফোনটোক অধিক শক্তিযুক্ত ৰশ্মি বিকিৰণ কৰিলৈ বাধ্য কৰে।\n(২)কম্পিউটাৰৰ ক্ষতিকৰ বিকিৰনৰ পৰা হাতসৰাৰ ৬ টা কিটিপঃ\nডেস্কটপ বা লেপটপ কম্পিউটাৰৰ পৰা অহা বিকিৰন কিমান ক্ষতিকাৰক হব পাৰে কেতিয়াবা ভাবিছেনে?\nঅধ্যয়নে দেখুৱাইছে যে কম্পিউটাৰ আৰু ইয়াৰ অনুসঙ্গিক অংশ যেনে প্ৰিন্টাৰ, ম’ডেম আৰু ৱাই-ফাই যন্ত্ৰৰ পৰা বিকিৰন কৰা বিদ্যুত-চুম্বকীয় ৰশ্মিয়ে টোপনিৰ ব্যাঘাতৰ পৰা আৰম্ভ কৰি হৃদপিণ্ডৰ বেমাৰৰ এলাৰ্জিজনিত আজাৰ সৃষ্টি কৰিব পাৰে। উদাহৰন স্বৰূপে এটা পুৰনি চি.আৰ.টি কম্পিউটাৰৰ মনিটৰে ৩০ চে.মি. লৈ ৩ মিলিগজ আৰু কাষৰ ফালে ৪ মিলিগজ ৰশ্মি বিকিৰন কৰিব পাৰে।\nপ্ৰথম কামটো হল আপোনাৰ যদি চি.আৰ. টি মনিটৰ আছে সেয়া সলাই পেলাওক। অধ্যয়নে দেখুৱাইছে যে পুৰনি বস্কৰ আকাৰৰ (চি.আৰ.টি)মনিটৰে অত্যাধিক ক্ষতিকাৰক ৰশ্মি বিকিৰন কৰে।\nএল.চি.ডি. মনিটৰে তুলনামূলক ভাবে কম ৰশ্মি বিকিৰন কৰে। তথ্য মতে এল.চি.ডি. মনিটৰে সন্মুখ বা পিছ ফালে ৩০ চে.মি.ৰলৈ অতিশয় কম ০.৩ মিলিগেমাছ ৰশ্মি বিকিৰন কৰে আৰু কাষৰ ফালে বাস্তৱিকতে কোনো ধৰনৰ বিকিৰন নকৰে।\nতথ্যই আৰু দেখুৱাইছে যে পুৰনি কম্পিউটাৰ সমূহে নতুন প্ৰযুক্তিবিদ্যা প্ৰয়োগ কৰি প্ৰস্তুত কৰা কম্পিউটাৰবোৰৰ তুলনাত দুগুণ ৰশ্মি বিকিৰন কৰে।\nকম্পিউটাৰৰ পৰ্দাত বিকিৰন ফিল্টাৰ লগালেও কম্পিউটাৰৰ বিকিৰনৰ প্ৰভাৱ হ্ৰাস কৰিব পৰা যায়। আপোনাৰ কম্পিউটাৰৰ ওচৰত কোনো ধৰনৰ ধাতৱ বস্তু নেৰাখিব কাৰণ এইবোৰে বিদ্যুত-চুম্বকীয় তৰঙ্গ প্ৰতিফলিত কৰে।\nআপোনাৰ কম্পিউটাৰৰ পৰ্দাৰ পোহৰৰ উজ্জলতা এনেকুৱা পৰ্য্যায়ত ৰাখক যাতে অপোনাৰ চকুৰ বাবে আৰামদায়ক হয়। তথ্যমতে, পৰ্দাৰ পোহৰৰ উজ্জলতা কম-বেছি হোৱাৰ লগত তাৰ পৰা ওলোৱা ৰশ্মিৰ বিকিৰন কম-বেছি হয়। পৰ্দাৰ পোহৰৰ উজ্জলতা অতিশয় কম হলেও চকুৰ বাবে ক্ষতিকাৰক হব পাৰে। পৰ্দাৰ পৰা ৫০ ছে.মি ৰ পৰা ৭৫ ছে.মি. দূৰত্বৰ পৰা চোৱাটো উত্তম।\nকম্পিউটাৰৰ ক্ষতিকাৰক ৰশ্মি বিকিৰন হ্ৰাস কৰিবলৈ ইয়াক কত ৰখাটো ভাল হব সেই সিদ্ধান্ত ভালকৈ লব লাগে। কম্পিউটাৰটো বহাৰ উচ্চতাতকৈ অধিক উচ্চতাত স্থাপন কৰিব নালাগে। তথ্য অনুসৰি কম্পিউটাৰৰ পিছফালৰ অংশই সন্মুখ অংশতকৈ অধিক শক্তিশালী ৰশ্মি বিকিৰন কৰে।\nএইটো আচৰিত যেন লাগিলেও কামত আহিব। তথ্যমতে কেকটাচ গছে ৰশ্মি শুহন কৰে। গতিকে এই গছবিধ অপোনাৰ কৰ্মস্থলত ৰাখিলে বেয়া ৰশ্মিখিনি শুহি লোৱাত সহায় হব।\nকম্পিউটাৰৰ পৰ্দাই কেস্নাৰ উতপন্নকাৰী দ্ৰব্য বিকিৰন কৰে যিটো আপোনাৰ স্বাস্থ্যৰ বাবে অতিশয় ক্ষতিকাৰক। কোঠালিটোৰ ভিতৰৰ বতাহ চলাচলৰ উত্তম ব্যৱস্থাৰ দ্বাৰা ইয়াক কমাব পাৰি। অনকি কম্পিউটাৰৰ ওচৰত ভেনটিলেটেড কুলাৰ বা ফেন ৰাখিলেও ইয়াক প্ৰতিহত কৰাত সহায়ক হব পাৰে। কাম কৰি থকা অৱস্থাত অলপ পিছে পিছে মুখখন ধুই থাকিলেও মুখত লাগি থকা বিদ্যুত-চুম্বকীয় কণাবিলাক আতৰ হয়। কেৱল এইটো কৰিলেও সবাৰ্ধিক ৭০ শতাংশ ৰশ্মি বিকিৰনৰ ক্ষতিৰ পৰা হাত সাৰিব পাৰি।


চোৰিয়াচিচ — বিকাশপেডিয়া\nমূল পৃষ্ঠা / স্বাস্থ্য / ৰোগসমূহ / ছালৰ ৰোগ / চোৰিয়াচিচ\nজীৱাণুৰ সংক্ৰমণ অবিহনে ছালত হোৱা এক প্ৰকাৰ প্ৰদাহ। ফলত ঘূৰণীয়া আকৃতিৰ চকলা-চকল ক্ষত দেখা দিয়ে। এইবোৰ এক প্ৰকাৰ চিক্‌মিকাই থকা ৰুপালী ছালৰে আবৰি থাকে। সাধাৰণতে মূৰৰ ছাল, পিঠি আৰু কান্ধৰ ফালেই বেছি হয়, অৱশ্যে শৰীৰৰ যিকোনো স্থানতেই হ’ব পাৰে। বহু ক্ষেত্ৰত বংশগত প্ৰৱণতা দেখিবলৈ পোৱা যায়। যেনে – জীৱাণুৰ সংক্ৰামণ, ছালত আঘাত বা ক্ষত, অত্যধিক সূৰ্যৰশ্মি, মানসিক দুঃচিন্তা।\nআলকাতৰাৰ পৰা তৈয়াৰী ঔষধৰ মলম, ডাই থ্ৰানল (Dithranol) মলম, ষ্টেৰয়ড মলম আদি প্ৰয়োগ কৰা হয়। মুখেৰে খোৱা ঔষধৰ ভিতৰত চোৰালিন ৰেটিনয়েড আৰু মেথট্ৰেক্ৰেট ব্যৱহাৰ কৰা হয়।\nআয়ুৰ্বেদিক চিকিৎসাত এই ৰোগটোক এক কুষ্ঠ (Ekakustha) কোৱা হয়।\nপঞ্চতিক্ত ঘৃত গুগুল দুচামুচ মাত্ৰাত কুহুমীয়া গৰম পানী বা কুহুমীয়া গৰম গাখীৰৰ লগত দিনত দুবাৰকৈ খাবলৈ দিব লোআগে। এইবিধ ঘিয়ে হজম শক্তি বৃদ্ধি কৰে আৰু লিভাৰ সুস্থ ৰাখে। ইয়াৰ উপৰিও তেজ পৰিষ্কাৰ কৰি ৰাখে। মঞ্জিষ্ঠাদি ক্কাথ (Rubia Corifolia) ১ আউঞ্চ পৰিমাণত লৈ সম পৰিমাণ পানী মিহলাই খালে বহুত উপকাৰ পোৱা যায়। এইবিধ ক্কাথৰ লগত ৰক্তমানিক্য ২০০ এম. জি. এচ. (200 mgs.) দিনত দুবাৰকৈ মৌৰ লগত মিহলাই খাবলৈ দিব লাগে।\nচোৰিয়াচিচ হোৱা স্থানবোৰত কষ্ঠ ৰাক্ষস তেল লগাব লাগে। এই তেল লগোৱাৰ পাছত কুহুমীয়া গৰম পানীৰে গা-ধুলে শৰীৰত লাগি থকা তেল আঁতৰি যায়। গ্ৰীণ গ্ৰাম পাউডাৰ (Green Gram Powder) চাবোনৰ সলনি ব্যৱহাৰ কৰিব।\nচিকিৎসাৰ কাৰণে এবিধ বহুত লাভজনক ঔষধ আছে, তাৰ নাম হ’ল চন্দঁমাৰুত। এইবিধ ঔষধ ৬৫ মিলিগ্ৰাম পৰিমাণত দিনত দুবাৰকৈ খালী পেটত, শহদৰ লগত মিহলাই সেৱন কৰাবলৈ লাগিব। এই বিধ ঔষধিত বহুত ধৰণৰ বিষাক্ত দ্ৰব্য মিহলি হৈ থাকে, গতিকে ইয়াৰ সেৱন বহুত সাৱধানেৰে কৰা উচিত।\nউৎস: স্বাস্থ্য চৰ্চা


চুত্যিণ্‌ফা - অসমীয়া ৱিকিপিডিয়া\n১৬৪৪ – ১৬৪৮ খ্ৰীষ্টাব্দ\nচাওফা চ্যু-ত্যিণ-ফা ১৬৪৪ খ্ৰীষ্টাব্দত চুৰাম্‌ফাৰ পিছত ৰাজপাটত উঠিছিল। স্বাস্থ্য ভালে নথকা বাবে এওঁক নৰিয়া ৰজা বুলিছিল। এওঁৰ প্ৰায়েই নৰিয়া আছিল বাবে বৰপুতেক লাপলুপ গোহাঁইয়ে নিজকে নিজে ৰজা ঘোষণা কৰি ৰজাৰ দৰে ফুৰা-চকা কৰিবলৈ আৰম্ভ কৰিছিল। লাপলুপৰ মাক বৰৰাণী আছিল। ৰজাৰ আন জনী ৰাণী বুঢ়াগোহাঁইৰ জীয়েক আছিল। এইজনী ৰাণীৰ মন্ত্ৰণাত নৰিয়া ৰজাই লাপলুপ আৰু বৰপাত্ৰক বধ কৰাইছিল। তাৰ পিছত লাপলুপৰ মাকক বৰৰাণী গুচাই বুঢ়াগোহাঁইৰ জীয়ককে বৰৰাণী পাতিছিল। এইগৰাকী ৰাণীয়ে খহুৱা খোৱা গোহাঁই নামৰ ৰজাৰ আন এজন পুতেককো মৰাবলৈ চেষ্টা কৰোৱাইছিল।\nৰাজত্ব কাল[সম্পাদনা কৰক]\nডফলাৰ লগত বিৰোধ\nএইজন ৰজাৰ দিনত ডফলা সকলৰ লগত বিৰোধ ঘটিছিল। বুঢ়াগোহাঁই আৰু বৰপাত্ৰ গোহাঁইক ডফলাক দমাবলৈ নৰিয়া ৰজাই পঠিয়ায় দিছিল। কিন্তু এওঁলোকে ডফলা সকলক দমাব সক্ষম হোৱা নাছিল। তেতিয়া ৰজাই তেওঁলোকক বিষয়া ভাগি অইনক বিষয়া পাতি পুনৰ ডফলাৰ বিৰুদ্ধে অভিযান চলায়। সেইবাৰ ডফলাসকল ৰজাৰ বশ্যতা স্বীকাৰ কৰিবলৈ বাধ্য হৈছিল।\nকছাৰীৰ লগত বিৰোধ\nকছাৰী সকলৰ লগত এইজন ৰজাৰ দিনত বিৰোধ ঘটিছিল। পিছে আহোম ৰাজকন্যা এজনী কছাৰী ৰজালৈ দিবলৈ স্বীকাৰ কৰি নৰিয়া ৰজাই কছাৰীৰ লগত সম্প্ৰীতি স্থাপন কৰিছিল। সেই সময়ত কছাৰী ৰজা আছিল বীৰ দৰ্পনাৰায়ণ।\nৰজা ভগাৰ কাৰণ[সম্পাদনা কৰক]\nচুত্যিন্‌ফাৰ ৰাণী বুঢ়াগোহাঁইৰ জীয়েকৰ কুকুৰে খোৱা গোহাঁই নামৰ পুতেক এজন আছিল। তেওঁ বৰ নৈতিকতাহীন, দাম্ভিক আৰু অত্যাচাৰী আছিল। তেওঁৰ ব্যৱহাৰত ডা-ডাঙৰীয়াৰ লগতে ৰাজ্যৰ বহুত মানুহ অসন্তুষ্ট হৈছিল। ৰজায়ো শাসন কৰিব নোৱাৰিছিল। তেতিয়া ৰাজ্যৰ সকলোৱে মিলি কুকুৰে খোৱা গোহাঁইক আৰু তেওঁৰ মাকক মাৰি পেলাইছিল। ইয়াৰ পিছত তেওঁলোকে চুত্যিন্‌ফাক ৰজা ভাগি তেওঁৰ পুতেক চুতাম্লাক ৰজা পাতিছিল।\n↑ 1.0 1.1 1.2 1.3 ভূপেন্দ্ৰনাথ চৌধুৰী (১৯৯৫). সোণৰ অসম. প্ৰকাশক গুৱাহাটী: শ্ৰী খগেন্দ্ৰনাৰায়ণ দত্তবৰুৱা; লয়াৰ্ছ বুক ষ্টল, পাণবজাৰ, গুৱাহাটী. পৃষ্ঠা. ৬৫, ৬৬ পৃষ্ঠা.\n"https://as.wikipedia.org/w/index.php?title=চুত্যিণ্‌ফা&oldid=203007"ৰ পৰা অনা হৈছে\nএই পৃষ্ঠাখন ৩০ আগষ্ট, ২০১৯ তাৰিখে ১৭:২৪ বজাত অন্তিম সংশোধন কৰা হৈছিল।


যৌনসম্ভোগ সৰ্বশ্ৰেষ্ঠ প্ৰদৰ্শনৰ চাবিকাঠী! ৰহস্য ফাদিল স্বৰ্ণবিজয়ী অলিম্পিয়ানৰ -\nHomeক্ৰীড়াযৌনসম্ভোগ সৰ্বশ্ৰেষ্ঠ প্ৰদৰ্শনৰ চাবিকাঠী! ৰহস্য ফাদিল স্বৰ্ণবিজয়ী অলিম্পিয়ানৰ\nJan. 23, 2013 - Russia - Member of the Russian national team of synchronized swimming Alla Shishkina (Credit Image: © Russian Look/ZUMAPRESS.com)\nউল্লেখ্য যে, বিশ্বৰ অন্যতম এথলীট এলা শ্বিশানাই ২০২০ ট’কিঅ অলিম্পিকত স্বৰ্ণপদক লাভ কৰিছে। সাঁতোৰ প্ৰতিযোগিতাত অংশগ্ৰহণেৰে এই খ্যাতি অৰ্জন কৰিছিল তেওঁ। ইয়াৰ পূৰ্বে ২০১৬ চনৰ ৰিঅ’ অলিম্পিক আৰু ২০১২ চনত লণ্ডন অলিম্পিকতো সৰ্বশ্ৰেষ্ঠ প্ৰদৰ্শনেৰে স্বৰ্ণ জয় কৰিছিল এলা শ্বিশানাই। তেওঁ ৰাছিয়াৰ সংবাদ সংস্থা ‘স্পৰ্টছ এক্সপ্ৰেছ’ৰ সৈতে তেওঁৰ অনফিল্ড প্ৰদৰ্শনৰ বিষয়ে কৰা পৰ্যালোচনাত প্ৰতিযোগিতাৰ পূৰ্বৰ গোপন ৰহস্যৰ বিষয়ে অৱগত কৰিছে।\nআলোচনা প্ৰসংগত তেওঁ সদৰী কৰে যে, ‘মই বিজ্ঞান, গৱেষণা আৰু চিকিৎসকসকলৰ পৰামৰ্শত যথেষ্ট বিশ্বাস কৰোঁ। মই মোৰ ব্যক্তিগত চিকিৎসক ভেনিচৰ সৈতে এই বিষয়ে আলোচনা কৰিছিলোঁ। বিজ্ঞান সম্প্ৰদায়ে স্বীকাৰ কৰিছে যে, যদি আপুনি পেছাদাৰী ক্ৰীড়াত আপোনাৰ সৰ্বশ্ৰেষ্ঠ প্ৰদৰ্শন দেখুৱাবলগীয়া হয়, তেতিয়া যৌনতা অবিহনে ইয়াক প্ৰতিপন্ন কৰাৰ আৰু উত্তম উপায় থাকিব নোৱাৰে।’\nPrevious articleআফগানিস্তানত আবদ্ধ সহস্ৰাধিক ভাৰতীয়, ঘূৰাই অনাৰ চেষ্টা অব্যাহত\nNext articleদেশৰ কেপ্টেইন নৰেন্দ্ৰ মোদী আৰু অসমৰ কেপ্টেইন হিমন্ত বিশ্ব শৰ্মা : সৰ্বানন্দ


Tretiva in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Tretiva ar byavahar, ppali, parshwakriya, upkaar, kriya-pratikriya aaru satarkatabani\nTretiva ৰ মূল্য আৰু পেকৰ চাইজ - Tretiva Price and Pack Size in Assamese\nTretiva ৰ লাভ আৰু ব্যৱহাৰসমূহ- Tretiva Benefits & Uses in Assamese\nTretiva ৰ পালি আৰু সেয়া কেনেদৰে ল'ব- Tretiva Dosage & How to Take in Assamese\nTretiva-ৰ উপাদানসমূহ- Tretiva Active Ingredients in Assamese\nTretiva ৰ পাৰ্শ্চক্ৰিয়াসমূহ- Tretiva Side Effects in Assamese\nTretiva সংক্ৰান্ত সতৰ্কতাবাণীসমূহ- Tretiva Related Warnings in Assamese\nঅইন দৰৱৰ সৈতে Tretivaৰ গুৰুতৰ ক্ৰিয়া-প্ৰতিক্ৰিয়া- Severe Interaction of Tretiva with Other Drugs in Assamese\nTretiva মতভেদসমূহ- Tretiva Contraindications in Assamese\nTretiva ৰ বিষয়ে সততে সোধা প্ৰশ্নসমূহ- Frequently asked Questions about Tretiva in Assamese\nখাদ্য আৰু মদৰ সৈতে Tretiva ক্ৰিয়া-প্ৰতিক্ৰিয়া- Tretiva Interactions with Food and Alcohol in Assamese\nTretiva ৰ লাভ আৰু ব্যৱহাৰসমূহ - Tretiva Benefits & Uses in Assamese\nTretiva তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nTretiva ৰ পালি আৰু সেয়া কেনেদৰে ল'ব - Tretiva Dosage & How to Take in Assamese\nTretiva-ৰ উপাদানসমূহ - Tretiva Active Ingredients in Assamese\nTretiva ৰ পাৰ্শ্চক্ৰিয়াসমূহ - Tretiva Side Effects in Assamese\nগৱেষণাৰ ভিত্তিত, Tretiva ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nTretiva সংক্ৰান্ত সতৰ্কতাবাণীসমূহ - Tretiva Related Warnings in Assamese\nTretiva-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nTretivaএ গৰ্ভৱতী মহিলাৰ ক্ষেত্ৰত সুতীব্ৰ প্ৰভাৱ দেখুৱায়। এইবাবে ইয়াক চিকিতসকৰ পৰামৰ্শৰ পিছতহে গ্ৰহণ কৰিব। আপোনাৰ ইচ্ছা অনুসৰি গ্ৰহণ কৰিলে ই ক্ষতিকাৰক হব পাৰে।\nTretiva-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাই Tretivaৰ পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনি যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই Tretiva গ্ৰহণ কৰা লগে লগে বন্ধ কৰক। আপোনাৰ চিকিতসকৰ সৈতে কথা পাতক আৰু আপোনাৰ চিকিতসকৰ পৰামৰ্শ লৈহে পিছত ব্যৱহাৰ কৰিব।\nবৃক্কত Tretiva কি প্ৰভাৱ দেখা গৈছে?\nTretivaৰ বৃক্ক ৰ ওপৰত পাৰ্শ্ব-প্ৰতিক্ৰিয়াৰ কেইটামান ঘটনাহে ৰিপৰ্ট কৰা হৈছে।\nযকৃতত Tretiva কি প্ৰভাৱ দেখা গৈছে?\nTretivaৰ কলিজা ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nহৃদযন্ত্ৰৰ ক্ষেত্ৰত Tretiva ৰ কি প্ৰভাৱ দেখা গৈছে?\nহৃদয় can be affected by Tretivaৰ দ্বাৰা [Organ] প্ৰভাবিত হব পাৰে। আপুনি যদি এইবিধ ঔষধৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক। চিকিতসকৰ পৰামৰ্শৰ পিছতহে আপুনি ইয়াক পুনৰাই গ্ৰহণ কৰা উচিত।\nঅইন দৰৱৰ সৈতে Tretivaৰ গুৰুতৰ ক্ৰিয়া-প্ৰতিক্ৰিয়া - Severe Interaction of Tretiva with Other Drugs in Assamese\nTretiva তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nTretiva মতভেদসমূহ - Tretiva Contraindications in Assamese\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Tretiva লোৱা অনুচিত যাতে -\nTretiva ৰ বিষয়ে সততে সোধা প্ৰশ্নসমূহ - Frequently asked Questions about Tretiva in Assamese\nএই Tretiva-এ অভ্য়াস বা নিচাৰ সৃষ্টি কৰে নেকি?\nনহয়, Tretivaয়ে অভ্যাসৰ সৃষ্টি নকৰে।\nTretiva য়ে তন্দ্ৰাভাৱ বা টোপনিৰ উন্মেষ নঘটায়, সেয়ে আপনি বাহন চলাব পাৰে বা মেচিন আদি অপৰেট কৰিব পাৰে।\nহয়, কিন্তু আপুনি ডাক্তৰৰ পৰামৰ্শ অনুসাৰেহে Tretiva লোৱা উচিত।\nনহয়, মানসিক ৰোগৰ চিকিত্সাৰ ক্ষেত্ৰত Tretivaৰ ব্যৱহাৰ প্ৰভাৱশালী নহয়।\nখাদ্য আৰু মদৰ সৈতে Tretiva ক্ৰিয়া-প্ৰতিক্ৰিয়া - Tretiva Interactions with Food and Alcohol in Assamese\nখাদ্য আৰু Tretivaৰ ক্ৰিয়া-প্ৰতিক্ৰিয়া\nকেতবোৰ খাদ্যৰ সৈতে সেৱনৰ ফলত Tretivaয়ে প্ৰভাৱ দেখুওৱাত পলম কৰিব পাৰে। এইবিষয়ে আপোনাৰ ডাক্তৰৰ সৈতে যোগাযোগ কৰক।\nমদ আৰু Tretivaৰ মাজৰ প্ৰতিক্ৰিয়া\nএকেলগে Tretiva আৰু মদ্যাপান কৰাটোৱে কেতবোৰ সমস্যাৰ সৃষ্টি কৰিব পাৰে। আপুনি যদি এনে কোনো পাৰ্শ্চক্ৰিয়াৰ সমুখীন হয়, তেন্তে আপোনাৰ ডাক্তৰৰ ওচৰলৈ যোৱাটো উত্তম।\nक्‍या Tretiva से वजन बढ़ सकता है?\nTretiva के कारण वजन बढ़ने का अब तक कोई मामला सामने नहीं आया है। अगर Tretiva लेने के बाद आपका वजन असामान्‍य रूप से बढ़ रहा है तो तुरंत डॉक्‍टर से संपर्क करें।\nTretiva ৰ অনুকল্প - Substitutes for Tretiva in Assamese\nআপুনি বা আপোনাৰ পৰিয়ালৰ কোনোবাই Tretiva লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Tretiva ব্যৱহাৰ কৰিছিল নেকি?\nআপুনি কিমান পৰিমাণে Tretiva সেৱন কৰিছিল?\nআপুনি Tretiva ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Tretiva সেৱন কৰে?


a-village-of-nalbari-will-be-mini-dospur-on-sunday-see-reason-tv-raju-skd– News18 assam\nদেওবাৰে মিনি দিছপুৰত পৰিণত হ’ব নলবাৰীৰ এখন বিশেষ গাঁও, কিহৰ বাবে এই দিনটোত ভিৰ কৰেহি মন্ত্ৰী–বিধায়কে?\nবিগত কেইবা বছৰ ধৰি এটা বিশেষ দিনত মিনি দিছপুৰলৈ পৰ্যবশিত হৈ আহিছে নলবাৰীৰ আজাৰা গাঁৱৰ এই ঘৰখন৷\nLast Updated : January 15, 2021, 16:36 IST\nদেওবাৰে মিনি দিছপুৰত পৰিণত হ'ব নলবাৰী৷ নলবাৰীৰ এখন বিশেষ গাঁৱত দেওবাৰে উপস্থিত থাকিব অসম চৰকাৰৰ অধিকাংশ মন্ত্ৰী–বিধায়ক৷ মন্ত্ৰী-বিধায়কৰে ভৰিব নলবাৰীৰ আজাৰা গাঁও।\nবিগত কেইবা বছৰ ধৰি এটা বিশেষ দিনত মিনি দিছপুৰলৈ পৰ্যবশিত হৈ আহিছে নলবাৰীৰ আজাৰা গাঁৱৰ এই ঘৰখন৷ ঘৰখনত বছৰৰ এক বিশেষ দিনত আয়োজিত হয় মনসা পূজা৷ এইবাৰ এই বিশেষ শুভ দিনটো পৰিছে অহা দেওবাৰে৷ সেই দিনটোত পূজাত ভাগ ল'বলৈ হেতা–ওপৰা লাগিব মন্ত্ৰী বিধায়ককে ধৰি বিজেপিৰ নেতা–পালিনেতালৈকে৷\nঘৰখন আন কাৰো নহয়, বিজেপিৰ সাংগঠনিক সাধাৰণ সম্পাদক ফণীন্দ্ৰনাথ শৰ্মাৰ৷ নক'লেও হ'ব অসম প্ৰদেশ বিজেপিত সাংগঠনিক সাধাৰণ সম্পাদক ফণীন্দ্ৰনাথ শৰ্মাৰ প্ৰতাপ কিমান! অসম প্ৰদেশ বিজেপিৰ লগতে ত্ৰিপুৰা বিজেপিৰ সংগঠনৰ দায়িত্বত থকা ফণীন্দ্ৰনাথ শৰ্মাৰ বাসগৃহত পিতৃ পুৰুষৰ পৰাই চলি আহিছে মা মনসাৰ পূজা৷ মাজতে বন্ধ হৈছিল যদিও এক সপোনৰ ফলশ্ৰুতিত পুনৰ আৰম্ভ হৈছে ঘৰখনত মনসা পূজা৷ পুনৰ আৰম্ভ কৰাৰ পৰা বিগত ১১বছৰ ধৰি চলি আছে পূজাভাগ৷\nঅকল গাওঁবাসীয়েই নহয় আনবাৰৰ দৰে মুুখ্যমন্ত্ৰী সৰ্বানন্দ সোণোৱাল, মন্ত্ৰী ড০ হিমন্ত বিশ্ব শৰ্মা, মন্ত্ৰী চন্দ্ৰমোহন পাটোৱাৰীকে ধৰি অধিকাংশ মন্ত্ৰী এইবেলিও উপস্থিত থাকি আশিস ল'ব মা মনসাৰ৷ বিগত বৰ্ষৰ দৰে এইবাৰো উপস্থিত থাকিব ৰাজ্যিক বিজেপিৰ সভাপতিকে দলটোৰ অধিকাংশ বিষয়ববীয়া ৷ আনকি সেই দিনটোত সাংগঠনিক সাধাৰণ সম্পাদকগৰাকীৰ গুড বুকত নাম ৰাখিবলৈ ভিৰ কৰা দেখা যাব বহু প্ৰাৰ্থিত্ব প্ৰত্যাশীক!\nFirst published: January 15, 2021, 16:34 IST


সুস্থ সমাজ গঢ়ো আহক — বিকাশপেডিয়া\nমূল পৃষ্ঠা / শিক্ষা / শিক্ষাৰ উৎকৃষ্ট অনুশীলন / সুস্থ সমাজ গঢ়ো আহক\nএজন মানুহ সমাজত সুস্থ আৰু সবল ভাৱে জীয়াই থাকিবৰ বাবে কিহৰ প্ৰয়োজন? এখন ভাল সমাজ, এটা ভাল পৰিবেশ আদিৰ লগতে নিত্য প্ৰয়োজনীয় সম্পদ সমূহ, তাৰোপৰি বিভিন্ন শাৰীৰিক কাম-কাজ, ব্যম আদিৰ লগতে খাদ্যৰ ওপৰত গুৰুত্ব দিব লাগিব। কথা হ’ল- আমি কি কি খাদ্য গ্ৰহণ কৰিম………..? এজন মানুহক সুস্থ বুলি কবলৈ গলে কেৱল স্বাস্থ্য থাকিলেই তেখেতক সুস্থ বুলি কব নোৱাৰি। তেখেতে শাৰীৰিক খাদ্য খোৱাৰ লগতে মানসিক খাদ্য খোৱাৰ প্ৰয়োজন।\nবিভিন্ন ধৰণৰ কিতাপ, প্ৰবন্ধ, আলোচনী আদি পঢ়ি আমি মানসিক খাদ্য গ্ৰহণ কৰিব পাৰো। তাৰ বাবে আমি নিজে সুস্থ মনৰ অধিকাৰী হ’ব লাগিব আৰু তেতিয়াহে পৰিবেশ সুস্থ হ’ব, আৰু সমাজ সুস্থ হ’ব আৰু তেতিয়া আমাৰ দেশ সুস্থ হ’ব।


কিয়নো অনুগ্ৰহৰ যোগেদি বিশ্বাসৰ দ্বাৰাই আপোনালোকে পৰিত্ৰাণ পালে; আৰু সেয়ে আমাৰ পৰা নহয়; কিন্তু সেয়া ঈশ্বৰৰহে এক দান। কোনেও যেন গর্ব কৰিব নোৱাৰে, সেয়ে কর্মৰ পৰাও নহয়।\nতাতে যি জনে বিশ্বাস কৰি বাপ্তাইজিত হয়, তেওঁ পৰিত্ৰাণ পাব কিন্তু যি জনে অবিশ্বাস কৰে, তেওঁক দণ্ডাজ্ঞা কৰা হ’ব৷\n কিয়নো অনুগ্ৰহৰ যোগেদি বিশ্বাসৰ দ্বাৰাই আপোনালোকে পৰিত্ৰাণ পালে; আৰু সেয়ে আমাৰ পৰা নহয়; কিন্তু সেয়া ঈশ্বৰৰহে এক দান। কোনেও যেন গর্ব কৰিব নোৱাৰে, সেয়ে কর্মৰ পৰাও নহয়। কিয়নো আমি ঈশ্বৰৰ কাৰিকৰী; যি সৎ কাম ঈশ্বৰে আমাৰ কাৰণে আগেয়ে প্রস্তুত কৰিলে, সেই পথত চলিবলৈ আৰু সৎ কাম কৰিবলৈ ঈশ্বৰে আমাক খ্রীষ্ট যীচুত সৃষ্টি কৰিলে।\nমোৰ নামৰ কাৰণে, তোমালোক সকলোৰে ঘৃণাৰ পাত্ৰ হ’বা; কিন্তু যি জনে শেষলৈকে সহি থাকে, সেই জনেই পৰিত্ৰাণ পাব।\n যি সকলে মোক ‘প্ৰভু প্ৰভু’ বোলে, তেওঁলোক সকলোৱে যে স্বৰ্গৰাজ্যত সোমাব, এনে নহয়; কিন্তু যি জনে স্বৰ্গত থকা মোৰ পিতৃৰ ইচ্ছা পালন কৰে, সেইজনেহে সোমাব। সেইদিনা বহুলোকে মোক ক’ব, ‘হে প্ৰভু, হে প্ৰভু’ আমি আপোনাৰ নামেৰে ভাবোক্তি প্ৰচাৰ কৰা নাই নে? আপোনাৰ নামেৰে ভূত খেদোৱা নাই নে? আপোনাৰ নামেৰে অনেক পৰাক্ৰম কাৰ্য কৰা নাই নে? তেতিয়া মই সিহঁতক স্পষ্টকৈ ক’ম, ‘মই তহঁতক কেতিয়াও চিনি নাপাও, দুৰাচাৰীবোৰ। মোৰ ওচৰৰ পৰা দূৰ হ’।\nউত্তৰত যীচুৱে নীকদীমক ক’লে, “মই আপোনাক সঁচাকৈয়ে কওঁ, নতুন জন্ম নহ’লে, কোনেও ঈশ্বৰৰ ৰাজ্য দেখা পাব নোৱাৰে।”\nআপোনালোকে দেখিছে যে কৰ্মৰ দ্বাৰাই মানুহ ধাৰ্মিক বুলি গণিত হয়, কেৱল বিশ্বাসৰ দ্বাৰাই নহয়।\nএতিয়া কিয় পলম কৰিছা? উঠা, তেওঁৰ নামত প্ৰাৰ্থনা কৰি বাপ্তাইজিত হৈ, নিজৰ পাপ ধুই পেলোৱা৷’\n ইয়াৰ পাছত এজন বিধান পণ্ডিতে উঠি যীচুক পৰীক্ষা কৰি চোৱাৰ ছলেৰে সুধিলে, “হে গুৰু, মই কি কৰি অনন্ত জীৱনৰ অধিকাৰী হম?” তেতিয়া যীচুৱে ক’লে, “বিধানত কি লিখা আছে? তুমি কেনেকৈ বিধান-শাস্ত্ৰ পঢ়িছা?” তেওঁ উত্তৰ দি ক’লে, “তুমি সকলো হৃদয়, সকলো প্ৰাণ, সকলো শক্তি আৰু সকলো চিত্তেৰে তোমাৰ প্ৰভু পৰমেশ্বৰক প্ৰেম কৰা, আৰু তোমাৰ চুবুৰীয়াক নিজৰ নিচিনাকৈ প্ৰেম কৰা।” তেতিয়া যীচুৱে তেওঁক ক’লে, “তুমি সঠিক উত্তৰ দিলা; ইয়াকে কৰা তেতিয়া তুমি অনন্ত জীৱন পাবা৷”\n১ কৰিন্থীয়া 12:13\nকাৰণ আমি ইহুদী হওঁ বা গ্ৰীক হওঁ, দাস হওঁ বা স্বাধীন হওঁ, সকলোৱেই এক শৰীৰ হবলৈ এক আত্মাত বাপ্তাইজিত হ’লোঁ; আৰু সকলোৱে এক আত্মা পান কৰিবলৈ পালোঁ।\nএই কাৰণতে, মানুহৰ অজ্ঞানতাৰ এনে কালছোৱাক ঈশ্বৰে ক্ষমাৰ চকুৰে চাইছে কিন্তু এতিয়া তেওঁ সকলো ঠাইতে আটাই মানুহক মন-পালটন কৰিবলৈ আজ্ঞা দিছে।\nতথাপি কোনোবাই ক’ব পাৰে, “তোমাৰ বিশ্বাস আছে আৰু মোৰ সৎ কৰ্ম আছে।” বাৰু, তেনেহলে বিনাকৰ্মৰে আপোনাৰ বিশ্বাস মোক দেখুৱাওঁক আৰু মই মোৰ কৰ্মৰ দ্বাৰাই অাপোনাক মোৰ বিশ্বাস দেখুৱাম।\nএই কাৰণতে আপোনালোকক ক’লো যে, ‘আপোনালোক নিজ নিজ পাপ সমূহতে মৰিব’; আপোনালোকে যদি বিশ্বাস নকৰে যে ময়েই সেই জন, তেনেহলে অাপোনালোক নিজ নিজ পাপ সমূহত মৰিব।”\nমই অাপোনালোকক কওঁ তেনে নহয়; কিন্তু মন-পালটন নকৰিলে, অাপোনালোক সকলোৱে সেইদৰে বিনষ্ট হব।\n হে মোৰ ভাইসকল, কোনোবাই যদি কয় যে, তেওঁৰ বিশ্বাস আছে, কিন্তু যদি কৰ্ম নাথাকে তেনেহলে কি লাভ? সেই বিশ্বাসে তেওঁক পৰিত্ৰাণ দিব পাৰিব নে? কোনো ভাই বা ভনী উদঙে আৰু দৈনিক আহাৰৰ অভাৱত থাকিলে, আপোনালোকৰ মাজৰ এজনে যদি সিহঁতক কয়, “তোমালোকে কুশলে যোৱা আৰু উম লগাই তৃপ্ত হবা”; কিন্তু আপোনালোকে সিহঁতৰ শৰীৰৰ প্ৰয়োজনীয় বস্তু যদি নিদিয়ে, তেনেহলে কি লাভ? ঠিক সেইদৰে বিশ্বাসৰ লগত যদি কৰ্ম নাথাকে, তেনেহলে সি অকলে মৰা।\nমই সঁচাকৈয়ে কৈছোঁ, যি জনে বিশ্বাস কৰে, সেই জনৰ অনন্ত জীৱন আছে।\n কিয়নো যি সকলে এবাৰ পোহৰ প্রাপ্ত হৈছে, তেওঁলোকেই স্বৰ্গীয় দানৰ আস্বাদ পালে আৰু পবিত্ৰ আত্মাৰ সহভাগী হ’ল৷ কিন্তু যি সকলে ঈশ্বৰৰ মঙ্গলবাক্যৰ আস্বাদ পালে, ভাবী যুগৰ নানা পৰাক্ৰমৰ বিষয়ে জানিলে আৰু তাৰ পাছত ধৰ্ম ভ্ৰষ্ট হ’ল, তেওঁলোকক নতুনকৈ মন-পৰিৱর্তনৰ অর্থে পুণৰায় গঢ় দিয়া অসাধ্য; কাৰণ তেওঁলোকে নিজৰ অর্থে ঈশ্বৰৰ পুত্ৰক পুণৰ ক্ৰুচত দিলে আৰু প্ৰকাশ্যৰূপে মানুহৰ আগত তেওঁক নিন্দাৰ পাত্ৰ কৰিলে।\n১ যোহন 5:13\nঈশ্বৰৰ পুত্ৰৰ নামত বিশ্বাস কৰা যি আপোনালোক, আপোনালোকৰ যে অনন্ত জীৱন আছে, সেই বিষয়ে আপোনালোকে জানিবৰ বাবে এইবোৰ কথা মই আপোনালোকলৈ লিখিলোঁ।\nকিয়নো জগতক দোষী সাব্যস্ত কৰিবলৈ নহয়, কিন্তু জগতে তেওঁৰ দ্বাৰাই পৰিত্ৰাণ পাবলৈহে ঈশ্বৰে পুত্ৰক জগতলৈ পঠিয়ালে।\nকিয়নো আমি সকলোৱেই অশুচি লোকৰ সদৃশ হলোঁ, আৰু আমাৰ সকলো ধাৰ্মিকতা চুৱা কাপোৰৰ দৰে হল; আমি সকলোৱে পাতৰ দৰে জয় পৰিছোঁ, আৰু আমাৰ অপৰাধবোৰে বতাহৰ দৰে আমাক উড়ুৱাই লৈ গৈছে।\n২ তীমথিয় 2:10\nএই কাৰণে যি সকলক মনোনীত কৰা হ’ল অর্থাৎ তেওঁলোকেও অনন্ত গৌৰৱেৰে সৈতে যেন খ্ৰীষ্ট যীচুত থকা পৰিত্রাণ লাভ কৰিব পাৰে, তাৰ কাৰণে মই এই সকলোবোৰকে সহন কৰিছোঁ।\n কিয়নো ঈশ্বৰৰ পুত্ৰ যেন অনেক ভাই সকলৰ মাজত প্ৰথমে জন্মা হয়, এই কাৰণে ঈশ্বৰে যি সকলক আগেয়ে জানিলে, তেওঁলোকক তেওঁৰ সেই পুত্ৰৰ প্ৰতিমূৰ্তিৰ অনুৰূপ হ’বলৈ, আগেয়ে নিৰূপণো কৰিলে; আৰু যি সকলক আগেয়ে নিৰূপণ কৰিলে, তেওঁলোকক আমন্ত্ৰণো কৰিলে৷ যি সকলক আমন্ত্ৰণ কৰিলে, তেওঁলোকক ধাৰ্মিক বুলি গণিত কৰিলে; আৰু যি সকলক ধাৰ্মিক বুলি গণিত কৰিলে, তেওঁলোকক মহিমান্বিতো কৰিলে।\nআপোনালোকে মন-পালটন কৰা বাবে মই আপোনালোকক পানীত বাপ্তিস্ম দিছোঁ, কিন্তু যি জন আহি আছে, তেওঁ মোতকৈও শক্তিশালী; মই তেওঁৰ পাদুকা ববলৈকো যোগ্য নহওঁ; তেওঁ আপোনালোকক পবিত্ৰ আত্মা আৰু জুইত বাপ্তাইজ কৰিব।


কমপ্লেইন ব্ৰাঞ্চ- অজিত ৰাজবংশী – ফটাঢোল\nJuly 1, 2021 ভিন্নস্বাদ\t3 Comments\nকমপ্লেইন ব্ৰাঞ্চ- অজিত ৰাজবংশী\nমানুহজনে অফিচটোৰ ১নং কাউণ্টাৰত থিয় হৈ কাউণ্টাৰৰ বিষয়াজনক ক’লে,\n: কমপ্লেইন এটা আছে ছাৰ৷\n: হয়৷ ৬নং কাউণ্টাৰলৈ যাওক৷\n: নহয় ছাৰ, শুনকচোন,\n: No no, কমপ্লেইন ব্ৰাঞ্চ ৬নং কাউণ্টাৰত৷ প্লিজ ড’ণ্ট ডিষ্টাৰ্ব, নেক্সড প্লিজ৷\nমানুহজন এইবাৰ দ্বিতীয় কাউণ্টাৰত থিয় হ’ল৷ দ্বিতীয় কাউণ্টাৰৰ বিষয়াই তেওঁক দেখিয়েই ক’লে,\n: ডাঙৰীয়া, শুনিছোঁ আপোনাৰ কথা৷ ওপৰ মহলাৰ ৬নং কাউণ্টাৰলৈ যাওক৷ কমপ্লেইন ব্ৰাঞ্চ৷\nকেইখোজমান পিছুৱাই আহি এখন্তেক তভক মাৰি থিয় হৈ ৰ’ল মানুহজন৷ হয়তো ৩নং কাউণ্টাৰৰ মানুহজনেও শুনিছে তেওঁৰ কথা৷ সেয়ে ৩নং বাদ দি ৪নং কাউণ্টাৰত থিয় হ’ল তেওঁ৷ এগৰাকী শকত-আৱত ভদ্ৰ মহিলা৷ অফিচিয়েল ইউনিফৰ্মত মোহনীয় হৈ উঠিছে ভদ্ৰ মহিলা গৰাকী।\n: হয় মহাশয়, কওকচোন?\n: মেডাম, মোৰ কমপ্লেইন এটা আছে৷\nভদ্ৰ মহিলা যেন ফটকৈ অভদ্ৰ হৈ গ’ল,\n: হেৰি, আপোনাৰ চকু আাছেনে নাই হে? আছে যদি কাউণ্টাৰৰ ওপৰৰ সেই চাইনবোৰ্ডখন চাওক৷ এইটো কমপ্লেইন ব্ৰাঞ্চ নহয়, বুজিছে? মিছা-মিছি জামেলা কৰিবলৈ আহে৷\nঠোঁট-মুখ চেলেকি গালিসোপা হজম কৰি মানুহজন পিছুৱাই আহিল৷ কি কৰা যায় বাৰু? এখন্তেক চিন্তা কৰিলে৷ চাৰি মহলীয়া শতাধিক কৰ্মচাৰীৰে গিজ-গিজাই থকা অফিচটো৷ কাকো একো নুসুধি চাৰিওটা মহলা বিচৰণ কৰি তেওঁ অফিচৰ মূৰব্বী বিষয়াৰ কোঠাটো বিচাৰি উলিয়ালে৷ দাৰোৱানজন টোপনিত লালকাল হৈ আছিল বাবে বুকুত মৰসাহ লৈ মানুহজন নিজে নিজে সোমাই গ’ল মূৰব্বী বিষয়াৰ কোঠালৈ৷\n: নমস্কাৰ ছাৰ৷ মোৰ এটা কমপ্লেইন আছিল৷ আপোনাৰ..\n: what? complain? Please go to 6th no counter. Please.\n: নহয় ছাৰ, মানে ছাৰ..\n: ওহোঁ .. আমি কৈছে নহয় 6th number কাউণ্টাৰ বুলি..\nমূৰব্বীয়ে জোৰকৈ কলিং বে’ল বজালে আৰু একে জাঁপেই হাজিৰ হ’ল দাৰোৱানজন৷ মানুহজনক একপ্ৰকাৰ চোঁচৰাই নিয়াৰ দৰে বাহিৰলৈ উলিয়াই আনিলে৷\n: হেৰি, মোৰ অনুমতি নোলোৱাকৈ এনেদৰে কি সাহসত বচৰ ৰূমলৈ গৈছিলহে? মোৰ চাকৰি খাবহে আপুনি।\n: মোৰ এটা কমপ্লেইন আছিল হে৷\n: কমপ্লেইন? তেন্তে ৬নং কাউণ্টাৰলৈ যাওক৷ ইয়ালৈ কিয় মৰিব আহিছেহে?\n: মানে ডাঙৰীয়া, ৬নং কাউণ্টাৰত কমপ্লেইন ব্ৰাঞ্চত কাম কৰা অফিচাৰজনৰ বিৰুদ্ধেহে মোৰ কমপ্লেইনটো৷ কওকচোন, এইটো কমপ্লেইন মই ক’ত দিম- কোনটো কমপ্লেইন ব্ৰাঞ্চত?\nশৈশৱৰ দেওবৰীয়া আমেজ- আৰমান হাজৰিকা »


NetraSuraksha| ডায়েবেটিচ আৰু আপোনাৰ দৃষ্টিশক্তি সম্পৰ্কে6টা ভ্ৰান্ত ধাৰণা|6-myths-about-diabetes-and-your-sight-to-know-join-netrasurakasha– News18 assam\nNetraSuraksha| ডায়েবেটিচ আৰু আপোনাৰ দৃষ্টিশক্তি সম্পৰ্কে6টা ভ্ৰান্ত ধাৰণা\n"ডায়েবেটিচ"ৰ কথা ওলালেই কথোপকথনৰ দিশ সলনি হৈ পৰে। তেতিয়া সাধাৰণতে আহাৰৰ ক্ষেত্ৰত সীমাবদ্ধতা, শৰ্কৰাৰ পৰিমাণ, ডায়েবেট’লজিষ্টৰ ওচৰলৈ যোৱাৰ কাহিনী আৰু ৰক্ত শৰ্কৰা নিৰীক্ষণ সঁজুলি আদিৰ দৰে বিষয়ত আলোচনা কৰা হয়। ডায়েবেটিচে চকুৰ স্বাস্থ্যৰ ওপৰত কেনেদৰে প্ৰভাৱ পেলাব পাৰে সেয়া কিন্তু খুব কমেই উল্লেখ কৰা হয়। দৰাচলতে, ডায়েবেটিচে আপোনাৰ দৃষ্টিশক্তিক কেনেদৰে প্ৰভাৱিত কৰে, সেই বিষয়ে অনেক ভ্ৰান্ত ধাৰণ আছে।\nএই ভ্ৰান্ত ধাৰণাবোৰ প্ৰতিৰোধ কৰিবলৈ, আৰু ডায়েবেটিচত ভুগি থকা লোকক তেওঁলোকৰ স্বাস্থ্য আৰু দৃষ্টিশক্তিৰ উন্নত যত্ন লোৱাটো শক্তিশালী কৰিবলৈ, Novartis-ৰ সহযোগত Network 18-এ 'Netra Suraksha' - India Against Diabetes initiative, উদ্যোগ আৰম্ভ কৰিছে। এই উদ্যোগৰ অংশ হিচাপে, Network 18-এ চিকিৎসা ক্ষেত্ৰৰ বিশেষজ্ঞসকলৰ সৈতে ঘূৰণীয়া মেজ মেলৰ সম্প্ৰচাৰ কৰিব, লগতে ডায়েবেটিচ সম্পৰ্কে জনসাধাৰণৰ জ্ঞান বৃদ্ধি কৰা ব্যাখ্যাকাৰী ভিডিঅ' আৰু প্ৰবন্ধ, দৃষ্টিশক্তিৰ ওপৰত ডায়েবেটিচৰ প্ৰভাৱ, আৰু ডায়েবেটিচ 1ত ভোগা অৰ্ধেক লোকৰ ক্ষেত্ৰত হোৱা ডায়েবেটিক ৰেটিনোপেথীৰ বিষয়ে তথ্য প্ৰকাশ কৰিব1।\nগতিকে আমাৰ তথ্যবোৰ জানি লওঁ আহক।\nভ্ৰান্ত ধাৰণা 1: যদি মই দেখা পাই আছোঁ, মোৰ চকুৰ স্বাস্থ্য ঠিকে আছে।\nপৰিষ্কাৰ দৃষ্টিশক্তি থকাটো গুৰুত্বপূৰ্ণ, কিন্তু ই নিশ্চিত নকৰে যে আপোনাৰ চকুৰ স্বাস্থ্য ঠিকে আছে। প্ৰাৰম্ভিক পৰ্যায়ত বহুতো বিকাৰৰ কোনো লক্ষণ নাথাকে, বা গম পোৱা নাযায়।\nগ্লুক’মাক দৃষ্টিৰ ’নীৰৱ চোৰ’ বুলিও কোৱা হয়- কিয়নো আপোনাক সতৰ্ক কৰিবলৈ কোনো লক্ষণেই দেখা পোৱা নাযায়। গ্লুক’মাই আপোনাৰ চকুৰ পিছফালৰ যাক অপ্টিক স্নায়ুক ক্ষতিগ্ৰস্ত কৰে, যিটো মস্তিষ্কৰ সৈতে সংযোজিত হৈ থাকে2। গ্লুক’মাৰ ক্ষেত্ৰত, কোনো নিৰাময় নাই, সেয়েহে আপুনি ইয়াক সোনকালে ধৰা পেলাই চিকিৎসা আৰম্ভ কৰাটো গুৰুত্বপূৰ্ণ। চিকিৎসা অবিহনে, গ্লুক’মাৰ ফলত অন্ধত্ব নামি আহিব পাৰে।\nছানি পৰা বা কেটেৰেক্ট হৈছে আপোনাৰ চকুৰ লেন্সত ডাৱৰৰ দৰে অঞ্চল। কেটেৰেক্ট বিকশিত হ'বলৈ কেইবা বছৰ লাগে আৰু সেইবোৰ পৰিপক্ক নোহোৱালৈকে দৃষ্টিশক্তিক প্ৰভাৱিত নকৰিবও পাৰে। ৰোগটো এবাৰ বাঢ়ি যোৱাৰ পিছত, অস্ত্ৰোপচাৰৰ হস্তক্ষেপৰ প্ৰয়োজন3।\nডায়েবেটিক ৰেটিনোপেথী এতিয়ালৈকে ডায়েবেটিচৰ সৈতে সম্পৰ্কিত সৰ্বাধিক সচৰাচৰ হোৱা বিকাৰ। ডায়েবেটিক ৰেটিনোপেথীত, চকুলৈ যোগান ধৰা ৰক্তনলীসমূহ অৱৰুদ্ধ হয়, বা ক্ষৰণ হয়, বা বিস্ফোৰিত হয়4। প্ৰাৰম্ভিক পৰ্যায়ত ডায়েবেটিক ৰেটিনোপেথী লক্ষণহীন, কিন্তু অৱস্থাটো অলপ গম্ভীৰ হোৱাৰ লগে লগে, পঢ়াত অসুবিধা সৃষ্টি কৰিব পাৰে যিটো চশমাৰ সলনি কৰিলেও সকাহ নাপায়। যদি সময়ত ধৰা নপৰে, ইয়াৰ ফলত দৃষ্টিশক্তি স্থায়ীভাৱে হেৰুৱাবলগীয়া হ’ব পাৰে4।\nভ্ৰান্ত ধাৰণা 2: ডায়েবেটিচ থকা লোকৰ চকুৰ সমস্যাৰ আশংকা উচ্চ নহয়\nপৰিসংখ্যাই মিছা কথা নকয়। বিশ্বব্যাপী, ডায়েবেটিক ৰেটিনোপেথী হৈছে কৰ্মৰত বয়সৰ লোকসকলৰ মাজত অন্ধত্বৰ মুখ্য কাৰণ n5। ভাৰতত, 2025 চনৰ ভিতৰত ডায়েবেটিচ মেলিটাছ থকা প্ৰায় 57 নিযুত লোক ৰেটিনোপেথীত আক্ৰান্ত হ'ব।\nধনাত্মক চিন্তা সদায়েই এক সম্পদ, কিন্তু কেৱল আশা কৰি থাকিলে তাৰ বিপৰীত প্ৰভাৱো পৰিব পাৰে। ডায়েবেটিক ৰেটিনোপেথী হৈছে ডায়েবেটিচৰ এক গুৰুতৰ আৰু সচৰাচৰ জটিলতা, আৰু আপোনাৰ ডায়েবেটিচ যিমানেই দীঘলীয়া হয়, আপোনাৰ বিপদাশংকা সিমানেই বৃদ্ধি পায়।\nভ্ৰান্ত ধাৰণা 3: ডায়েবেটিক ৰেটিনোপেথীয়ে কেৱল টাইপ 1 ডায়বেটিচ থকা লোকক হে প্ৰভাৱিত কৰে।\nডায়েবেটিচ থকা যিকোনো লোকৰেই ডায়েবেটিচ জনিত চকুৰ ৰোগ হ'ব পাৰে, ই টাইপ 1 আৰু টাইপ2ডায়েবেটিচৰ মাজত বৈষম্য নাৰাখে। ই গৰ্ভধাৰণ সম্পৰ্কিত ডায়েবেটিচ থকা লোককো প্ৰভাৱিত কৰিব পাৰে। ৰোগৰ প্ৰথম দুটা দশকত, টাইপ 1 ডায়বেটিচ থকা প্ৰায় সকলো ৰোগী আৰু টাইপ2ডায়বেটিচ থকা 60%তকৈ অধিক ৰোগীৰ ৰেটিনোপেথী দেখা দিয়ে6।\nআপোনাৰ চকু নিয়মীয়াকৈ পৰীক্ষা কৰালে আপোনাৰ চিকিৎসকে ডায়েবেটিচৰ পৰা হ’ব পৰা দৃষ্টিশক্তিৰ জটিলতাবোৰ সোনকালে ধৰা পেলাই চিকিৎসা কৰাত সহায় কৰিব পাৰে।\nভ্ৰান্ত ধাৰণা 4: মই কেৱল ডায়েবেটিচত আক্ৰান্ত হৈছো, সেয়েহে এতিয়াই মোক চকু পৰীক্ষাৰ প্ৰয়োজন নাই।\nযদিও এইটো সঁচা যে ডায়েবেটিক ৰেটিনোপেথীৰ বিপদাশংকা আপোনাৰ ডায়েবেটিচ থকা সময়ৰ সমান্তৰালভৱে বৃদ্ধি পাই গৈ থাকে, এয়া এক পৰিসংখ্যা হে। ব্যক্তি বিশেষে বিপদাশংকা বেলেগ বেলেগ হয়। সকলোৰে শৰীৰৰ ৰূপ বেলেগ বেলেগ, আৰু সামগ্ৰিক জনসংখ্যাত কিবা এটা বিকশিত হোৱাৰ আশংকা অধিক নোহোৱাৰ অৰ্থ এইটো নহয় যে আপোনাৰ বিপদাশংকা ব্যক্তিগতভাৱে উচ্চ নহয়; অথবা আপোনাৰ ক্ষেত্ৰত ই দেখা নিদিব।\nটাইপ 1 ডায়েবেটিচ ৰোগীৰ ক্ষেত্ৰত প্ৰথম 3-5 বছৰত বা যৌৱনপ্ৰাপ্তিৰ আগতে দৃষ্টিশক্তিৰ প্ৰতি ভাবুকি থকা ৰেটিনোপেথী বিৰল। কিন্তু পৰৱৰ্তী দুটা দশকত, প্ৰায় সকলো টাইপ 1 ডায়েবেটিক ৰোগীৰেই ৰেটিনোপেথী বিকশিত হয়।\nকিন্তু, টাইপ2ডায়বেটিচ থকা 21% ৰোগীৰ ডায়েবেটিচৰ প্ৰথম ৰোগ নিৰ্ণয়ৰ সময়তে ৰেটিনোপেথী দেখা গৈছে6!\nভ্ৰান্ত ধাৰণা 5: ডায়েবেটিক ৰেটিনোপেথীৰ ফলৰ সদায়েই অন্ধত্ব সৃষ্টি হয়।\nএনে কোনো কথা নাই। যদি সোনকালে ধৰা পৰে তেন্তে এনেকুৱা পৰিস্থিতি নাহে। আপোনাৰ চিকিৎসকে আপোনাৰ বিকাৰ যিমান আগতে নিৰ্ণয় কৰিব, পূৰ্বানুমান সিমানেই ভাল হ'ব। ডায়েবেটিক ৰেটিনোপেথী হৈছে এক প্ৰগতিশীল ৰোগ, যাৰ অৰ্থ হৈছে আপুনি ইয়াক যিমান আগতে ধৰা পেলাব, আৰু আপুনি ইয়াক যিমানে ভালদৰে নিয়ন্ত্ৰণ কৰিব, ইয়াক নিয়ন্ত্ৰণত ৰখাৰ সম্ভাৱনা সিমানেই ভাল হ'ব।\n1980 আৰু 2008 চনৰ ভিতৰত বিশ্বব্যাপী কৰা 35 টা অধ্যয়নৰ বিশ্লেষণৰ ভিত্তিত ৰেটিনেল ছবি ব্যৱহাৰ কৰি ডায়েবেটিচ থকা লোকসকলৰ ক্ষেত্ৰত যিকোনো ডায়েবেটিক ৰেটিনোপেথীৰ সামগ্ৰিক প্ৰচলন 35% হ'ব বুলি অনুমান কৰা হৈছিল আৰু দৃষ্টিশক্তিৰ প্ৰতি ভাবুকি থকা ডায়েবেটিক ৰেটিনোপেথী মাত্ৰ 12% পোৱা গৈছিল4।\nসেয়েহে, আপোনাৰ বাৰ্ষিক চকু পৰীক্ষা কৰাওক (আপোনাৰ চিকিৎসকৰ তাত, আপোনাৰ চশমাৰ দোকানত নহয়!), আৰু আপোনাৰ ৰক্ত শৰ্কৰা নিয়ন্ত্ৰণত ৰাখক।\nভ্ৰান্ত ধাৰণা 6: যদি মোৰ চকুত গুৰুতৰভাৱে গণ্ডগোল থাকে, মই লগে লগে গম পাম।\nৰোগীয়ে বিভিন্ন প্ৰকাৰৰ চকুৰ বিকাৰৰ প্ৰাথমিক সময়ত লক্ষণবোৰ লক্ষ্য নকৰে- যিটো হৈছে আটাইতকৈ চিকিৎসাযোগ্য পৰ্যায়। উদাহৰণস্বৰূপে, ডায়েবেটিক ৰেটিনোপেথী গুৰুতৰ নোহোৱালৈকে সম্পূৰ্ণৰূপে লক্ষণহীন হৈ থাকে7।\nআপুনি ঠিকেই পঢ়িছে: কোনো বিষ নহয়। দৃষ্টি পৰিৱৰ্তন নহয়7। কোনো ইংগিতেই পোৱা নাযায়। ৰেটিনা চছাইটি অৱ ইণ্ডিয়াৰ যুটীয়া সচিব ড০ মনীষা আগৰৱালাৰ মতে, প্ৰাৰম্ভিক লক্ষণবোৰৰ ভিতৰত এটা হৈছে- পঢ়াত এক নিৰন্তৰ অসুবিধা পোৱা, যিটো চশমা সলালেও আঁতৰি নাযায়। এইটো এটা প্ৰাৰম্ভিক লক্ষণ যিটোক সহজভাৱে লোৱা অনুচিত। যদি উপেক্ষা কৰা হয়, এই লক্ষণবোৰ লাহে লাহে দৃষ্টিৰ পৰিসৰত ক'লা বা ৰঙা দাগৰ ডাৱৰলৈ পৰিৱৰ্তিত হ'ব পাৰে, বা আনকি চকুৰ ৰক্তক্ষৰণ হোৱাৰ ফলত হঠাতে ব্লেকআউটো হ'ব পাৰে।\nসৌভাগ্যক্ৰমে, এনে কিছুমান চকু পৰীক্ষা উপলব্ধ, যি লক্ষণবোৰ ভালদৰে ফুটি উঠাৰ আগতেই এই সমস্যাটো চিনাক্ত কৰিব পাৰে। এক বিষহীন বিস্তাৰিত চকু পৰীক্ষা, য'ত আপোনাৰ চকুৰ চিকিৎসকে চকুৰ পুতলী বহল কৰিবলৈ চকুৰ ড্ৰপ ব্যৱহাৰ কৰে, যাতে তেওঁলোকে চকুৰ পিছফালটো চাব পাৰে (য’ত ৰেটিনা থাকে)7।\nএই সৰল পদক্ষেপে আপোনাৰ দৃষ্টি শক্তিক ৰক্ষা কৰিব পাৰে। আৰু প্ৰতিৰোধযোগ্য দৃষ্টিশক্তি হেৰুৱাৰ বিৰুদ্ধে যুঁজিবলৈ অলপ সজাগতাই অনেক বুলি ধৰিব পাৰি।\nযিকোনো ৰোগৰ সৈতে যুঁজ দিয়াৰ সৰ্বশ্ৰেষ্ঠ উপায় হ'ল তাৰ বিষয়ে আপোনাৰ জ্ঞান বৃদ্ধি কৰি তোলা। আপোনাৰ স্বাস্থ্য আৰু আপোনাৰ দৃষ্টিশক্তি নিয়ন্ত্ৰণ গ্ৰহণ কৰক। বিশেষকৈ যদি আপোনাৰ বা আপোনাৰ প্ৰিয়জনৰ ডায়েবেটিচ ৰোগ নিৰ্ণয় হয়, Netra Suraksha initiative- ৰ বিষয়ে অধিক আপডেটৰ বাবে News18.com অনুসৰণ কৰি ডায়েবেটিক ৰেটিনোপেথীৰ বিষয়ে জানক। লগতে, আপুনি আপোনাৰ চিকিৎসকৰ ওচৰলৈ যাব লাগিব নে নাই মূল্যাংকন কৰিবলৈ অনলাইন Diabetic Retinopathy Self Check Up কৰি চাওক।\nআপোনাৰ ব্যক্তিগত বিপদাশংকা হ্ৰাস কৰিবলৈ আপুনি কৰিব পৰা সৰ্বশ্ৰেষ্ঠ কামটো হ'ল আপোনাৰ চিকিৎসকে যুগুতাই দিয়া ডায়েবেটিচ ব্যৱস্থাপনা পৰিকল্পনা সাৱধানে অনুসৰণ কৰা। আটাইতকৈ সহজ পৰামৰ্শটো হ'ল ডায়েবেটিক ৰেটিনোপেথীৰ বাবে বছৰত এবাৰকৈ আপোনাৰ চকু পৰীক্ষা কৰোৱা- ই এক সৰল, সহজ, বেদনাহীন পৰীক্ষা, যি আপোনাৰ জীৱনৰ মান, আৰু আপোনাৰ পৰিয়ালৰ ওপৰত যথেষ্ট ধনাত্মক প্ৰভাৱ পেলাব পাৰে। এই কামৰ বাবে সংকোচ নকৰিব, আৰু নিজকে অসুৰক্ষিত বুলি নাভাবিব।\nFirst published: January 20, 2022, 16:43 IST


উমৈহতীয়া শত্ৰুক চিনাক্ত কৰো আহক৷৷ দেৱব্ৰত গগৈ৷৷ - বৌদ্ধিক বিচাৰ\nচ’ৰাঘৰ / সমকাল / উমৈহতীয়া শত্ৰুক চিনাক্ত কৰো আহক৷৷ দেৱব্ৰত গগৈ৷৷\nউমৈহতীয়া শত্ৰুক চিনাক্ত কৰো আহক৷৷ দেৱব্ৰত গগৈ৷৷\nঅক্টোবৰ 29, 2018\tসমকাল মন্তব্য কৰক 170 দৰ্শন\n২০১৬ চন পৰ্য্যন্ত আমাৰ মনলৈ এবাৰো ভাব অহা নাছিল যে কোনোবা অসমীয়া নেতাই কিবা কাৰণত অসমতে শতিকা জুৰি বসবাস কৰি থকা বঙালীলোক সকলক ঘৰে ঘৰে গৈ প্ৰাণৰ ভাবুকি দিব বুলি মন্তব্য কৰিব আৰু ঠিক তেনেকৈ অসমৰ অসমীয়ালোক সকলকো কোনোবা বঙালী নেতাই ঘৰে ঘৰে গৈ আক্ৰমণ কৰিব বুলি উচটনিমুলক মন্তব্য দিব। কিন্ত আজি এনেকুৱা অৱাঞ্চিত পৰিস্থিতিয়েই অসমত সৃষ্টি হৈছে। যোৱা দুবছৰতে এনেকুৱা কি বিপদ আৰু অশান্তিৰ উদ্ভৱ হৈছে যে অসমৰ এই দুই মূল সম্প্ৰদায়ৰ কিছুমান মানুহে পৰস্পৰৰ প্ৰতি যুদ্ধংদেহি মনোভাৱ লবলৈ আৰম্ভ কৰিছে? নে এয়া কাৰোবাৰ পৰিকল্পিত আঁচনিৰ ফলাফল ?\nএটা কথা অনস্বীকাৰ্য যে অসমত বৰ্তমানে বসবাস কৰি থকা এক বুজন সংখ্যক হিন্দু বঙালী পৰিয়ালৰ আছে এক কৰুণ প্ৰব্ৰজিত ইতিহাস। বৃটিছ যুগতে অসমলৈ অহা বঙালী পৰিয়ালখিনিৰ উপৰি অসমলৈ ভাৰত বিভাজনৰ সময়ত বা তাৰ পাছত প্ৰব্ৰজন কৰা বঙালীসকলৰ অসমত ইতিমধ্য দুইৰ পৰা তিনিটা প্ৰজন্মই সময় পাৰ কৰিছে৷ তথাপি, তেওঁলোকে আজিও পাহৰিব পৰা নাই ভাৰত বিভাজনৰ সময়ৰ পুৰ্ববংগৰ সেই ভয়ংকৰ গণহত্যা আৰু প্ৰাণৰ ভয়ত নিজৰ আপোন মাটি-বাৰী এৰি ভাৰতলৈ পলায়ন কৰাৰ ইতিহাস৷ স্বাভাবিকতেই অসমত থকা এই হিন্দু বঙালী পৰিয়ালৰ প্ৰতিজন ব্যক্তিয়েই বংশানুক্ৰমিকভাবে আজিও মনত ৰাখিছে সেই ভয়ংকৰ ক’লাদিনবোৰৰ কথা। সেই কৰুণ ইতিহাস মনৰ পৰা আঁতৰিবলৈ তেওঁলোকক হয়তো আৰু কেইটামান প্ৰজন্মৰ প্ৰয়োজন হ’ব। কাৰণ আপোন ঘৰখন প্ৰাণৰ মায়াত এৰি আন এঠাই লৈ পলায়ন কৰা ভগনীয়াৰ মনৰ বেদনা আন কোনোৱেই অনুভৱ কৰিব নোৱাৰে । সেইবাবেই অসমত বৰ্তমানে বাস কৰা এইসকল হিন্দু বঙালীয়ে আজিও মনত লৈ ফুৰিছে এক সামাজিক অনিৰাপত্তা, ভয় আৰু শংকা৷ তেওঁলোকৰ এই ভয় আৰু শংকাখিনিকেই আজিৰ তাৰিখত এচাম ধুৰন্ধৰ ৰাজনীতিকে নিজৰ ৰাজনৈতিক উত্তৰণৰ জখলা হিচাবে ব্যৱহাৰ কৰিবলৈ বিচাৰিছে আৰু দুভাৰ্গ্যক্ৰমে অসমৰ একাংশ হিন্দু বঙালী ৰাইজে সেই ৰাজনৈতিক নেতাই পাতি থোৱা জালখনত অজানিতেই ভৰি থৈছে।\nঅসমৰ এচাম প্ৰব্ৰজিত বঙালী সম্প্ৰদায় ঐতিসাহিকভাবেই ইছলাম বিৰোধী৷ অৱশ্যে ইয়াৰ বাবে তেওঁলোকক বেছি দোষ দিব নোৱাৰি৷ পাৰ হৈ যোৱা দুৰ্ভাগ্যজনক পৰিৱেশ আৰু পৰিস্থিতিৰ বাবে তেওঁলোক এনে হ’বলৈ বাধ্য হৈছিল আৰু ইয়াৰে পুৰ্ণ সুযোগ গ্ৰহণ কৰি এচাম ৰাজনৈতিক দলে প্ৰকাশ্যে অসমৰ হিন্দু বঙালীলোকৰ আবেগ আৰু লগতে ভয় ,শংকাখিনিক ব্যৱহাৰ কৰি অসমত এক স্থায়ী ভোট বেংক স্থাপন কৰিবলৈ বিচাৰিছে। যাতে কাইলৈ যদি ধৰ্মৰ ক্ষেত্ৰত উদাৰ অসমৰ অসমীয়া আৰু আন আন জনজাতিসকলে এই সাম্প্ৰদায়িক ৰাজনৈতিক দলবোৰক নাকচ কৰে, তেনেহ’লে এই স্থায়ী হিন্দু বঙালী ভোট বেংকটোৰ জৰিয়তে যাতে চিৰকাললৈ অসমত তেওঁলোকে শাসন চলাই নিব পাৰে, সেয়ে তেওঁলোকক প্ৰয়োজন হৈছে অধিক প্ৰবজিত হিন্দু বঙালী মানুহৰ৷ ইয়াৰ বাহিৰে এই ৰাজনৈতিক দলবোৰক এই দুৰ্ভগীয়া বঙালীলোকসকলৰ কোনো প্ৰয়োজন নাই৷ কিন্তু ইমান এটা সহজ অংককেই অসমৰ এচাম হিন্দু বঙালী মানুহে বুজি নাপায় শতিকাজুৰি সহাৱস্থান কৰি থকা অসমীয়া মানুহক কিয় নতুনকৈ শত্ৰুজ্ঞান কৰিবলৈ বিচাৰিছে, তাকেহে বুজি পোৱা নাই।\nআমি সকলোৱে এটা কথা অনুভৱ কৰা উচিত যে আজিৰ তাৰিখত অসমত বসবাস কৰি থকা সকলো মানুহৰে মৌলিক সমস্যাখিনি একেই। মূলতঃ ভাত, কাপোৰ আৰু বাসস্থানৰ সমস্যা। যেনেকৈ নৈপৰীয়া অসমীয়া মানুহখিনিক প্ৰতি বছৰে বানে খেদে, ঠিক তেনেকৈ নৈ পৰীয়া হিন্দু বঙালীসকলকো খেদে৷ বজাৰৰ জুইখিনিয়ে অসমীয়া, বঙালী, হিন্দু, মুছলমান কাকো সুদাই নেৰে। গেছ চিলিণ্ডাৰৰ দাম সকলোৰে বাবে একেই, পেট্ৰলৰ দাম আজিৰ তাৰিখত সকলোৰে বাবে আশী টকা, দাইল দুশ টকা, চিটি বাছৰ ভাড়া পোন্ধৰ টকা। নিজৰ সন্তানৰ স্কুলৰ ফিজ অসমীয়া-বঙালী সকলোৰে বাবে সমান। ৰঙানদীৰ বান্ধৰ পৰা ওলাই অহা বলীয়া বানজাকে লখিমপুৰৰ বঙালী , অসমীয়া সকলোৰে সপোনৰ ঘৰখন মহতিয়াই নিয়ে। অসমৰ চল্লিশ লাখ নিবনুৱাৰ মাজত থকা বঙালী অসমীয়া নিবনুৱা যুৱকৰ মনৰ বেদনাখিনি একেই কিন্ত এইবোৰ সমস্যাৰ সমাধানৰ বাবে কোনোবাদিনা ৬০ টা অসমীয়া জাতীয় সংগঠনে ২৭ টা বঙালী সংগঠনৰ লগত একেলগে ৰাজপথলৈ ওলাই আহিছেনে? বা কোনোবা বঙালী ৰাজনৈতিক নেতাই কোনোবা দিনা লখিমপুৰৰ বানপীড়িত বঙালী মানুহৰ বাবে প্ৰেছ কনফাৰেন্স কৰিছেনে? নিশ্চয় নাই কৰা। কাৰণ সেইবোৰত নাথাকে তেওঁলোকৰ ভোট বেংকৰ অংক।\nসকলো ৰাজনৈতিক দল আৰু নেতাৰে থাকে কিছুমান গোপন এজেণ্ডা আৰু পৰিকল্পনা। সেই পৰিকল্পনাবোৰৰ একমাত্ৰ উদ্দেশ্যেই হৈছে নিজৰ নিজৰ ৰাজনৈতিক লাভালাভ আৰু এই লাভালাভখিনি হাচিল কৰিবলৈ তেওঁলোকে যিকোনো পন্থাই হাতত ল’ব পাৰে বা নিজকে যিকোনো স্তৰলৈকে নমাই লৈ যাব পাৰে। দেশপ্ৰেম , জাতি প্ৰেম বা ধৰ্মপ্ৰেম সেইবোৰ তেওঁলোকৰ বাবে একো একোটা আখৰৰ বাদে আন একো নহয়। তেওঁলোকে কোনো কুণ্ঠাবোধ নকৰাকৈ স্বজাতিৰ মানুহক মৃত্যুৰ মুখলৈ ঠেলি দিব পাৰে, অতি নিৰুদ্বেগচিত্তে তেওঁলোকে নিজৰ জাতি আৰু সম্প্ৰদায়ৰ মানুহক সাম্প্ৰদায়িক সৰ্ঘষৰ বাবে উচটাব পাৰে। যোৱা বছৰকাল জুৰি বিজেপিৰ শিলাদিত্যদেৱৰ দৰে ব্যক্তিয়ে নাগৰিকত্ব বিলৰ সংশোধনীৰ সৰ্মথনৰ নামত অসমীয়া মানুহৰ বিৰুদ্ধে নানাটা আপত্তিজনক মন্তব্য দি আছিল৷ কিন্তু হঠাতে এজন প্ৰাক্তন আলফা নেতাই সিদিনা ভাবুকি প্ৰদান কৰাৰ পাছতেই নিজৰ নিৰাপত্তাৰ দোহাই দি এইজন শিলাদিত্যই আনকি বাতৰি কাকতৰ সংবাদিককো সাক্ষাৎ নিদিলে। এয়াই হৈছে ভাৰতীয় ৰাজনৈতিক নেতাৰ চৰিত্ৰ। বঙালী সম্প্ৰদায়টোক চৰম সংঘাতলৈ ঠেলি দি নিজে এক নিৰাপদ স্থানত অৱস্থান কৰিছে। কাইলৈ যদি কিবা কাৰণত অসমীয়া আৰু বঙালী সম্প্ৰদায়ৰ মাজত সৰ্ঘষৰ সৃষ্টি হয়, তেতিয়া কোনো ৰাজনৈতিক নেতাৰ প্ৰাণ নাযাব, ঘৰ নজ্বলে বা শৰণাৰ্থী শিৱিৰত আশ্ৰয় গ্ৰহণ নকৰে৷ ইয়াৰ বিপৰীতে প্ৰাণ যাব নিৰীহ অসমীয়া আৰু বঙালীৰহে, ঘৰ জ্বলিব খাটিখোৱা অসমীয়া আৰু বঙালীৰহে, শৰণাৰ্থী শিৱিৰত আশ্ৰয় লবগৈ সাধাৰণ অসমীয়া আৰু বঙালীয়েহে। ইয়াৰ বিপৰীতে ধুৰন্ধৰ ৰাজনৈতিক নেতাই মুনাফা আদায় কৰি কোনোবা হ’বগৈ মুখ্যমন্ত্ৰী, কোনোৱা হ’ব মন্ত্ৰী আৰু কোনোবা হ’বগৈ নিগম-নিকায়ৰ চেয়াৰমেন।\nইমানৰ পাছতো আমি এইসকল ধুৰন্ধৰ ৰাজনৈতিক নেতাৰ প্ৰলোভন আৰু উচতনিত ভোল যাম নে ? নে আমি আমাৰ মৌলিক সমস্যাবোৰ দূৰ কৰিবৰ বাবে এক উমৈহতীয়া প্ৰচেষ্টা হাতত ল’ম? এটা কথা মনত ৰখা ভাল যে নাগৰিকত্ব আইনৰ সংশোধনৰ হওকেই বা নহওক , নেপকোৰ ৰঙানদীৰ বান্ধৰ তাণ্ডব শেষ নহয়, অসমৰ ৪০ লাখ নিবনুৱাৰ বেদনা অন্ত নপৰে, ডি ভোটাৰৰ আতংক মাৰ নাযায় ,শৰণাৰ্থী শিৱিৰৰ নৰক সদৃশ পৰিৱেশৰ অন্ত নপৰে।\nঅসমৰ সকলো অসমীয়া আৰু বঙালী লোকলৈ আহ্বান, সংকটৰ এই মুৰ্হূতত নিৰ্বোধ নহ’ব, আমি সাধাৰণ অসমবাসী কোনো কাৰো শত্ৰু নহয়, নিজৰ নিজৰ ভাষা সংস্কৃতিক বুকুত বান্ধি আমি এইখন অসমতে অনাদি কাললৈ শান্তিৰে সহাৱস্থান কৰিব লাগিব। ৰাজনৈতিক নেতাৰ কুটিল খেলখনত নিজকে মহুৰা হ’বলৈ নিদিব। আমি আমাৰ উমৈহতীয়া শত্ৰুবোৰক চিনাক্ত কৰি নিজৰ জাতীয় দায়িত্ব পালন কৰাৰ সময় সমাগত ৷\nপূৰ্বৱৰ্তী লেখা সংকটৰ গ্ৰাসত কৃষিখণ্ড : ঐক্যবদ্ধ সংগ্ৰামৰ বিকল্প নাই৷৷ টুনুজ্যোতি গগৈ৷৷\nপৰৱৰ্তী লেখা বিদ্ৰোহী৷৷ ৰুদ্ৰ সিংহ মটক।৷


Capocid in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Capocid ar byavahar, ppali, parshwakriya, upkaar, kriya-pratikriya aaru satarkatabani\nCapocid ৰ লাভ আৰু ব্যৱহাৰসমূহ- Capocid Benefits & Uses in Assamese- Capocid ar laabh aaru byavaharsamuh\nCapocid ৰ পালি আৰু সেয়া কেনেদৰে ল'ব- Capocid Dosage & How to Take in Assamese - Capocid ar paali aaru xeya kenedore lobo\nCapocid ৰ পাৰ্শ্চক্ৰিয়াসমূহ- Capocid Side Effects in Assamese- Capocid ar parshwakriyasamuh\nCapocid সংক্ৰান্ত সতৰ্কতাবাণীসমূহ- Capocid Related Warnings in Assamese- Capocid xonkranta xatarkatabanisamuh\nঅইন দৰৱৰ সৈতে Capocidৰ গুৰুতৰ ক্ৰিয়া-প্ৰতিক্ৰিয়া- Severe Interaction of Capocid with Other Drugs in Assamese- Oinor xoite Capocid ar gurutor kriya-pratikriya\nCapocid মতভেদসমূহ- Capocid Contraindications in Assamese- Capocid nishedhsamuh\nCapocid ৰ বিষয়ে সততে সোধা প্ৰশ্নসমূহ- Frequently asked Questions about Capocid in Assamese- Capocid ar bikhoye satate xodha prashnasamuh\nখাদ্য আৰু মদৰ সৈতে Capocid ক্ৰিয়া-প্ৰতিক্ৰিয়া- Capocid Interactions with Food and Alcohol in Assamese- khadya aaru modor xoite Capocid kriya-pratikriya\nCapocid ৰ লাভ আৰু ব্যৱহাৰসমূহ - Capocid Benefits & Uses in Assamese - Capocid ar laabh aaru byavaharsamuh\nCapocid তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nCapocid ৰ পালি আৰু সেয়া কেনেদৰে ল'ব - Capocid Dosage & How to Take in Assamese - Capocid ar paali aaru xeya kenedore lobo\nCapocid-ৰ উপাদানসমূহ - Capocid Active Ingredients in Assamese - Capocid-ar upadaansamuh\nCapocid ৰ পাৰ্শ্চক্ৰিয়াসমূহ - Capocid Side Effects in Assamese - Capocid ar parshwakriyasamuh\nগৱেষণাৰ ভিত্তিত, Capocid ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nCapocid সংক্ৰান্ত সতৰ্কতাবাণীসমূহ - Capocid Related Warnings in Assamese - Capocid xonkranta xatarkatabanisamuh\nCapocid-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nCapocid এ গৰ্ভৱতী মহিলাৰ ক্ষেত্ৰত অপ্ৰয়োজনীয় প্ৰভাৱ পেলাব পাৰে। আপুনি যদি তেনেকুৱা পাৰ্শ্ব-প্ৰতিক্ৰিয়া অনুভৱ কৰে, Capocid খোৱা লগে লগে বন্ধ কৰক। ইয়াক পুনৰাই ব্যৱহাৰ কৰাৰ পূৰ্বে আপোনাৰ চিকতসকৰ পৰামৰ্শ লওক।\nCapocid-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nCapocid এ স্তন্যপায়ী মহিলাৰ ক্ষেত্ৰত কিছু পাৰ্শ্ব-প্ৰতিক্ৰিয়া কৰিব পাৰে। Capocid গ্ৰহণ কৰাৰ পিছত যদি আপুনি যদি অচিনাকি লক্ষণ দেখা পায়, তান্তে ইয়াক পুনৰ ব্যৱহাৰ নকৰিব আৰু আপোনাৰ চিকিতসকক লগে লগে কল কৰিব। আপোনাৰ চিকিতসকে আপোনাক সঠিক বিকল্পটো কব।\nবৃক্কত Capocid কি প্ৰভাৱ দেখা গৈছে?\nCapocidৰ বৃক্কত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই বৃক্ক ত কেতিয়াও একো প্ৰভাৱ পৰা নেদেখিব।\nযকৃতত Capocid কি প্ৰভাৱ দেখা গৈছে?\nCapocidৰ কলিজা ৰ ওপৰত মৃদু পাৰ্শ্ব-প্ৰতিক্ৰিয়া আছে।\nহৃদযন্ত্ৰৰ ক্ষেত্ৰত Capocid ৰ কি প্ৰভাৱ দেখা গৈছে?\nCapocidৰ হৃদয়ত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই [হৃদয় ত কেতিয়াও একো প্ৰভাৱ পৰা নেদেখিব।\nঅইন দৰৱৰ সৈতে Capocidৰ গুৰুতৰ ক্ৰিয়া-প্ৰতিক্ৰিয়া - Severe Interaction of Capocid with Other Drugs in Assamese - Oinor xoite Capocid ar gurutor kriya-pratikriya\nCapocid তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nCapocid মতভেদসমূহ - Capocid Contraindications in Assamese - Capocid nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Capocid লোৱা অনুচিত যাতে -\nCapocid ৰ বিষয়ে সততে সোধা প্ৰশ্নসমূহ - Frequently asked Questions about Capocid in Assamese - Capocid ar bikhoye satate xodha prashnasamuh\nএই Capocid-এ অভ্য়াস বা নিচাৰ সৃষ্টি কৰে নেকি?\nCapocidৰে অভ্যাস গঠনৰ কোনো কথাৰ প্ৰতিবেদন পোৱা নাই।\nCapocid লোৱাৰ পিছত আপোনাৰ টোপনিভাৱ আহিব পাৰে। সেয়ে এনে কাম কৰাটো নিৰাপদ নহয়।\nহয়, আপুনি ডাক্তৰৰ পৰামৰ্শৰ পিছতহ Capocid লোৱাটো নিৰাপদ।\nCapocid য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Capocid ক্ৰিয়া-প্ৰতিক্ৰিয়া - Capocid Interactions with Food and Alcohol in Assamese - khadya aaru modor xoite Capocid kriya-pratikriya\nখাদ্য আৰু Capocidৰ ক্ৰিয়া-প্ৰতিক্ৰিয়া\nখাদ্যৰ সৈতে Capocid লোৱাট নিৰাপদ।\nমদ আৰু Capocidৰ মাজৰ প্ৰতিক্ৰিয়া\nCapocid আৰু মদ একেলগে পান কৰাৰ ফলত আপোনাৰ দেহত গুৰুতৰ প্ৰভাৱ পেলাব পাৰে।\nCapocid ৰ অনুকল্প - Substitutes for Capocid in Assamese\nআপুনি বা আপোনাৰ পৰিয়ালৰ কোনোবাই Capocid লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Capocid ব্যৱহাৰ কৰিছিল নেকি?\nআপুনি কিমান পৰিমাণে Capocid সেৱন কৰিছিল?\nআপুনি Capocid ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Capocid সেৱন কৰে?


Pioz Mf की जानकारी\nPioz Mf ৰ অনুকল্প - Substitutes for Pioz Mf in Assamese\nআপুনি বা আপোনাৰ পৰিয়ালৰ কোনোবাই Pioz Mf লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Pioz Mf ব্যৱহাৰ কৰিছিল নেকি?\nআপুনি কিমান পৰিমাণে Pioz Mf সেৱন কৰিছিল?\nআপুনি Pioz Mf ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Pioz Mf সেৱন কৰে?